
Tá gliondar croí orm Tuarascáil Bhliantúil 2015 a chur i 
láthair. Tugtar cuntas inti ar ghníomhaíochtaí na hOifige 
dó seo, mo chéad bhliain iomlán mar Choimisinéir Cosanta 


Sonraí na hÉireann (CCS). 


Ba bhliain í inar thit dul chun cinn suntasach amach don 
Oifig agus le haghaidh cearta sonraí a chosaint ar leibhéal 
intíre agus idirnáisiúnta, agus tháinig forbairtí ar ardluas ar 
chúrsaí ar dóchúil go mairfidh siad. 


Fairsingiú Leanúnach 


I rith 2015, lean an CCS leis an gclár lena 
mbaineann ár gcumas agus ár n-acmhainní 
a thógáil trí earcaíocht shuntasach, 

ina measc saineolaithe speisialaithe 
dlíthiúla, teicniúla, imscrúdaitheacha agus 
cumarsáide. Tá breis agus 20 comhalta 
foirne den CCS suite anois in áitreabh 
sealadach i mBaile Átha Cliath ar Bhóthar 
Fhearchair, agus bhog foireann Bhaile 
Átha Cliath go dtí áitreabh tiomnaithe i lár 
na cathrach le linn an dara leath in 2016. 
Déanann an oifig nua seo ár n-aimsiú 
tíreolaíoch a fhairsingiú, agus oibríonn sí 
gan uaim leis na 28 comhalta foirne atá 


bunaithe i gCúil an tSúdaire, Contae Laoise. 


Mar gheall gurb údarás sinn atá freagrach 
as cearta um chosaint sonraí úsáideoirí a 
chosaint in Éirinn agus, in go leor cásanna, 
ar fud na hEorpa, agus tugtar príomhthús 
áite don tiomáint leanúnach seo leis na 
hacmhainní iomlána a sholáthar don ról 
tábhachtach ar gá dúinn tabhairt faoi. 


Chuir na hacmhainní agus an cumas 
méadaithe seo ar chumas an údaráis 

chun feabhsúcháin shoiléire ar amanna 
freagartha a sholáthar, i measc ábhair 
shonraí a thugann gearáin chun solais 
agus eagraíochtaí a lorgaíonn treoir maidir 
le tionscadail a chur i bhfeidhm a bhfuil 
impleachtaí acu le haghaidh cearta um 
príobháideachas sonraí. In 2015, rinne an 
Oifig maolú suntasach ar riaráiste leagáide, 
ónar eascair laghdú foriomlán ar an líon 
gearáin oscailte. Faoi mar a cheanglaítear 
i reacht, bhain an Oifig réiteach cairdiúil 
amach idir an dá pháirt i 94% de na 


himscrúduithe a thug sí chun críche. Ach 
d'eisíomar an líon b'airde de chinntí faoi 

Alt 10 d'Achtanna um Chosaint Sonraí na 
hÉireann i rith 2015. Ba dhealraitheach 
gurbh iad na saincheisteanna ba mhó a bhí 
i gceist i measc an phobail anuraidh CCTV 
san áit oibre, margaíocht dhíreach a eisíodh 
trí theachtaireachtaí téacs, teachtaireachtaí 
ríomhphoist gan toiliú, teip ar bhainc 
faisnéis teagmhála phearsanta a choimeád 
cothrom le dáta, neamhfhreagrúlacht i leith 
iarratais ar rochtain ó ábhair shonraí. 


Comhairliúchán agus Treoir 


Tháinig méadú ar na líonta iarratas ar 
threoir shonrach ag eagraíochtaí earnála 
poiblí agus príobháidí aníos go dtí 860, ar 
chomhairliúcháin shubstainteacha iad 120 
díobh ónar theastaigh roinnt cruinnithe 
agus teagmhálacha. Níl comhairliúchán 

leis an CCS éigeantach ach lorgaíonn go 
leor eagraíochtaí treoir maidir le seirbhís 
chomhlíontach agus atá feabhsaithe ó 
thaobh príobháideachais. Is minic go 
nglacann na comhairliúcháin siúd go 

leor ama ach cuireann siad feabhas, ar 
deireadh thiar, ar an gceart bunúsach i leith 
príobháideachas sonraí san iomaí cás inar 
féidir leis an CCS moltaí sonracha roimh ré a 
dhéanamh. Sampla de seo is ea cás leachtú 
Ghrúpa Ospidéil Achadh an Toir, áit nárbh 
fhéidir leis an Oifig comhairle a sholáthar 
maidir le rialú agus próiseáil sonraí pearsanta 
leighis a bhí a gcoimeád ag an ospidéal. 


Is éard is soiléir trí dhéileáil le go leor 
eagraíochtaí in Éirinn ná gur beag acmhainní 
a imlonnaíonn siad féin chun comhlíonadh 


um chosaint sonraí a bhainistiú. Is 
dealraitheach go mbíonn roinnt eagraíochtaí 
ag streachailt le cineál prionsabalbhunaithe 
na reachtaíochta um chosaint sonraí agus 
tugann seo le tuiscint go mbíonn deacrachtaí 
ann chun na prionsabail a léirthuiscint agus 
a chur i bhfeidhm i gceart sna cásanna 
sonracha lena ndéileálann siad. Ón méid atá 
feicthe agam, is beag fíor-iarracht a dhéantar 
i roinnt cásanna chun na prionsabail a 
léirthuiscint agus a chur i bhfeidhm agus 
chun cur i bhfeidhm ó pheirspictíocht na 
n-ábhar sonraí a ndéantar difear dóibh a 
scrúdú. | gcásanna eile, is dealraitheach 
nach bhfuil eagraíochtaí feasach fiú gurb 
ionann an méid a bheartaíonn siad agus 

cur isteach suntasach ar chearta um 
príobháideachas sonraí duine aonair agus 
caitheann siad le héifeachtúlacht agus 
sábháil costais go huathoibríoch amhail dlínsí 
atá leordhóthanach do ghníomh ar bith. Tá 
an CCS tiomanta i gcónaí dá ról chun treoir 
shonrach a sholáthar. Tá sé ríthábhachtach 
chun torthaí príobháideachais a fheabhsú. 
Níl na hacmhainní ag an CCS, áfach, chun an 
ceanglas a ionadú atá ar eagraíochtaí chun 
a gcomhairle shaineolach féin a sholáthar 
agus chun a gcumas féin a thógáil chun 
comhlíonadh a bhainistiú agus a chur chun 
cinn. Tá sé ina chabhair, ar an ábhar sin, go 
gcruthóidh an Rialachán Ginearálta maidir le 
Cosaint Sonraí (an RGCS) a achtófar amach 
anseo, cumhacht mhéadaithe forfheidhmithe 
le haghaidh údaráis um chosaint sonraí, 

ach, ar an gcéad dul síos agus ar an ní is 
tábhachtaí, leagfaidh sé an dualgas soiléir 
go sainráite ar eagraíochtaí arís eile chun iad 
féin a eagrú i gceart lena chinntiú go bhfuil 
ceart bunúsach an duine aonair á chosaint 
go cuí acu i leith príobháideachas sonraí 
agus gur féidir leo a gcuntasacht ina leith 
seo a léiriú. Ceist a chuirtear go minic orm 
ag comhdhálacha is ea cé acu an bhfuil nó 
nach bhfuil coimhlint bhunúsach ann idir 

ról an CCS i dtaobh éisteacht le gearáin 

ó dhaoine aonair a bhaineann le sáruithe 
féideartha ar a gceart um príobháideachas 
sonraí agus ról na hOifige chun treoir a 
sholáthar d'eagraíochtaí. Creidim nach ann 
don choimhlint sin. Go deimhin, forordaítear 
an dá ról go sainráite i reachtaíocht an 

AE a bhuntacaíonn lenár bhfeidhmeanna, 
agus i bhfírinne, leagfar béim níos mó sa 
RGCS ar an ról comhairliúcháin sin, agus 

ról éigeantach a dhéanamh de i gcásanna 

áirithe. Anuas air sin, cé go gcomhlíonann 
an Oifig seo agus ár gcontrapháirtithe 
Eorpacha ról tábhachtach i gcomhairle a chur 
ar Choimisiún an AE ar cheisteanna cosanta 
sonraí, ní leagann seo ceanglas orainn i 
dtaobh scrúdú a dhéanamh ar ghearán a 
dhéanann duine aonair. Feabhsaíonn treoir 
spriocdhírithe a sholáthar roimh ré feabhas 
mór ar thorthaí príobháideachais do dhaoine 
aonair ach ní bhaineann sé riamh de ról na 
hOifige chun gearán um chosaint sonraí a 
imscrúdú ar a fhiúntais. 


Is amhlaidh a bhíonn i gceist ach go háirithe 
nuair a dhéanaimid teagmháil le cuideachtaí 
ilnáisiúnacha teicneolaíochta atá bunaithe 
in Éirinn agus nuair a thugtar réamhamharc 
dóibh ar na hathruithe domhanda seirbhíse 
atá bheartaíonn na corparáidí seo a chur 

i bhfeidhm. In go leor cásanna, baineann 
ríthábhacht leis an teagmháil seo a 
dhéanamh chun príobháideachas sonraí 
úsáideoirí a chosaint. Mar shampla, trí 
chomhairliúchán a dhéanamh idir Facebook 
agus an CCS, sholáthair Facebook socruithe 
agus rialúcháin nuashonruithe fógraíochta, 
anuas ar uirlis Seiceála Príobháideachais 
agus nuashonruithe ar an uirlis Íoslódáil 
d'fhaisnéis '/'DYI'. D'eascair comhéadan 
nuashonraithe le haghaidh socruithe 
úsáideora agus uirlis rochtana a thabhairt 
isteach ar LinkedIn ónár dteagmháil in 
2015. Tá an CCS, faoi mar is amhlaidh an 
scéal i measc gach údaráis um chosaint 
sonraí san Eoraip agus ar domhan, beag 

go leor go fóill, áfach, i gcomparáid le 
fairsinge an róil mhaoirseachta a sannadh 
orainn faoin reachtaíocht náisiúnta agus 
faoi reachtaíocht an AE. Go bunúsach, is 
ionann údaráis um chosaint sonraí agus 
maoirseoirí gach aonáin - idir aonáin 
phoiblí agus phríobháideacha — agus 
daoine aonair anois níos minice, chomh 
maith, nuair a ghníomhaíonn siad mar 
rialtóirí sonraí. Baineann ríthábhacht, ar an 
ábhar sin, le beartú tosaíochta. Teastaíonn 
díospóireacht agus tuiscint níos mó i measc 
an phobail i dtaobh príobháideachas sonraí. 
De réir mar a mhúnlaíonn an tsochaí an 
domhan inar mian linn maireachtáil, ní mór 
don dlí um chosaint sonraí a chosaintí a 
oiriúnú agus a fheiliúint don mhúnla sin. 

Ar go leor bealaí, baineann na ceisteanna 
níos mó ar gá dul i ngleic leo le cineál an 
domhain ar mian linn maireachtáil ann, an 


áit ar chóir na teorainneacha idir an duine 
agus an meaisín a leagan, agus cumhacht 
agus freagracht a chothromú idir daoine 
aonair agus eagraíochtaí. Cuireann an 
obair faoina dtugann an CCS tríd an Líonra 
um Fhorfheidhmiú Príobháideachais 
Dhomhanda, Meitheal Oibre Airteagal 

29 agus Comhdháil Idirnáisiúnta na 
gCoimisinéirí um Chosaint Sonraí ar ár 
gcumas páirt a ghlacadh i bplé saineolach 
atá dírithe ar na torthaí is fearr a sholáthar 
d'ábhar sonraí an lae inniu, atá ina ábhar 
de bhailiú, próiseáil, rianú agus próifíliú gan 
fasach sonraí pearsanta. 


Ceisteanna, Gearáin agus Forfheidhmiú 


Dhéileáil an Oifig, sa mhullach air sin, le 

go leor ceisteanna in 2015 faoi shonraí 
pearsanta san earnáil phoiblí. D'eascair 
roinnt díobh seo maidir le bunachar sonraí 
Eircode - ó dhaoine aonair ar áiríodh a 
n-ainmneacha i dteannta a Eircode agus 

a bhí ar fáil ar an Aimsitheoir Eircode. 
Fuarthas líon teoranta ceisteanna, chomh 
maith, a bhain le litriú agus dáileadh 
mícheart bailte fearainn a bhain le 
Eircodeanna. D'oibrigh Capita, an Sealbhóir 
Ceadúnais um Bainistíocht Postchód, leis 
an Oifig seo chun meicníocht a fhorbairt, i 
bhformáid Chód Cleachtais mionsonraithe 
agus sraith ceisteanna coitianta, chun 
cabhrú leis na saincheisteanna seo a 
réiteach. Leagann méid na gceisteanna seo 
a fuair an CCS i dtaobh an tionscadail seo 
an bhéim ar mhéid na tástála a theastaíonn 
sa chás go bhféadtar sonraí pearsanta 
daoine aonair a phróiseáil. 


Tugadh líon beag gearán chun solais 

leis an Oifig faoi thabhairt isteach 
Príomhbhunachar Sonraí ar Líne na Roinne 
Oideachais, agus luadh saincheisteanna 
maidir leis an mbonn dlíthiúil a bhí i gceist 
le haghaidh bhailiú agus phróiseáil na 
sonraí pearsanta a bhí i gceist, cháilíocht 
na bhfógraí faisnéise a soláthraíodh 

do thuismitheoirí, úsáid an ÚPSP mar 
aitheantóir sa bhunachar sonraí, agus 
nascadh airbheartaithe a dhéanamh idir 
cistiú a sholáthraítear do scoileanna agus 
comhlíonadh tuismitheoirí chun sonraí 

a leanaí a thabhairt. Cé go leantar le 
himscrúdú leanúnach a dhéanamh ar roinnt 
ceisteanna, ní féidir ach béim a leagan air, 


athuair, gurb iad anailís thréan, sainaithint 
agus bainistíocht riosca, measúnú tionchair 
um chosaint sonraí agus cumarsáid 
éifeachtach is mó a bhuntacaíonn le haon 
tionscadal rathúil sonraí mórscála rialtais. 


Ba ghnóthach an bhliain í i dtaobh 
gníomhaíocht forfheidhmithe, agus ba 
chionta margaíochta dírí ba mhó a sonraíodh 
arís eile in 2015, agus rinne an Oifig roinnt 
athchiontóirí a ionchúiseamh maidir le 
teipeanna ar an rogha a rinne daoine gan 
bheith páirteach i dteachtaireachtaí téacs 

a chur i bhfeidhm anuas ar theip ar rogha 
daoine aonair a chur i dtaifead go cruinn 
gur fearr leo gan bheith páirteach ar a 
mbunachair shonraí. Bhunaigh an Oifig 
Aonad um Imscrúduithe Speisialta ar a raibh 
Coimisinéir Cúnta i gceannas chun tabhairt 
faoi imscrúduithe ar a stuaim féin, a bhí 

ag feidhmiú go leithleach ó imscrúduithe 
gearánbhunaithe. 


Feasacht a Mhúscailt 


Leagadh béim, lena chois sin, ar fheasacht a 
mhúscailt ar leibhéal náisiúnta ar cheisteanna 
comhlíonta um chosaint sonraí i mbliana 
agus, i dteannta mo bhainistíochta sinsearaí, 
thug mé faoi chlár an-uaillmhianach de 
rannpháirtíochtaí labhartha i measc go leor 
earnálacha tionscail, agus labhair mé ag 60 
imeacht. B'ábhar díomá dom nárbh fhéidir 
liom tabhairt faoin bhfeabhsúchán beartaithe 
ar chur i láthair agus cuimsitheacht na 
treorach ar láithreán Gréasáin an CCS, 

ach tugtar tús áite dó seo faoi láthair faoi 
sheachadadh gníomhach, agus beidh na 
torthaí le tabhairt faoi deara i lár 2016. 

Rinne roinnt den fhoireann shaineolach 
agus mé féin sceideal de rannpháirtíochtaí 
labhartha a chríochnú lasmuigh d'Éirinn 
d'fhonn ról, obair agus aschuir na hOifige a 
chur in iúl níos fearr agus i roinnt cásanna, 
chun míthuiscintí bunúsacha a ruaigeadh 

i dtaobh difríochtaí airbheartaithe idir dlí 

um chosaint sonraí na hÉireann agus córais 
stáit eile an AE. Go háirithe, bhí glacadh an- 
mhór le cur i láthair a rinne an Comhairleoir 
Teicneolaíochta leis an CCS ag imeachtaí 

ar nós sheisiún teicneolaíochta an Fhóraim 
um Thodhchaí an Phríobháideachais ag 
Comhdháil Idirnáisiúnta na gCoimisinéirí 
Cosanta Sonraí in Amstardam i nDeireadh 
Fómhair, agus ár láithreacht ag an bhFóram 

um Eagnaíocht Dhigiteach maidir le heitic 
agus teicneolaíocht, agus chuir siad ar 
chumas léargas spéisiúil a fháil ar na bealaí 
a dhéanann CCS na hÉireann na bealaí 

a mhúnlú a úsáideann agus a roinneann 
cuideachtaí móra sonraí. 


Idirnáisiúnta 


Cónascadh ceisteanna náisiúnta agus 
idirnáisiúnta i nDeireadh Fómhair na 

bliana seo caite nuair a sholáthair Cúirt 
Bhreithiúnais an Aontais Eorpaigh (an 
CBAE) a rialáil i gcás Maximilian Schrems 

in aghaidh Choimisinéir Cosanta Sonraí na 
hÉireann. Rinneadh an cás a tharchur chuig 
Ard-Chúirt na hÉireann ina dhiaidh sin, áit ar 
chomhaontaigh an tÚdarás Éireannach chun 
an gearán a scrúdú. Tá an obair seo ar bun 
faoi láthair. Bhain mórthábhacht le rialáil an 
CBAE ar roinnt bealaí mar gheall gur leag 

sí tástáil nua bunaithe ar dhlí bunreachtúil 
na Gearmáine maidir le bunbhrí an chirt 
bhunúsaigh; d'athluaigh sí a tástáil i dtaobh 
comhréireachta agus riachtanais ó chás 
Chearta Digiteacha Éireann (Digital Rights 
Ireland) i dtaobh na Treorach maidir le 
Coimeád Sonraí; shoiléirigh sí ról údarás um 
chosaint sonraí i dtaobh gearáin a scrúdú 
fiú nuair is ionstraim cheangailteach an 

AE atá i gceist leis an gceist a ndearnadh 
gearán fúithi, agus, dar ndóigh, chuir sí an 
comhaontú Tearmainn féin ar neamhní. 


Tá Meitheal Oibre Airteagal 29 ag plé go 
háirithe le saincheist aistrithe idir an AE 
agus SAM agus, go deimhin féin, aistrithe 
sonraí pearsanta ón AE go dtí dlínsí eile 
domhanda ó rinneadh an rialáil sin i mí 
Dheireadh Fómhair seo caite. Lorg an 
meitheal oibre idirghabháil pholaitiúil 

chun na réitigh riachtanacha pholaitiúil 
agus dhlíthiúla a chruthú lena ligeann 

do shaorsheabhadh sonraí pearsanta 
leanúint ar aghaidh ar bhealach a chosain 
cearta bunúsacha daoine aonair Eorpacha. 
Amhail ón lá inniu, beidh le feiceáil cé 

acu an mbeidh nó nach mbeidh an Sciath 
Phríobháideachais bheartaithe le haghaidh 
aistrithe AE-SAM mar thús den réiteach. 


I measc na mórnuachta eile in 2015, 
baineadh comhaontú polaitiúil amach ar 
chreat nua dlíthiúil le haghaidh cosaint 
sonraí san Eoraip i ndiaidh idirbheartaíochta 


a mhair 4 bliana. Is éard a chuimsíonn sé 
ná an Rialachán Ginearálta nua maidir le 
Cosaint Sonraí agus Treoir chun sonraí 
pearsanta a chosaint a phróiseáiltear i 
gcomhthéacs forfheidhmithe dlí. Cruthóidh 
an RGCS cearta nua áirithe d'ábhair shonraí 
san Eoraip, méadóidh sé na dualgais atá 

ar eagraíochtaí a láimhseálann sonraí 
pearsanta, agus leagfaidh sé díriú nua 
forfheidhmithe ar ról údarás um chosaint 
sonraí. Is díol tábhachta é, mar gheall gur 
dlí comhchuibhithe é ag a bhfuil éifeacht 
dhíreach i ngach ballstát den AE, ceanglófar 
faoi go gcomhoibríonn agus go n-oibríonn 
údaráis neamhspleácha um chosaint 

sonraí na hEorpa lena chéile ar bhealaí nua 
d'fhonn a chur i bhfeidhm éifeachtach agus 
comhsheasmhach a chinntiú ar mhaithe le 
hábhair shonraí agus eagraíochtaí araon. Tá 
an 25 Bealtaine 2018 ag druidim linn cheana 
féin agus tá m'fhoireann agus mé féin i 
mbun ullmhúcháin dár ról fairsingithe. 


Anuas air sin, lean rialtas na hÉireann 

lena thiomantas do chosaint sonraí agus 
d'fheasacht mhéadaithe phoiblí a mhúscailt 
ar a thábhacht trí thionscnaimh ar nós 
Fhóram Sonraí an Rialtais, ar a bhfuil ant 
Aire Stáit ar a bhfuil sainfhreagracht as 
cosaint sonraí, an Dara Murphy, T.D., ina 
chathaoirleach. 


Tugadh borradh agus treisiú suntasach na 
hOifige faoi deara le roinnt blianta beaga 
anuas, tráth inar tháinig méadú faoi dhó ar 
ár líon foirne agus inar tháinig méadú nach 
mór faoi cheathair ar ár mbuiséad, lenar 
thacaigh gealltanas ón rialtas go leanfaidh 
an méadú seo atá tagtha ar ár n-acmhainní 
bheith ar chomhionann lenár gcuid 
freagrachtaí. Tá cumas níos mó againn 

ná mar a bhí riamh chun leanúint leis an 
timpeallacht um chosaint sonraí a mhúnlú 
agus le comhlíonadh ceart na ndlíthe 
ábhartha a chinntiú. 


H 

HELEN DIXON, 

Portarlington and Dublin, 21 June 2016 
Cúil an tSúdaire agus Baile Átha Cliath, an 
21 Meitheamh 2016 


Bunú, Róil agus Freagrachtaí 

Comhlacht neamhspleách is ea Oifig an 
Choimisinéara Cosanta Sonraí (an CCS), 

a mbronnann na hAchtanna um Chosaint 
Sonraí, 1988 agus 2003 a chumhachtaí 
uirthi, a cheanglaíonn bailiú, stóráil agus 
próiseáil shlán faisnéis phearsanta daoine 
aonair. Bunaíodh Oifig an Choimisinéara 
Cosanta Sonraí (an CCS) i 1988 tar éis gur 
achtaíodh an tAcht um Chosaint Sonraí, 
1988. Tá athrú suntasach tagtha ar an 
tírdhreach a raibh ar an Oifig dul i ngleic leis 
ó shin i leith i ndiaidh gur tháinig borradh 

ar an idirlíon agus mar gheall ar luas 
easpónantúil nuálaíocht na teicneolaíochta. 
Mar gheall go bhfuil 9 as 10 gcinn de na 
cuideachtaí teicneolaíochta agus idirlín 

is mó ar domhan, anuas ar go leor de na 
gnóthais chógaisíochta agus seirbhísí 
airgeadais is mó ar domhan lonnaithe anseo 
anois in Éirinn, tá fairsingiú mór tagtha ar an 
réimse saincheisteanna lena ndéileálaimid, 
faoi mar a tháinig ar ár bhfreagracht i leith 
úsáideoirí na hÉireann agus an AE. Tá trí 
phríomhshnáithe ann a bhaineann lenár 
n-obair; maoirseacht, comhairliúchán agus 
comhoibriú. 


Maoirseacht 

Éisteann an Oifig seo le gearáin daoine 
aonair a chreideann gur sáraíodh a 

gcearta um chosaint so nraí. Faoi mar a 
cheanglaítear faoi Alt 10 den Acht, lorgaímid 
ansin chun na gearáin seo a réiteach go 
cairdiúil laistigh d'amfhráma réasúnta, agus, 
sa chás gur dealraitheach nach indéanta dó 
sin, chun cinntiúchán a dhéanamh. Tugann 
an Oifig seo, anuas air sin, faoi iniúchtaí 
agus cigireachtaí rialta ar eagraíochtaí 

a phróiseálann sonraí pearsanta sa chás 

go sainaithnímid rioscaí trí na gearáin a 
fhaighimid. Leagtar sonraí amach faoi seo 
ar leathanach XXX. Sa chás gur cuí agus go 

bhforáiltear dó sa reachtaíocht, bronntar an 
chumhacht orainn chun gníomhú i gcoinne 
eagraíochtaí a dhéanann cionta faoi na 
hAchtanna. 


Comhairliúchán 

Déanaimid monatóireacht ghníomhach ar 
an tírdhreach um chosaint sonraí atá ag 
athrú de shíor agus soláthraímid treoir atá 
cothrom le dáta do dhaoine aonair agus 
d'eagraíochtaí. Baineann ríthábhacht le 
tabhairt faoi idirchaidreamh rialta agus 
bríoch le heagraíochtaí príobháideacha 
agus poiblí, a lorgaíonn lena gcomhlíonadh i 
dtaobh na reachtaíochta um chosaint sonraí 
a chinntiú sula dtabharfar isteach táirge, 
seirbhís, beartas nó tionscnamh gnó. 


Comhoibriú 

Rannpháirtithe gníomhacha iad ionadaithe 
den Oifig i Meitheal Oibre Airteagal 29 — 
páirtí neamhspleách oibre ina bhfuil na 
húdaráis náisiúnta um chosaint sonraí san 
Eoraip (ÚCSanna) - agus díríonn siad ar 
chearta daoine aonair a chosaint i dtaobh 
sonraí pearsanta a phróiseáil. Lorgaítear 
in Airteagal 29 agus a fhoghrúpaí chun cur 
i bhfeidhm rialacha um chosaint sonraí a 
chomhchuibhiú ar fud an AE, agus déantar 
ionadaíocht do gach ballstát an AE ag na 
fóraim thábhachtacha seo. I gcaitheamh na 
mblianta amach romhainn, déanfar an Bord 
Eorpach um Chosaint Sonraí den pháirtí 
oibre sa timpeallacht nua chomhchuibhithe 
a chruthóidh an RGCS. Glacann an Oifig 
páirt, chomh maith, i gcomhoibriú lenár 
gcomhghleacaithe idirnáisiúnta ÚCS tríd 
an Líonra Domhanda um Fhorfheidhmiú 
Príobháideachais (an LDFP), ár Meabhráin 
Tuisceana le ÚCSanna agus teagmhálaithe 
déthaobhacha. 


Ceaptar go dtiocfaidh fairsingiú ar ról an 
CCS agus go dtiocfaidh sé chun cinn faoin 
LDFP, ar glacadh leis agus a foilsíodh le 
déanaí in Irish Oifigiúil an Aontais Eorpaigh 
an 4 Bealtaine 2016. Gabhfaidh sé in ionad 
Threoir an AE 95/CE/46. Mar ‘príomhúdarás 
maoirsithe’ don chuideachta ilnáisiúnach 
theicneolaíochta iomadúil atá bunaithe 
anseo in Éirinn, beidh orainn comhoibriú 
lenár ÚCSanna comhghleacaithe ar fud an 
AE (faoin meicníocht “ionad ilfhreastail’). 
Anuas air sin soláthrófar cumas fíneála 
riaracháin dúinn den chéad uair. Teastóidh 


ullmhú agus acmhainní suntasacha a chur 
ar fáil ó na ceisteanna seo, anuas ar róil eile 
nua agus fhairsingithe a dtugtar cuntas 
orthu sa LDFP. 


Cistiú agus Riarachán 

Déantar cistiú tiomnaithe don CCS a 
sholáthar trí vóta Roinn Dlí agus Cirt agus 
Comhionannais na hÉireann. Bailíonn an 
CCS ioncam ó fheidhm chlárúcháin reachtúil 
na hOifige, agus aisíoctar an t-ioncam sin 
go díreach leis an státchiste. Mhéadaigh an 
rialtas go mór an cistiú a thugtar don CCS 
don bhliain 2016, agus is ionann a bhuiséad 
bliantúil anois agus €4.7 milliún. B'ionann an 
cistiú a leithdháileadh in 2015 agus €3.65 
milliún. 


Cé gur comhlacht neamhspleách an CCS, 
cinntíonn sé go leanann maoirseacht maidir 
lena riarachán na ceanglais a leagtar amach 
do gach eagraíocht earnála poiblí. Ní mór 
gach speansas, costais agus caiteachas 

a chur i gcuntas don státchiste, agus 
tagann cuntais na hOifige faoi chuimsiú 
shainchúram an Ard-Reachtaire Cuntas 
agus Ciste. Soláthraíonn an t-idirghníomhú 
le saoránaigh, gnólachtaí agus le páirtithe 
leasmhara eile maoirseacht bhreise ar an 
obair faoina dtugaimid. Is féidir achomharc 
a dhéanamh ar chinntí reachtúla leis na 
cúirteanna. 


Seo a leanas liosta de spriocanna reatha 
an Choimisinéara Cosanta Sonraí: 


1. Leanúint le hacmhainn agus cumas an 
údaráis um chosaint sonraí in Éirinn a 
thógáil trí speisialtóirí breise a earcú, 
go háirithe iad siúd a bhfuil saineolas 
dlíthiúil, teicniúil agus beartais acu. 


2. Chun feabhas a chur ar sheirbhís do 
chustaiméirí agus ar amanna freagartha 
ar ghearánaithe agus eagraíochtaí aonair 
a lorgaíonn treoir. 


3. Comhtháthú a chinntiú i measc 
oibríochtaí an CCS atá bunaithe i gCúil 
an tSúdaire agus i mBaile Átha Cliath. 


4. Leanúint le comhlíonadh níos fearr a 
chur chun cinn i measc aonáin earnála 
poiblí agus príobháidí tríd an réimse de 
ghníomhaíochtaí maoirsithe CCS. 


5. Leanúint le naisc chomhoibritheacha 
a thógáil le gach páirtí leasmhar, ach 
go háirithe ár gcontrapháirtithe faoi 
Airteagal 29 san AE, fad a réitímid 
sinn féin le haghaidh chur i bhfeidhm 
an RGCS. 


e Dhéileálamar le 14,427 ceist trínár 
seoladh tiomnaithe ríomhphoist 
faisnéise, info@dataprotection.ie, ar 
méadú é seo aníos ó 13,500 in 2014 
agus 12,000 in 2013. Anuas air sin, 


dhéileálamar le 16,173 ceist a fuarthas ar 


an nguthán agus 855 ceist sa bhreis air 
sin sa phost. 


e Fuaireamar 932 gearán, ar cuireadh tús 
leo le haghaidh imscrúdú. Cuirtear seo 
i gcomparáid le 960 gearán ar cuireadh 
tús leo le haghaidh imscrúdú in 2014. 


Bhain an chatagóir shingil ba mhó de 


ghearáin le cearta rochtana, arbh ionann iad 


agus breis agus 60% den iomlán, a léirigh 
méid na ndeacrachtaí a bhíonn ag daoine 


aonair áirithe lena gceart reachtúil rochtana 


a fheidhmiú. Beartaíonn an Oifig chun 


tabhairt faoi fheachtas feasachta ina leagtar 


béim ar na saincheisteanna seo i rith 2016. 


e Bhain an dara catagóir ba mhó ina 
ndearnadh gearáin le margaíocht 
dhíreach leictreonach. 


e Cé gur réitíodh tromlach mór na ngearán 
go cairdiúil, rinneamar cinntí foirmiúla in 


52 cás, ar sheasamar go hiomlán leis an 
ngearán in 43 ceann díobh. 


e Indiaidh chinneadh an CBAE sa chás ‘An 
Ceart go Ligfí i nDearmad’, fuaireamar 23 
gearán, i gcomparáid le 32 in 2014, maidir 


le díliostú cuardaigh idirlín. 


e Rinneamar 4 aonán a ionchúiseamh 
mar gheall ar 24 cion, ar an iomlán, faoi 


na Rialacháin um Príobháideachas i 
gCumarsáid Leictreonach, 2011. 


Cé go ndéanann tromlach mór na 
n-eagraíochtaí idirchaidreamh linn ar 
bhonn deonach, d'eisíomar 3 Fhógra 
Reachtúla Forfheidhmiúcháin. 


Fuaireamar 2,376 fógra um shárú 
slándáil sonraí, ar méadú 112 fógra é seo i 
gcomparáid leis an mbliain roimhe seo. 


Thugamar faoi 51 iniúchadh agus 
cigireacht, ina measc iad siúd ar 
shealbhóirí móra sonraí pearsanta sna 
hearnálacha poiblí agus príobháideacha. 


I measc na n-iniúchtaí suntasacha, bhí 
iad siúd a rinneadh ar an Earnáil Árachais 
agus an Rannóg Saincheadúnais, 
Comhairle Cathrach Bhaile Átha Cliath. 


Rinneamar teagmháil le cuideachtaí 
móra ilnáisiúnacha teicneolaíochta - a 
bhfuil ceanncheathrú nó láithreacht 
shuntasach in Éirinn acu — i dtaobh 
ceisteanna iomadúla, ina measc beartais, 
táirgí agus seirbhísí nua beartaithe. 


D'fhreastail an Coimisinéir nó an Leas- 
Choimisinéir ar gach réamhchruinniú 
de chuid Pháirtí Oibre Airteagal 29, 

a ghníomhaíonn mar chomhairleoir 
don Aontas Eorpach maidir le 
saincheisteanna um chosaint sonraí. 


Ghlacamar páirt sa tríú Rianú 
Príobháideachais de chuid an Líonra 
Dhomhanda um Fhorfheidhmiú 
Príobháideachais, agus rinneadh anailís 
ar 18 n-aip agus láithreán gréasáin a bhí 
dírithe ar leanaí nó a raibh an-tóir orthu 
ina measc. 


B'ionann ár gcostais reatha in 2015 agus 
€2,961,190, ar méadú seo aníos ó chostais 
reatha €2,274,438 na bliana roimhe seo. 
B'ionann fáltais don bhliain 2015 agus 
€670,307 ar an iomlán. 


Ón 14 Aibreán 2015, bhí an CCS faoi réir 
an Achta um Shaoráil Faisnéise, 2014 go 
páirteach. Ní bhaineann seo ach le taifid 
a bhaineann le ceisteanna riaracháin 
amháin, agus go sonrach iad siúd a 

cruthaíodh i ndiaidh an 21 Aibreán, 2008. 
Ní féidir scaoileadh le comhaid fiosraithe 
agus cháis an CCS faoin Acht. 


Dhéileálamar le breis agus 500 ceist ó na 
meáin. 


Thugamar faoi earcaíocht shuntasach, 
d'fhairsingíomar bunáit Oifig Bhaile 
Átha Cliath chun cur le feidhm Chúil an 
tSúdaire agus rinneamar ár bhfoireann a 
mhéadú faoi dhó nach mór. 


Tugadh faoi chomhairliúchán fairsing i 
measc comhlachtaí earnála poiblí agus 
príobháidí, páirt a ghlacadh i mbreis agus 
60 imeacht ina ndearnamar cur i láthair 
ar obair na hOifige ina measc. 


Agus leas á bhaint as a hacmhainní 
méadaithe, bhunaigh an Oifig Aonad 
Imscrúduithe Speisialta ar a raibh 
Coimisinéir Cúnta in 2015. Tugann 

an tAonad faoi imscrúduithe ar a 
stuaim féin (a dhéantar ar leith ó 
imscrúduithe gearánbhunaithe); sa chás 
go sainaithníonn sí iompar ciontaithe, 
úsáidfidh sí réimse iomlán chumhachtaí 
reachtúla an Choimisinéara chun a cuid 
imscrúduithe a chur chun cinn chun 
conclúid chuí a bhaint amach. 


Éisteadh leis an éisteacht ag an CBAE 

i dtaobh ghearán Maximilian Schrems i 
gcoinne CCS na hÉireann i Lucsamburg 
i Márta 2015. An 6 Deireadh Fómhair, 
d'eisigh an CBAE a rialáil thábhachtach 
agus fadréimseach sa chás, lenar áiríodh 
Tearmann a chur ar neamhní. 


Rinne Ard-Chúirt na hÉireann an cheist 
a tharchur chuig an CCS, a thug faoi 

“.. substaint an ghearáin, anuas ar an 
dícheall cuí go léir” a imscrúdú. Chuir 
an CCS tús lena imscrúdú ar na gearáin 
athcheaptha a sheol an tUasal Schrems 
ar aghaidh. Tá an t-imscrúdú sin ar bun 
go fóill. 


Rinneadh comhaontú ar an RGCS 

i Nollaig 2015, agus bhí feidhm leis 
ón 25 Bealtaine 2018. Cuirfidh sé 

i bhfeidhm dualgais tuairiscithe 
sáraithe, an fhéidearthacht i leith 
pionóis shuntasacha i gcás teipeanna 


ar chomhlíonadh, béim níos mó ar 
phróiseáil toilbhunaithe, ceanglais níos 
mionsonraithe coimeádta taifead anuas 
ar dhualgais fhoirmiúla chun beartas 
coinneála sonraí a bheith i bhfeidhm. 
Rud lena mbaineann mórthábhacht 
don CCS is ea an mheicníocht 'ionad 
ilfhreastail’ a thabhairt isteach sa RGCS 
le haghaidh ilnáisiúnach a oibríonn 

san Eoraip. Agus aird ar scála agus 
fairsinge an toghcheantair seo, tá ról 
fíor-thábhachtach ag an Oifig i dtaobh 
cosaint sonraí domhanda. 


Déantar teagmhálacha iomadúla leis an 
CCS agus déantar ceisteanna a fhiosrú 
agus gearán leis ar bhonn laethúil. Oibrímid 
seoladh ríomhphoist faisnéise (fuarthas 
14,427 ceist in 2015), foirm ghearáin ar 

líne (fuarthas 1,050 ceist in 2015), deasc 
chabhrach (cuireadh 16,173 glao uirthi in 
2015), agus seoltar ceisteanna chugainn sa 
phost chomh maith (fuarthas 855 ceist in 
2015). 


Déanann an Oifig gach iarracht chun 
gach ceist, teagmháil agus gearán a chur 
chun cinn agus a thabhairt chun críche a 
éifeachtaí agus a éifeachtúla agus is féidir 
chun sásaimh an té a rinne. 


Croífheidhm agus feidhm ghnóthach 

de chuid na hOifige is ea ár bhFoireann 
Ghearán. In 2015, fuair an fhoireann 932 
gearán a osclaíodh le haghaidh imscrúdú, 
ar laghdú beag seo ar na 960 gearán a 
fuarthas in 2014. 


Arís eile, bhain an chatagóir shingil ba 

mhó le hiarratais ar rochtain, arbh ionann 
iad agus 62% den iomlán foriomlán don 
bhliain 2015, agus fuarthas 578 gearán, a 
sháraigh an líon ba mhó gearán a fuarthas 
riamh roimhe sin an bhliain roimhe sin (532 
gearán). 

Tugann an t-ardleibhéal leanúnach gearán 
le fios go bhfuil feasacht mhéadaithe ann 

i measc an phobail i gcoitinne ar a gceart 
reachtúil rochtana; b'fhéidir gurb ionann 
agus ábhar buartha níos mó é, áfach, 

ach leagann sé béim ar na deacrachtaí a 
mbíonn roinnt daoine aonair thíos leo agus 
iarracht á déanamh acu chun na cearta 
siúd a fheidhmiú. Beartaíonn an Oifig chun 
tabhairt faoi fheachtas feasachta ina leagtar 
béim ar na saincheisteanna seo i rith 2016. 


Bhain an dara catagóir ba mhó ina 
ndearnadh gearáin le margaíocht dhíreach 
leictreonach. Imscrúdaítear na gearáin seo 
faoi na Rialacháin um Príobháideachas i 
gCumarsáid Leictreonach (I.R. 336 de 2011). 
In 2015, d'oscail an Oifig 104 gearán den 
saghas sin lena n-imscrúdú, arbh ionann sin 
agus 11% den iomlán foriomlán. Is ionann seo 
agus laghdú géar ar 72 gearán i gcomparáid 
leis an mbliain roimhe sin, ar treocht í seo 

a thosaigh in 2014 nuair a tháinig laghdú 
anuas ar na gearáin sa chatagóir seo faoi 
bhun 200 i mbliain féilire den chéad uair 
riamh. Tugann seo le fios an rath a bhí ar 
straitéis ionchúisimh rathúil na hOifige, a 
chruthaíonn drochphoiblíocht i gcoinne na 
n-aonán a ionchúisítear. 


An Ceart go Ligfí i nDearmad 


Tháinig an ‘Ceart go Ligfí i nDearmad'” 
(CGLD), mar a dtugtar air, nó an chatagóir 
ghearán díliostaithe ó thorthaí cuardaigh 
idirlín chun cinn in 2014 i ndiaidh rialáil an 
CBAE an 13 Bealtaine 2014 i gcás Google 
na Spáinne vs AEPD agus Mario Costeja 
(C-131/12) (ar a dtugtar rialáil ‘Google na 
Spáinne go minic). 


Ó rinneadh an rialáil, féadfaidh úsáideoirí 
idirlín ar fud na hEorpa, faoi chúinsí áirithe, 
iarraidh ar innill chuardaigh chun faisnéis 
a dhíliostú fúthu. Sa chás go ndiúltaíonn 
an t-inneall cuardaigh iarratas, féadfaidh 
ábhair shonraí an cheist a thabhairt os 
comhair an údaráis náisiúnta um chosaint 
sonraí. Is tábhachtach a thabhairt le fios 
go mbaineann cás an CGLD le díliostú go 
sonrach i gcás cuardach faoi ainm an duine 
aonair. 


I Samhain 2014, d'eisigh Meitheal Oibre 
Airteagal 29 treoirlínte ina leagtar amach 


réimse critéar chun cabhrú le measúnú 
comhsheasmhach a dhéanamh ar chásanna 
- ar nós cé acu an gcomhlíonann nó nach 
gcomhlíonann an duine aonair ról sa 
bheatha phoiblí; cé acu an mionaoiseach nó 
a mhalairt an duine aonair; cé acu an bhfuil 
nó nach bhfuil an fhaisnéis cruinn i dtaobh 
fíricí de; cé acu an mbaineann nó nach 
mbaineann sé le beatha phríobháideach nó 
ghairmiúil an duine aonair; cé acu an bhfuil 
nó nach bhfuil sé cothrom le dáta; cé acu an 
mbaineann nó nach mbaineann sé le sonraí 
pearsanta (ar nós sonraí faoi shláinte nó 
reiligiún) nó cé acu ar chuir nó nár chuir an 
duine aonair an fhaisnéis ar fáil go poiblí ar 
bhonn deonach ar an gcéad ásc. 


Fuair an Oifig seo 23 gearán den saghas sin 
in 2015 ar seasadh le 7 gcinn díobh agus ar 
diúltaíodh 16 cinn díobh. 


Bhí gearán amháin a diúltaíodh dírithe ar 
bhinse a bhí ar siúl ar feadh i bhfad, áit 

a raibh an Oifig ar aon intinn le seasamh 
Google gan URLanna áirithe a dhíliostú 

a thángthas orthu i ndiaidh cuardach 

a dhéanamh agus ainm duine aonair á 
úsáid. Nuair a chuirtear san áireamh go 
thug an duine aonair a bhí i gceist fianaise 
thábhachtach ag an mbinse tábhachtach 
seo, measadh go ndeachaigh sé chun leas 
dlisteanach an phobail rochtain a choimeád 
ar an bhfaisnéis seo nuair a dhéanfaí 
cuardach ar ainm an duine aonair sin. Dá 
ndéanfaí cuardach ar eochairfhocail eile sa 
bhunábhar, chruthófaí toradh san inneall 
cuardaigh fós féin. 


I measc na ngearán ar seasadh leo, bhain 
ceann amháin le hagallamh a rinne duine le 
nuachtán áitiúil 7 mbliana roimh sin maidir 
le poill sa bhóthar ar na bóithre áitiúla, agus 
dá ndéanfaí cuardach ar ainm an duine 
aonair, thiocfadh an t-agallamh seo aníos 

ar an gcéad toradh liostaithe. I ndiaidh 

gur críochnaíodh deisiúcháin ar na poill sa 
bhóthar, réitíodh an tsaincheist ach níor 
shásta don duine aonair gur tháinig an scéal 
seo aníos go fóill sna torthaí go fóill nuair a 
chuardófaí a n-ainm. Trí argóint a dhéanamh 
le Google thar ceann an ghearánaí, d'éirigh 
linn an cás a chur chun cinn go raibh an 
scéal as dáta agus, ar an ábhar sin, nár 
bhain sé le hábhar a thuilleadh. 


Conclúid na nGearán 


Tá sé mar dhualgas reachtúil ar an Oifig seo 
a lorg chun gearáin a réiteach go cairdiúil sa 
chéad ásc agus, dá réir sin, réitíodh tromlach 
mór na ngearán a tugadh chun críche in 
2015 go cairdiúil trí iarrachtaí na hOifige 
gan an gá bheith ann le cinneadh foirmiúil 

a dhéanamh faoi Alt 10 den Acht. In 2015, 
rinne an Coimisinéir 52 cinneadh foirmiúil 

ar an iomlán: Sheas 43 ceann díobh seo leis 
an ngearán; sheas 1 cheann leis an ngearán 
go páirteach agus dhiúltaigh 8 gcinn ábhar 
an ghearáin. Tugadh 1,015 imscrúdú ar 
ghearáin, ar an iomlán, chun críche in 2015. 


Tábla 1 

Miondealú ar ghearáin ar cuireadh tús leo, 
2015 

(Féach an bharrachairt chomhfhreagrach 


No 
Próiseáil éagórach 
sonraí 


Píosa scannáin CCTV 2% 16 
aúsáid lee 
Teip ar shonraí a 2% 16 


Cruinneas 1% 10 
a aor a ii 

poist 

a áil a 
sonraí 

hahe e a a 


Tábla 2 
Gearáin a fuarthas ó 2006 i leith 

2011 1161 


2013 910 


Tábla 3 
2015 


mheastar is cuí chun téarmaí na nAchtanna 
a chomhlíonadh. 


Leagtar amach sa tábla a leanas 
mionsonraí maidir leis na Fógraí Reachtúla 
Forfheidhmithe a seirbheáladh in 2015. Tá 
súil leis go spreagfaidh foilsiú na liostaí seo 
na heagraíochtaí go léir chun comhoibriú 
go hiomlán leis an Oifig seo maidir lena 


_ himscrúduithe reachtúla. 


Gearáin ar cuireadh tús leo sa bhliain 932 . 
lomlán na nGearán a Tugadh chun Críche1,015 
sa bhliain 

- Ionchúisimh 


i Rinne an Oifig ceithre aonán a ionchúiseamh 
i in 2015 mar gheall ar 24 cion, ar an iomlán, 


faoi na Rialacháin um Príobháideachas i 


i gCumarsáid Leictreonach (I.R. Uimh. 336 


de 2011). Sonraítear sonraí breise i mír na 
gCás-Staidéar ar na hionchúisimh a glacadh 
in 2015. 


Faoi Alt 1O de na hAchtanna um Chosaint 
Sonraí, 1988 agus 2003, féadfaidh an 

CCS iarraidh ar rialaitheoir sonraí nó ar 
phróiseálaí sonraí cibé bearta a ghlacadh a 


Bíodh is gur féidir linn Fógra 
Forfheidhmiúcháin a eisiúint maidir le 


-roinnt gnéithe de na hAchtanna um 


Chosaint Sonraí, ní gá é sin a dhéanamh 

de ghnáth. Comhoibríonn formhór mór na 
n-eagraíochtaí go deonach leis an Oifig agus 
ní bhíonn aon ghá le fógra foirmiúil dlíthiúil 
chun imscrúdú a chur chun cinn. 


Fógraí forfheidhmithe a eisíodh in 2015 


Telefonica Ireland Alt 2(1X(cX(iv) de 

Limited na hAchtanna um 
Chosaint Sonraí 

Alt 2C2C8) agus 2A01) - 
de na hAchtanna um 
EET, Chosaint Sonraí — . 


Aer Lingus Alt 4C1) de na hAchtanna 
„um Chosaint Sonraí 


Arizun Services 
Ireland Limited 


Faoi Alt 12 de na hAchtanna um Chosaint 
Sonraí, 1988 agus 2003, féadfaidh an CCS 
iarraidh ar dhuine pé faisnéis a sholáthar 

a theastaíonn ón CCS chun tabhairt 

faoina fheidhmeanna, ar nós tabhairt faoi 
imscrúdú. In 2015, dréachtaíodh roinnt fógraí 
faisnéise mar ullmhúchán lena seirbheáil ar 
rialaitheoirí éagsúla sonraí ach níorbh ghá 
aon cheann de na fógraí seo a eisiúint ar 
deireadh thiar, mar gheall gur fhreagair na 
rialaitheoirí sonraí a bhí i gceist go dearfach 
i ngach cás nuair a cuireadh ar an eolas 

iad go raibh an Oifig seo ar tí tabhairt faoi 
ghníomh. Tá seo ar aon dul leis an méid a 
thugtar faoi deara i gcás cumhachtaí eile 
forfheidhmithe. Go minic, má chuirimid in 
iúl gur féidir leis an CCS na cumhachtaí 


siúd a úsáid, is leor sin go ndéanfaidh an 
rialaitheoir sonraí idirchaidreamh deonach, 
seachas dul i mbaol na díobhála a dhéanfaí 
dá chlú dá n-ainmneofaí é/í inár dTuarascáil 
Bhliantúil nó smachtbhannaí coiriúla a 
thabhú i ngeall ar theip ar chomhlíonadh. 


I rith 2015, fuair an CCS 2,376 fógra um 
shárú sonraí ar an iomlán, ar rangaíodh 
59 díobh (2.5%) mar neamhsháruithe faoi 
fhorálacha Chód Cleachtais um Shárú 
Slándála Sonraí Pearsanta (CCSSSP). 


Cuireadh 2,317 sárú bailí ar shlándáil sonraí, 
ar an iomlán, i dtaifead i rith na tréimhse ón 
1 Eanáir go dtí an 31 Nollaig 2015. Is ionann 
seo agus méadú 5.9“ (129) ar an líon a 
tuairiscíodh in 2014 (2,188). 


Tá dualgas dlíthiúil ar sholáthraithe 
seirbhíse teileachumarsáide agus seirbhíse 
idirlín faoi Ionstraim Reachtúil 336 de 2011 
chun fógra a thabhairt don Oifig seo ar 
shárú ar shlándáil sonraí tráth nach déanaí 
ná 24 uair an chloig i ndiaidh go n-aimsítear 
an sárú i dtosach báire. Murar féidir leis an 
soláthraí sonraí iomlána den sárú a thabhairt 
ag an am seo, ba cheart níos mó sonraí a 
thabhairt laistigh de thrí lá tar éis an fógra 
tosaigh. D'fhéadfadh aon chuideachta 
theileachumarsáide a dteipeann uirthi fógra 
a thabhairt dúinn ar an sárú ar shlándáil 
sonraí a bheith faoi dhliteanas, ar ciontú 
achomair, fíneáil aicme A a íoc, nó ar díotáil, 
fíneáil nach mó ná €250,000 a íoc. 


In 2015, fuarthas 104 fógra um shárú 

ar shonraí, ar an iomlán, ón earnáil 
teileachumarsáide, arbh ionann sin agus 
4.3% de na cásanna iomlána a tuairiscíodh 
don bhliain. | measc na samplaí de na 
sáruithe siúd ionadaithe SIM faoinar tugadh 
go mícheart, rochtain tugtha do chustaiméirí 
ar chuntas custaiméara eile agus, i líon 

beag cásanna, rinneadh cáipéisí cruthúnais 
aitheantais chustaiméirí a chailleadh. 

Déantar gach sárú ar shlándáil sonraí eile a 
thuairisciú faoi CCSSSP deonach, a tugadh 
isteach in Iúil 2011. Níl an CCSSSP ina 
cheanglas dlíthiúil agus ní bhaineann sé leis 
an earnáil teileachumarsáide. 


Faoi mar a bhí i gceist in 2014, ba nochtadh 
neamhúdaraithe an chatagóir b'airde 

de sháruithe ar shonraí faoin CCSSSP a 
tuairiscíodh, ar nós nochtadh poist agus 
leictreonach, ar thit an tromlach mór díobh 
amach san earnáil airgeadais agus arbh 
ionann iad agus beagán os cionn 54% de 
líon iomlán na bhfógraí um shárú ar shonraí 
a fuarthas in 2015. 


I measc na samplaí tipiciúla de sháruithe ar 
shonraí, tá an méid seo a leanas: 


e láimhseáil nó nochtadh míchuí sonraí 
pearsanta, e.g. diúscairt mhíchuí, 
rochtain ag tríú páirtí ar shonraí 
pearsanta - cé acu de láimh nó ar líne — 
agus rochtain neamhúdaraithe ag fostaí; 


e caillteanas sonraí pearsanta a bhí 
á gcoimeád ar ríomhairí glúine, 
méaróga USB, comhaid pháipéir agus 
téipeanna cúltaca. 


Cé nach ionann é ach céatadán beag de 
na 2,317 fógra bailí um shárú ar shonraí 

in 2015 (3 nó 0.12%), féadfaidh teagmhais 
haiceála tacar sonraí agus camchóipeáil 
láithreán Gréasáin tionchar fadréimseach 
a imirt ar dhaoine aonair. | gcás amháin, 
rinneadh comhghéilleadh ar shonraí cárta 
creidmheasa siopa bláthanna i mBaile 
Átha Cliath. Rinneadh seo mar gheall gur 
suiteáladh cóid mhailíseacha ar láithreán 
Gréasáin an ghnólachta, a sheol sonraí 
cárta creidmheasa custaiméara chuig 

tríú páirtí. A luaithe a cuireadh an siopa 

ar an eolas ar an tsaincheist, rinne siad 
socruithe láithreach bonn chun an córas 
íocaíochta cárta creidmheasa a bhaint den 
líne lena éascú bearta feabhsaithe slándála 
a chur i bhfeidhm agus thug siad fógra do 
gach custaiméir a rinne ceannach ar líne i 
gcaitheamh na 60 lá roimhe sin. 


Go minic, cuirtear rialaitheoirí sonraí ar an 
eolas ar shárú ar shonraí nuair a dhéanann 
faighteoir trí páirtí nach ndearnadh difear 
dóibh teagmháil leo. A luaithe a bhítear ar 


an eolas ar an sárú ar shonraí, i gcomhréir 
le forálacha an CCSSSP, lorgaíonn an 
rialaitheoir sonraí go seoltar na cáipéisí 

ar ais nó lorgaíonn sé/sí deimhniú ón 
bhfaighteoir tríú páirtí gur milleadh na 
cáipéisí. Ansin, déanann an rialaitheoir 
sonraí teagmháil leis an duine a ndearnadh 
difear dó/di, a chuireann ar an eolas iad i 
dtaobh chineál na sonraí ar a ndearnadh 
comhghéilleadh. Ceadaíonn seo don duine 
aonair pé bearta a ghlacadh a chreideann 
siad is cuí chun iad féin a chosaint. | gcás 
go nochtar faisnéis airgeadais, féadfaidh 
an rialaitheoir sonraí bearta slándála a 
chur i bhfeidhm chun monatóireacht a 
dhéanamh ar ghníomhaíocht ar chuntas 
an duine aonair a ndearnadh difear dó/di 
lena chinntiú nach féidir aon idirbhearta 
calaoiseacha a dhéanamh. 


Déanann daoine aonair teagmháil go minic 
leis an Oifig seo a fuair fógra ó institiúid 
airgeadais gur nochtadh a sonraí pearsanta. 
Ábhar coitianta buartha a léirítear sna 
cásanna siúd ná nach fios dóibh siúd — na 
daoine aonair a ndearnadh difear dóibh — cé 
a fuair a bhfaisnéis phearsanta airgeadais. 
Ní féidir le rialaitheoirí sonraí, áfach, ainm 
agus seoladh an fhaighteora tríú páirtí a 
scaoileadh. Dá ndéanfaí sin, dhéanfaí sárú 
breise ar na hAchtanna um Chosaint Sonraí. 
Ní féidir leis an rialaitheoir sonraí ach a chur 
in iúl cé acu ar éirigh leo nó nár éirigh leo 
seoladh ar ais na gcáipéisí a bhaint amach 
nó go bhfuil nó nach bhfuil deimhniú faighte 
acu gur milleadh na cáipéisí. 


Ba cheart a thabhairt faoi deara, i gcás 
thromlach na sáruithe ar shonraí pearsanta 
a chuirtear in iúl don Oifig seo, nach 
ndéantar difear ach do dhuine nó beirt 
daoine aonair i ngach cás. 


Athruithe a Dhéanfar faoin Rialachán 
Ginearálta um Chosaint Sonraí (an RGCS) 


Níl dualgas dlíthiúil ach ar sholáthraithe 
seirbhíse teileachumarsáide agus seirbhíse 
idirlín faoi Ionstraim Reachtúil 336 de 

2011 chun fógra a thabhairt don Oifig seo 
ar shárú ar shlándáil sonraí. Leagfaidh 
Airteagail 33 agus 34 den RGCS, áfach, 

a thiocfaidh i bhfeidhm in 2018, dualgas 
dlíthiúil ar gach rialaitheoir sonraí chun 


fógra a thabhairt don Oifig seo ar aon sárú 
ar shlándáil sonraí pearsanta a tharlaíonn. 


Luaitear in Airteagal 33(1) den RGCS 
“cuirfidh an rialaitheoir, gan mhoill 

mhíchuí agus, sa chás gurb indéanta, 
tráth nach déanaí ná 72 uair an chloig i 
ndiaidh go gcuirtear ar an eolas é/í air, 

an sárú ar shonraí pearsanta in iúl don 
údarás maoirseachta [...] mura dóchúil 

go n-eascróidh riosca i leith cearta agus 
saoirse dhaoine nádúrtha as an sárú ar 
shonraí pearsanta’. Luaitear, anuas air sin, 
sa chás nach ndéantar an fógra laistigh de 
72 uair an chloig, ní mór don rialaitheoir 
sonraí cúiseanna a sholáthar atá leis an moill 
ar thuairisciú. 


Ní mór go n-áireofar le gach fógra um shárú 
ar shonraí pearsanta den saghas sin an 
fhaisnéis a leanas: 


e cur síos ar chineál an tsáraithe ar shonraí 
pearsanta, lena n-áirítear, sa chás gur 
féidir, líon agus catagóir na n-ábhar 
sonraí a ndearnadh difear dóibh agus na 
taifid atá i gceist; 


e sonraí teagmhála na hoifigeach 
um chosaint sonraí nó an phointe 
teagmhála eile; 


e iarmhairtí dóchúla an tsáraithe; 


e bearta a glacadh nó a bheartaítear glacadh 
chun dul i ngleic leis an sárú agus, sa chás 
gur cuí, na bearta chun drochthionchar 
féideartha an tsáraithe a mhaolú. 


Ceadaítear in Airteagal 33 den RGCS don 
rialaitheoir sonraí an fhaisnéis a liostaítear 
thuas a sholáthar don Oifig seo i gcéimeanna. 
Leagann sé dualgas ar an rialaitheoir sonraí, 
áfach, chun na fíricí a dhoiciméadú, áfach, 

a bhaineann leis na fíricí a bhaineann le, 
agus an tionchar a imríonn sárú ar shonraí 
pearsanta agus na bearta réitigh a glacadh. 
Cuirfidh seo ar chumas na hOifige chun seo 
comhlíonadh Airteagal 33 a fhíordheimhniú 
leis an rialaitheoir sonraí ábhartha. 


I dtaobh sárú ar shonraí pearsanta a 
fhógairt do dhaoine aonair a ndearnadh 
difear dóibh, luaitear in Airteagal 3491) den 
RGCS “sa chás gur dóchúil go n-eascróidh 

ardriosca as an sárú ar shonraí pearsanta 

i leith cearta agus saoirsí daoine nádúrtha, 
cuirfidh an rialaitheoir an t-ábhar sonraí ar 
an eolas ar an sárú ar shonraí pearsanta gan 
moill mhíchuí'. 


Soláthraítear sa táblaí thíos miondealú ar 
na fógraí um shárú ar shonraí a fuarthas in 
2015. 


Tábla 1 
Líon na bhFógraí um Shárú a Fuarthas in 


2015 

Fógraí um Shárú de réir Chatagóir agus 
Shaghas an Rialaitheora Sonraí, 2015 

Tábla 3 
Comparáid idir Fógraí um Shárú, 2011-2015 


x 
2012 


1,592 


2014 


2188 


Tábla 4 
Comparáid idir eagraíochtaí a rinne fógraí 
um shárú, 2011-2015 


Bliain An earnáil An earnáil lomlán 
___ Phríobháideach phoiblí 
146 40 186 


Sáruithe de réir Catagóire 


le 


III III ee 
48 
Ae 


MINI 
o 
co 


N 
o 


I j I I I J 
200 400 600 800 1000 1200 


eo 


ll Non Breach 

= Security-Related Issues 


l Unauthorised Disclosure - Electronic 
= Unauthorised Disclosure - Postal 
= Website Security 


lll Theft of IT equipment 


1. http://www.garda.ie/Documents/User/Garda%20Vetting%20Procedures%20 


-Aministration%20Filter%20revised.pdf 


Déantar “Iarratas ar Rochtain ar Ábhar a 
Forfheidhmíodh' nuair a leagann fostóir 
féideartha nó eagraíocht dualgas ar dhuine 
éigin iarratas rochtana a dhéanamh faoi Alt 
4 de na hAchtanna um Chosaint Sonraí le 
rialaitheoir sonraí. Bronntar in Alt 4 an ceart 
ar dhaoine aonair chun cóip d'aon fhaisnéis 
a fháil a bhaineann leo atá á coimeád ag 
aon aonán nó eagraíocht; in Iarratas ar 
Rochtain ar Ábhar a Forfheidhmíodh, iarrann 
an fostóir nó an eagraíocht ar an duine 
aonair chun an fhaisnéis seo a sholáthar 
dóibh ansin. Go tipiciúil, is éard a bhíonn 

i gceist le hiarratas a forfheidhmíodh ná 

go n-iarrann fostóir/fostóir ionchasach/ 
gníomhaireacht earcaíochta ar dhuine 

chun iarratas a dhéanamh fúthu féin ó 
eagraíochtaí ar nós an Gharda Síochána nó 
biúró creidmheasa. 


Cuireadh tús le hAlt 4(13) de na hAchtanna 
um Chosaint Sonraí in 2014 agus, mar 
thoradh air sin, beidh cion coiriúil déanta ag 
rialaitheoirí sonraí/próiseálaithe sonraí má 
iarrann siad ar dhaoine aonair chun iarratas 
ar rochtain a dhéanamh faoi na cúinsí siúd. 


Tá an nós imeachta seo go hiomlán difriúil ó 
ghrinnfhiosrúchán dlisteanach a dhéanamh 
ar dhaoine aonair do róil ar leith, ar nós 
cúram leanaí, nó iad siúd atá ag oibriú 

sa tionscal slándála príobháidí. Is é an 
t-ábhar buartha go bhfuil eagraíochtaí nach 
gcáileofaí go dlisteanach iad chun tabhairt 
faoi sheiceáil ghrinnfhiosrúcháin ag dul i 
muinín Alt 4 de na hAchtanna um Chosaint 
Sonraí, ina ionad sin, go dtabharfaidís faoi 
‘ghrinnfhiosrúchán tríd an gcúldoras.. Is 
ábhar buartha é go bhféadfadh an iarraidh 
seo i bhfad níos mó sonraí íogaire ná 
seiceáil dhlisteanach ghrinnfhiosrúcháin. 
D'fhéadfadh gach rud atá á choimeád ar 
thaifid an Gharda Síochána faoi dhuine a 
nochtadh (faoi réir roinnt díolúintí) eascairt 
as iarratas ar rochtain faoi Alt 4, go príomha 
mar gheall go mbeartaítear go gcuirfear 

na sonraí a nochtar ar fáil ar mhaithe 

leis an duine sin amháin a dhéantar an 
iarraidh. I gcodarsnacht leis sin, bhí seiceáil 
ghrinnfhiosrúcháin de shíor faoi réir srianta 
áirithe ar an méid a nochtfaí. 


Agus aird ar an líon ard comhsheasmhach 
d'iarratais ar rochtain faoi Alt 4 atá á 
bpróiseáil ag Aonad Grinnfhiosrúcháin an 
Gharda Síochána (AGGS) i nDurlas (arb 
ionann iad agus 13,000, ar an meán, gach 
bliain), chuir an Oifig tús le himscrúdú 

in 2015 ar chomhlíonadh Alt 4(3) de na 
hAchtanna ó pheirspictíocht seiceála taifead 
coiriúil. Roghnaíodh daichead eagraíocht i 
measc réimse earnálacha i dtosach báire go 
ndéanfar scrúdú níos dlúithe orthu i bhfoirm 
iniúchadh deisce. Eisíodh ceistneoir scríofa 
a lorg chun cuideachtaí a shainaithint 

a bhí ag tabhairt faoin gcleachtas ina 
n-iarrtar ar dhaoine aonair chun iarratais ar 
rochtain ar ábhar leis an nGarda Síochána. 
Bunaithe ar na freagairtí, roghnaíodh roinnt 
cuideachtaí chun tabhairt faoi chigireacht 
leantach orthu. 


Cé go bhfuilimid sásta nár lorg aon aonán a 
imscrúdaíodh chun forálacha na nAchtanna 
um Chosaint Sonraí a shárú d'aon turas 
maidir le SARanna forfheidhmithe, 
dheimhnigh an t-imscrúdú, dá ainneoin, gur 
sháraigh gníomhartha roinnt eagraíochtaí 

i measc an limistéir earcaíochta, institiúidí 
airgeadais agus mhiondíola Alt 4(3) de 

na hAchtanna. Ordaíodh na heagraíochtaí 
seo láithreach bonn chun stop a chur 

leis an gcleachtas. Tá gach ceann de na 
heagraíochtaí ar deimhníodh go ndearna 
siad sárú tar éis scríobh chuig an Oifig seo 
lena rá go bhfuil stop curtha anois acu leis 
an gcleachtas. Leanfaimid ar aghaidh chun 
aon chleachtais lena mbaineann iarratais 
ar rochtain ar ábhair a forfheidhmíodh a 
chomhrac agus chun faireachas a dhéanamh 
ar eagraíochtaí i measc réimse fairsing 
earnálacha i gcaitheamh 2016. 


I gcaitheamh 2015, thug ár bhfoireann 
iniúchóireachta faoi 51 iniúchadh agus 
cigireacht. B'ionann beagán faoi bhun 

leath díobh seo agus rudaí ar a dtugtar 
cigireachtaí neamhsceidealaithe faoinar 
tugadh faoi Alt 24 de na hAchtanna um 
Chosaint Sonraí, a chiallaíonn gur eascair 
siad ó imscrúduithe nó ó ghearáin agus gur 
eascair siad anuas ar an gclár nó an sceideal 
beartaithe iniúchtaí a leagadh amach 

ag tús na bliana. I dtaobh réamhfhógra 

na n-imscrúduithe nó na gcigireachtaí 

seo, d'fhéadfaí fógra ar bith a thabhairt — 
rinneadh dhá imscrúdú/chigireacht den 
saghas seo in 2015 - a fógra cúpla seachtain 
a thabhairt. Is é aidhm ár n-iniúchtaí agus ár 
gcigireachtaí uile chun seiceáil a dhéanamh 
le haghaidh comhlíonta leis na hAchtanna 
um Chosaint Sonraí agus chun cabhrú leis 
an rialaitheoir sonraí lena chinntiú go bhfuil 
a gcórais um chosaint sonraí a éifeachtaí 
agus a chuimsithí agus is féidir. Uaireanta 
bíonn iniúchtaí forlíontach ar imscrúduithe 
a dhéanann an Oifig mar gheall ar ghearáin 
faoi leith. Sainaithnímid tosaíochtaí 

agus spriocanna le haghaidh iniúchta trí 
bhreithniú a dhéanamh ar shaincheisteanna 
ar nós mhéid agus shaghas na sonraí 
pearsanta a phróiseálann an eagraíocht 

atá i gceist, anuas ar líon agus chineál na 
dteagmhálacha, na gceisteanna agus na 
ngearán a fhaighimid. 


Tá ár gclár bliantúil iniúchta saindeartha 
chun díriú ar roinnt earnálacha a 
roghnaítear go cúramach. In 2015, dhíríomar 
ar chleachtais earcaíochta mar chuid 
d'imscrúdú níos fairsinge ar iarratais ar 
rochtain ar ábhair a forfheidhmíodh. Rud 
eile a roghnaíodh chun scrúdú níos dlúithe 
a dhéanamh air a bhí in úsáid a bhaint 

as CCTV i réimse ionaid siopadóireachta 
agus asraonta miondíola sa mhullach ar 
athbhreithniú cuimsitheach a dhéanamh ar 
na beartais agus na nósanna um chosaint 
sonraí i dtrí chuideachta fóntais. | dtaobh 
na hearnála poiblí, agus olltoghchán 2016 
ar tí titim amach, tugadh faoi iniúchadh 

ar Rannóg Saincheadúnais Chomhairle 


Cathrach Bhaile Átha Cliath. Anuas air 
sin, rinneadh iniúchadh ar an Aonad 
Ceadúnaithe Oibreoirí Iompair de Bhóthar 
(an Roinn Iompair, Turasóireachta agus 
Spóirt) ag tús 2015. 


Anuas air sin, tugadh faoi iniúchadh 
deascbhunaithe ar 18 n-aip shoghluaiste 
mar chuid de Rianú Domhanda 
Príobháideachais Idirlín a dhírigh ar 
láithreáin ghréasáin agus ar aipeanna a bhí 
spriocdhírithe ar leanaí nó a raibh an-tóir 
orthu i measc leanaí 


Cuideachtaí Fóntais 


Rinneadh iniúchadh ar thrí chuideachta 
fóntais soláthair fuinnimh in 2015 agus ba 
phríomh-shaincheist a tháinig chun solais 
maidir le torthaí na n-iniúchtaí bailitheoirí 
fiachais tríú páirtí a úsáid. Sainaithníodh 
saincheisteanna nár sainaithníodh i 
litreacha a eisíodh a lorg suimeanna nár 
íocadh a íoc an rialaitheoir sonraí a raibh 
an fiachas le híoc leis/léi. |I ngach ceann de 
na trí thuarascáil iniúchta, d'eisigh an Oifig 
moladh nach mór go mbeidh aitheantas 
an rialaitheora sonraí a bheith soiléir don 
ábhar sonraí ag gach tráth i dtaobh litreacha 
a d'eisigh bailitheoirí a bhí ag oibriú thar 
ceann na rialaitheoirí sonraí. 


Chomh maith leis sin, mholamar 
athbhreithniú ar nósanna imeachta 
láimhseála glaonna agus próisis 
fíordheimhnithe glaoiteora. Saincheist 

í seo a dtugtar tús áite di i measc gach 
eagraíochta ag a bhfuil bunachair shonraí 
mhóra chustaiméirí — chun an baol a 
chomhrac a chruthaíonn imscrúdaitheoirí 
nó bailitheoirí fiachais príobháideacha a 
fhaigheann faisnéis go neamhdhleathach 
trína goid Cblagging” as Béarla). 


In dhá chás, mholamar, chomh maith leis sin, 
gur gá go mbeadh a gcórais in ann rochtain 
mhíchuí a shainaithint ar shonraí pearsanta 
ar a gcórais. 

An Earnáil Mhiondíola 


Lean an fhoireann iniúchta ar aghaidh lena 
clár iniúchtaí ar ionaid siopadóireachta, 
agus aird ar leith ar cheamaraí 

CCTV agus an ceanglas go mbíonn 
beartas CCTV i bhfeidhm. Bunaithe ar 
thorthaí iniúchta, chas an Oifig seo le 
comhlachtaí ionadaíocha miondíola chun 
saincheisteanna a thabhairt chun solais 

a sainaithníodh i rith an chláir sprioctha 
iniúchtaí in ionaid siopadóireachta. I 
dtaobh tionscnamh a bhí á mbeartú ag an 
earnáil mhiondíola chun gadaíocht siopa 

a chomhrac, rinne an fhoireann iniúchta 
tagairt do threoir a d'fhoilsigh an Oifig ina 
leagtar amach conas nach féidir ach le 
rialaitheoir sonraí (gach asraon miondíola) 
sonraí íogaire pearsanta maidir le déanamh 
ciona, nó le déanamh líomhnaithe ciona, 

a phróiseáil é/í féin ar mhaithe le tabhairt 
faoi chaingean dlí nó sa chás go dtugtar 
faoin bpróiseáil anuas ar dhualgas sonrach 
reachtúil. Sna tuarascálacha iniúchta féin, 
moladh, anuas air sin, do mhiondíoltóirí 
nach gcomhlíonfaí forálacha na nAchtanna 
um Chosaint Sonraí dá roinnfeadh 
rialaitheoirí sonraí aon sonraí pearsanta 
maidir le déanamh ciona nó déanamh 
líomhnaithe ciona Cfaisnéis daoine aonair/ 
grianghraif de dhaoine aonair á roinnt ag 
miondíoltóirí éagsúla). 


Limistéar nua a tháinig chun solais lena 
bhreithniú ba ea ‘ceamaraí éide’ (CEanna) 
a úsáid ar mhaithe le cuspóirí slándála sa 
timpeallacht mhiondíola. Mar thoradh ar an 
tsraith iniúchtaí ar ionaid siopadóireachta, 
chuir an fhoireann iniúchóireachta le 
treoir nua na hOifige maidir le CEanna 

a eisíodh i Nollaig 2015. Ar aon dul lenár 
dtreoir ar cheamaraí CCTV, ní mór d'úsáid 
aon trealamh faireachais riachtanais 
trédhearcacht an dlí um chosaint sonraí a 
chomhlíonadh. 


An Rannóg Saincheadúnais, Comhairle 
Cathrach Bhaile Átha Cliath 


Tugadh faoi iniúchadh ar Rannóg 
Saincheadúnais Chomhairle Cathrach 
Bhaile Átha Cliath chun scrúdú a dhéanamh 
ar nósanna imeachta a rialaíonn an clár 
toghcháin agus an clár a cuireadh in eagar a 
chur i dtoll a chéile. 


Scrúdaigh anailís staitistiúil faoinar thug 
an Oifig i gcaitheamh roinnt blianta na 
líonta daoine aonair a chláraigh chun vóta 
a chaitheamh gach bliain agus tugadh an 
borradh comhsheasmhach faoi deara a 
tháinig ar an gclár a cuireadh in eagar, go 
háirithe i limistéar Chomhairle Cathrach 
Bhaile Átha Cliath (39%) i gcomparáid leis 
an mborradh náisiúnta, nach raibh chomh 
hard céanna (9.62%). 


Clár na dToghthóirí 2009 
-2015 Figiúirí Náisiúnta 


Bliain Anlíon Anlíon  An%ar 
daoine ar daoinear an gclár a 
an gclár angclára cuireadh in 
iomlán cuireadhin eagar 


3,249,590 301,726 


3,276,029 309,191 


Ó 2004 i leith, ceanglaítear ar údaráis 
chlárúcháin chun dhá leagan den chlár 
toghcháin a fhoilsiú — an clár 'iomlán” agus 
an clár ʻa cuireadh in eagar’. Liostaítear sa 
chlár iomlán gach duine atá i dteideal vóta 
a chaitheamh agus ní féidir é a úsáid ach 
do chuspóir toghcháin nó reachtúil eile. 
Cuimsítear sa chlár a cuireadh in eagar 
ainmneacha agus seoltaí na ndaoine ar féidir 
a sonraí a úsáid ar chuspóir eile seachas 
cuspóir toghcháin nó reachtúil eile, e.g. go 
mbainfidh eagraíocht tráchtála nó eile úsáid 
astu ar mhaithe le margaíocht dhíreach a 
dhéanamh. Nuair a chláraítear chun vótála, 
nó nuair a leasaítear a sonraí clárúcháin 
mura roghnaíonn daoine aonair gan bheith 
páirteach, cuirfear iad leis an gclár a 
cuireadh in eagar go huathoibríoch agus is 
féidir margaíocht dhlisteanach a sheoladh 
chucu ar a ábhar sin. 


Dheimhnigh an chigireacht a rinneadh ar 
an Rannóg Saincheadúnais i gComhairle 
Cathrach Bhaile Átha Cliath 2015 go 

raibh 327,012 duine aonair ar chlár iomlán 
toghcháin CCBÁC agus go raibh 128,367 
duine aonair ar an gclár a cuireadh in 
eagar - i.e. bhí 39% de gach duine aonair a 


UL 


chláraigh chun vóta a chaitheamh i limistéir 


Chomhairle Cathrach Bhaile Átha Cliath ar 
an gclár a cuireadh in eagar. 


Níor thángthas ar aon saincheisteanna a 
bhí ag teacht chun solais i dtaobh oibriú 
na Rannóige Saincheadúnais i gComhairle 
Cathrach Bhaile Átha Cliath. Ar an iomlán, 
ba dhealraitheach go raibh feasacht 
eagraíochtúil an-ard ar na prionsabail um 


chosaint sonraí, go ginearálta. Bhí an toradh 
seo sásúil, agus aird ar thoghchán na Dála a 


bhí ag teacht chun cinn, nuair a bheadh na 
cláir thoghcháin chun cinn. 


An Earnáil Árachais agus Sonraí faoi 


Phointí Pionóis 


Limistéar amháin a roghnaíodh chun 
aird ar leith a thabhairt air in 2015 a 
bhí i ngníomhaíochtaí próiseála sonraí 


cuideachtaí árachais maidir lena rochtain ar 
shonraí pointe pionóis, faoi mar a fhoráiltear 


faoi Alt 53(32(c) den Acht um Thrácht ar 


Bhóithre, 2010, ina luaitear an méid a leanas: 


“féadfaidh árachóir feithiclí a bhfuil 


faomhadh aige/aici ón Aire rochtain a bheith 


aige/aici ar fhormhuinithe agus cigireacht 
agus scrúdú a dhéanamh ar fhormhuinithe 
ar an iontráil a bhaineann le daoine faoin 
alt seo agus féadfaidh sé/sí na cóipeanna 
siúd d'iontrálacha nó na sleachta siúd de 
na hiontrálacha, nó féadfaidh an tAire na 


cóipeanna siúd d'iontrálacha nó na sleachta 


siúd de na hiontrálacha a sholáthar dó/di, 
amhail a d'fhéadfadh bheith ag teastáil ón 
árachóir feithiclí go réasúnta ar mhaithe le 
beartais fhaofa árachais a athnuachan, faoi 
réir na gcoinníollacha sin a fhéadfaidh an 
tAire a chinneadh. 


Ba é cuspóir na n-iniúchtaí chun scrúdú a 
dhéanamh ar áiseanna reatha laistigh de 
chuideachtaí árachais chun rochtain a fháil 
ar shonraí faoi phointí pionóis i gcomhar 

le saoráid, nó “mol' earnála nua a thabhairt 
isteach ag Árachas Éireann (Insurance 
Ireland), a cheadaíonn rochtain dhíreach ar 
shonraí faoi phointí pionóis i bhfíor-am tríd 


an mol Seirbhís Sonraí Comhtháite Árachais. 


Leanfaimid le scrúdú breise a dhéanamh ar 
an limistéar seo in 2016. 

Thángthas san iniúchadh ar fhianaise i leith 


sonraí faoi phointí pionóis a choimeád níos 
faide ná 3 bliana (faoin Acht um Thrácht 
ar Bhóithre, ní fhanann pointí pionóis ar 
thaifead ceadúnais ach ar feadh tréimhse 
3 bliana) agus, mar thoradh air sin, leanann 
an Oifig le hidirchaidreamh a dhéanamh 

le cuideachtaí ar a ndearnadh iniúchadh 

in 2016 chun comhaontú a dhéanamh ar 
thréimhse inghlactha choimeádta agus ar 
réiteach cartlannaithe. 


Torthaí Iniúchta 


Áirítear leis na téamaí a sainaithníodh in 
iniúchtaí 2015 an méid a leanas: 


1. Easpa beartas coinneála sonraí 
Faoi Alt 2€12€c2(iv) den Acht, “ní 
choimeádfar sonraí níos faide ná mar is 


gá chun na críche sin nó chun na gcríoch 


sin. Faoi láthair, is féidir faisnéis a 
choimeád go saor agus go héifeachtach 
ar ríomhaire ar feadh tréimhse fhada. 
Leagann an ceanglas seo freagracht 

ar rialaitheoirí sonraí tuiscint shoiléir 

a bheith acu faoin tréimhse ama dá 
gcoimeádfar sonraí agus an chúis lena 
gcoimeádtar an fhaisnéis. Mura bhfuil 


údar maith ann chun faisnéis phearsanta 


a choimeád, ba cheart an fhaisnéis sin a 
scriosadh go rialta. Níor cheart faisnéis 
a choimeád riamh “díreach ar eagla na 
heagla’ gur féidir teacht ar úsáid di 
amach anseo. 


2. Easpa comharthaíochta don bheartas 
do chórais CCTV 
Mura n-úsáidtear córais CCTV leis an 
gcúram agus an aird cheart, féadfaidh 


siad bheith ina n-údar leis an mbuairt go 
bhfuil ionradh míréasúnta á dhéanamh ar 


‘spás príobháideach’ an duine aonair. Is 


ionann íomhánna inaitheanta a ghlacann 
córais CCTV agus sonraí pearsanta, agus 
tá siad faoi réir fhorálacha na nAchtanna 


um Chosaint Sonraí dá bharr. Ní mór go 
mbeidh rialaitheoir sonraí in ann údar 

a thabhairt le sonraí pearsanta a fháil 
agus a úsáid trí chóras CCTV. Chomh 
maith leis sin, ba cheart go dtabharfar 
le fios i gceart má tá córas CCTV ann. Is 


gnách gur féidir fógra i leith úsáid CCTV 


a bhaint amach trí chomharthaí soléite 


agus atá dea-shoilsithe a chur in airde in 
áiteanna feiceálacha. 


. Úsáid iomarcach a bhaint as 


córais CCTV 

Níor cheart CCTV a úsáid ach ar mhaithe 
leis an gcuspóir nó na cuspóirí dá bhfuil 
sé i bhfeidhm: mar shampla, slándáil nó 
sláinte agus sábháilteacht. Go ginearálta, 
níor cheart é a úsáid d'aon chuspóirí eile: 
mar shampla, monatóireacht a dhéanamh 
ar an bhfoireann. 


. Easpa raonta iniúchta chun rochtain 


mhíchuí a shainaithint 

Níor cheart go mbeadh ach iad siúd ar 
gá dóibh rochtain a fháil ar shonraí le 
haghaidh cuspóirí sonracha, ar tugadh 
cuntas orthu roimhe seo, a bheith in 

ann amhlaidh a dhéanamh. Ba cheart 
d'eagraíochtaí raonta cearta iniúchta a 
choimeád d'fhonn cosaint a dhéanamh in 
aghaidh rochtain mhíchuí. 


. Drochnósanna imeachta láimhseála 


glaonna a d'fhéadfadh ‘goid sonraí” a 
cheadú 

Sa chás go ndéanann glaoiteoirí 
mífhaisnéis a sholáthar agus go 
n-imríonn siad cleas ar fhostaithe de 
chuid eagraíochtaí ina bhfuil go leor 
sonraí, ar nós na Roinne Coimirce 
Sóisialaí nó Sheirbhís Aisíocaíochta 
Cúraim Phríomhúil FSS, chun sonraí 

a nochtadh, tugtar “goid sonraí”, nó 
“blagging” i mBéarla, ar an bpróiseas 
sin. Is féidir na sonraí luachmhara a 
fuarthas go neamhdhleathach a aistriú 
go neamhdhleathach ansin. Ba cheart 
d'eagraíochtaí a chinntiú go bhfuil 
nósanna imeachta daingne láimhseála 
glaonna acu chun cosaint a dhéanamh in 
aghaidh na gcleachtas siúd. 


. Úsáid neamhdhleathach a bhaint 


as iarratais ar rochtain ar ábhar a 
forfheidhmíodh 

Ón 38 Iúil 2014 i leith, tá sé in aghaidh 
an dlí go n-iarrann fostóirí ar fhostaithe 
nó iarratais ar fhostaíocht chun iarratas 
ar rochtain a dhéanamh ina lorgaítear 
cóipeanna de shonraí pearsanta a 
chuirtear ar fáil don fhostóir nó don 
fhostóir ionchasach ansin. 


I gcásanna ina ndeimhnítear go bhfuil 
eagraíochtaí neamhchomhlíontach 
agus go ndiúltaíonn siad nó go 
dteipeann orthu ina dhiaidh sin chun 
comhlíonadh go deonach, féadfaidh 
an Oifig machnamh ar na cumhachtaí 
forfheidhmithe atá ar fáil di a úsáid. 


7. Easpa soiléireachta maidir le 
rialaitheoir sonraí/conarthaí 
próiseálaí sonraí 
Ba cheart go mbeadh conarthaí idir 
rialaitheoir sonraí agus próiseálaí sonraí. 
Ba cheart go leagfaí amach sna conarthaí 
coinníollacha sonracha faoi conas atá 
sonraí pearsanta a sholáthraíonn an 
rialaitheoir sonraí don phróiseálaí sonraí 
le próiseáil, le coimeád go slán agus a 
dhiúscairt a luaithe a chríochnaítear an 
phróiseáil. 


8. Sainaithint shoiléir an rialaitheora 
sonra sa chás go ndearnadh bailitheoir 
fiachais a fhostú 
Amanna, fostaíonn institiúidí airgeadais 
gníomhaireachtaí bailithe fiachais 
chun féichiúnaí ar leith a aimsiú. Nuair 
a tharlaíonn seo, tugtar rochtain don 
ghníomhaireacht ar mhéid mór de 
shonraí íogaire pearsanta. Tá sé de 
dhualgas ar eagraíochtaí a shainaithint 
go soiléir cé hé an rialaitheoir sonraí sna 
cásanna siúd. 


9. Úsáid iomarcach a bhaint as am 
bithmhéadrach agus as córais freastail 
Féadtar sonraí bithmhéadracha a 
chruthú ó shaintréithe fisiciúla nó 
fiseolaíocha duine. Ina measc seo, tá 
méarlorg, inteachán, reitine, aghaidh, 
imchruth láimhe, cruth cluaise, patrún 
gutha, DNA agus boladh coirp. Ar a 
bharr sin, is féidir sonraí bithmhéadracha 
a chruthú ó shonraí iompraíochta, ar 
nós lámhscríbhneoireacht nó anailís 
eochairbhuille. 


Ní mór d'fhostóir tabhairt faoi mheasúnú 
ar an ngá atá le córas bithmhéadrach 
agus measúnú ar na roghanna eile sula 
dtabharfar isteach aon chóras ar leith. 


10. Úsáid iomarcach a bhaint as ceamaraí 
éide 

Is ionann ár dtreoir ghinearálta sa 
limistéar seo go measaimid nár cheart 
ceamaraí éide a ghníomhachtú ach i 
gcásanna foircneacha mar fhreagairt ar 
chritéir shonracha réamhshainithe, sa 
chás go bhféadfaí údar a thabhairt leis ar 
chuspóirí slándála agus sábháilteachta. 


Mar fhreagairt ar thorthaí dá samhail 
seo, déanann an fhoireann moltaí dea- 
chleachtais, tugann siad treoir láithreach 
d'eagraíocht chun gníomh ar leith a 
ghlacadh nó tugann siad cuntas ar 
amfhráma ar cheart bearta ceartaithe a 
ghlacadh lena linn. 


Tá na comhairliúcháin rialta agus bhríocha 
faoina dtugann an Oifig le heagraíochtaí 
earnála poiblí agus príobháidí araon 
buntábhachtach i dtaobh an chuir chuige 

a ghlacann an Oifig. Seachas gan ach 
bheith ag faire amach le haghaidh sáruithe, 
ghlac an Oifig le cur chuige gníomhach 
agus réamhghníomhach i leith rialála, 

agus casann sí go rialta le cuideachtaí 
ilnáisiúnacha móra teicneolaíochta in Éirinn, 
mar shampla, chun plé a dhéanamh ar 
ghnéithe tábhachtacha de reachtaíocht um 
chosaint sonraí an AE. Idirghníomhaíonn 

an fhoireann le soláthraithe seirbhíse 

nuair a dhéantar táirge, seirbhís, beartas 

nó tionscnamh gnó a thionscnamh, agus 
cruthaíonn seo an deis chun measúnú a 
dhéanamh ar chomhlíonadh agus an toradh 
is fearr a lorg don ábhar sonraí. In 2015, 
fuair an Oifig 860 iarratas ar threoir agus 
cúnamh sonrach ag comhlachtaí earnála 
poiblí agus príobháidí agus thit os cionn 100 
cruinniú leantach amach. 


Rinneamar comhairliúchán ar an liosta 

a leanas, nach liosta críochnaitheach 

é, de thionscadail Cbíodh tionscadail 
mhínitheacha nó eile i gceist leo) i rith 2015: 


e An tAcht um Thuairisciú Creidmheasa, 
2013 


e Comhchaighdeáin Tuairiscithe (CCT) 
arna ndréachtú ag an OECD 


An Bille um Aitheantóir Sláinte 


Oideachas - Príomhbhunachar Sonraí ar 
Líne (PBSL) 


Eircode 


An Roinn Caiteachais Phoiblí agus 
Athchóirithe — An Bille um Roinnt Sonraí 


An Roinn Caiteachais Phoiblí agus 
Athchóirithe - An Ghníomhaireacht 
Lárchnuasaigh 


An tÚdarás um Shábháilteacht ar 
Bhóithre - Sainaithint Tiománaithe 
Dícháilithe 


An Roinn Leanaí agus Gnóthaí Óige — 
Leasú na Seirbhíse Caomhnóir ad Litem 


An Roinn Cosanta - Comóradh 1916 


An Roinn Cosanta/an Oifig Pleanála 
Éigeandála (an OPÉ) - Plean 
Gníomhaíochta Tuile 


Comhchur Chuige Gníomhaireachta 
- Monatóireacht a dhéanamh ar 
Fhostaíocht san Earnáil Iascaigh 


FSS - Cúram LG do Dhaoine faoi 
Sheasca Bliain d'Aois agus Cúram LG 
Saor in Aisce 


Sonraí Géiniteacha agus Taighde Sláinte 
Seicheamhaithe 


Údaráis Áitiúla agus Liostaí Tithíochta 


An Bord Taighde Sláinte agus Tograí 
chun Taighde Sláinte a Chumasú in 
Éirinn 


An tÚdarás Uchtála agus an Bille um 
Fhaisnéis agus Rianú, 2015 


Leachtú Ghrúpa Ospidéil Achadh an Toir 


Comhairliúchán ag páirtithe leasmhara 
éagsúil leis an oifig ar an mbonn 
dlíthiúil a theastaíonn chun buntacú 

le bunú féideartha bunachar sonraí 

náisiúnta frithchalaoise don earnáil 
bhaincéireachta 


e Comhairliúcháin ag réimse fairsinge 
eagraíochtaí leis an oifig a lorg treoir ar 
mheicníochtaí aistrithe sonraí pearsanta 
an AE agus SAM i ndiaidh go ndearnadh 
Tearmann a chur ar neamhní. 


In 2015, nuashonraigh an Oifig a treoir 
mhionsonraithe ar thrí shaincheist mhóra 
um chosaint sonraí: dróin, CCTV agus 
ceamaraí éide. 


Dróin 


Oibríonn na haerárthaí beaga seo gan 
píolóta daonna. Baineadh leas astu d'úsáid 
mhíleata le fada an lá, agus, le blianta beaga 
anuas, tá úsáid á baint astu ar mhaithe 

le húsáid phríobháideach. Mar gheall air 
seo, ba ghá don Oifig treoir chuimsitheach 
agus thráthúil a eisiúint ar fhéidearthacht 
tionchar príobháideachas sonraí a 
d'fhéadfadh úsáid mhíchuí a bhaint as an 
teicneolaíocht seo a imirt. 


CCTV 


Sa mhullach air sin, tá fairsingiú suntasach 
tugtha faoi deara againn ar úsáid agus 
sofaisticiúlacht córais CCTV, atá imithe 
chun cinn a dhóthain, i gcásanna áirithe, 
gur féidir leo aghaidheanna a aithint 

agus idir íomhánna agus fhuaimeanna a 
thaifeadadh, arb ionann seo agus toise eile 
de mhonatóireacht. 


Ina theannta sin, i ndiaidh rialáil an CBAE i 
gcás Ryneš an 11 Nollaig 2014, soiléiríodh 
nach gceadaítear sa díolúine um úsáid baile 
i dtaobh ceamaraí CCTV a chuimsítear 

in Airteagal 3(2) den Treoir um Chosaint 
Sonraí 95/46/CE le haghaidh ‘gníomhaíocht 
phearsanta nó teaghlaigh' do cheamaraí 
CCTV baile taifeadadh a dhéanamh 

ar spás lasmuigh de theorainneacha 

maoin féin duine agus nach gceadaítear 
gníomhaíochtaí mhuintir eile an phobail atá 
ag tabhairt faoina ngnó laethúil a ghabháil. 


Ní mór na córais siúd a úsáid leis an gcúram 
agus an aird chuí mar gheall gur féidir 

leo bheith ina n-údar leis an mbuairt go 
bhfuil ionradh míréasúnta á dhéanamh ar 

spás príobháideach an duine aonair. Is gá 
go bhfuil rialaitheoir sonraí in ann údar a 
thabhairt le sonraí pearsanta a fháil agus a 
úsáid trí chóras CCTV agus beartas ceart 
scríofa CCTV a bheith i bhfeidhm chun 
cuntas a thabhairt ar an seasamh maidir le 
hiarratais ar rochtain ar phíosa scannáin ag 
tríú páirtithe, ar nós an Gharda Síochána. 


Ceamaraí Éide 


Ar aon dul lenár dtreoir ar cheamaraí 

CCTV, ní mór d'úsáid aon trealamh 
faireachais ceanglais trédhearcachta an 

dlí um chosaint sonraí a chomhlíonadh. 
Tagann saincheisteanna ar leith aníos 
maidir le ceamaraí éide, nó le fearais eile 
shoghluaiste taifeadta íomhánna, óna 
bhféadfadh taifeadtaí gan chuimhneamh 
eascairt. Lena chois sin, is minic go mbíonn 
cumas taifeadta gutha ag ceamaraí éide, a 
measann an Oifig gurb ionann agus ionradh 
breise iad isteach i gcearta príobháideachais 
agus um chosaint sonraí daoine aonair. 
Ceanglaíonn Alt 2C12(c2(iii) de na hAchtanna 
go mbíonn sonraí ‘leordhóthanach, ábhartha 
agus nach mbíonn siad iomarcach” maidir 
leis an gcuspóir dá mbailíodh iad. Ciallaíonn 
seo gur cheart do shonraí ón bpróiseáil sin a 
bheith teoranta go dian docht don mhéid sin 
a theastaíonn chun cuspóir ar leith a bhaint 
amach, agus ar an ábhar sin, bheadh súil 

ag an Oifig leis go mbeadh an rialaitheoir 
sonraí tar éis tabhairt faoi mheasúnuithe 
mionsonraithe riosca agus tionchair 
príobháideachais sular tugadh isteach iad. 


Treoir Amach Anseo 


Don bhliain 2016, rinneamar ár dtiomantas 
chun ár láithreán Gréasáin a athfhorbairt 
go hiomlán trí threoir chuimsitheach, atá 
inrochtana gan stró agus atá soiléir a 
sholáthar. Áireofar leis seo treoir a ghiniúint 
i nGaeilge a fhoilseofar ar leagan Gaeilge ár 
láithreáin Ghréasáin - www.cosantasonrai. 
ie. D'fhostaíomar acmhainn thiomnaithe 
dhlíthiúil chun cabhrú linn chun an cuspóir 
seo a sholáthar agus táim ag tnúth le toradh 
an tionscadail thábhachtaigh seo. 


Rialacha inmheánacha iad Rialacha 
Corparáideacha Ceangailteachta 
(RCCanna) lena nglacann grúpaí 
ilnáisiúnta de chuideachtaí. Is rogha é 

seo don chuideachta ar an ngá le clásail 
chaighdeánacha chonarthacha a shíniú 
gach uair ar gá dóibh sonraí a aistriú 

chuig comhalta dá ngrúpa corparáideach. 
Tugtar sna rialacha seo sainmhíniú ar an 
mbeartas domhanda maidir le haistrithe 
idirnáisiúnta de shonraí pearsanta laistigh 
den ghrúpa céanna corparáideach chuig 
aonáin i dtíortha nach soláthraíonn leibhéal 
leordhóthanach de chosaint. Go bunúsach, 
gníomhaíonn RCCanna mar chosaint i leith 
na n-aistrithe siúd agus cinntíonn siad go 
mbaineann gach aistriú a dhéantar laistigh 
de ghrúpa sochar ó leibhéal leordhóthanach 
de chosaint. 


Ní mór RCCanna a bheith faofa faoi nós 
imeachta comhoibrithe an AE agus i 
gcásanna áirithe, ní mór do chuideachtaí 
breis údarú aistrithe a lorg ó údaráis 
náisiúnta um chosaint sonraí. Sa dlínse seo, 
ní theastaíonn an faomhadh náisiúnta sin 
mar gheall gur comhaltaí sin den chomhnós 
imeachta aitheantais agus go léirímid meas, 
ar an ábhar sin, ar an bpríom-ÚCS. Ba cheart 
a thabhairt faoi deara nach soláthraíonn 
RCCanna bonn le haghaidh aistrithe a 
rinneadh lasmuigh den ghrúpa cuideachtaí. 


Cruthaíodh RCCanna faoi Ghrúpa Oibre 
Airteagal 29 ach, ag leanúint chun cinn, 
bronnfaidh Airteagal 47 den RGCS 
aitheantas dlíthiúil ar an bpróiseas agus 
is dóchúil go n-eascróidh méadú as seo 
ar iarratais a luaithe a bhíonn an RGCS i 
bhfeidhm. 


In 2015, bhí an Oifig ag gníomhú mar an 
príomh-athbhreithneoir i gceithre iarratas 
ar RCC. Ní féidir scaoileadh le sonraí 

faoi na cuideachtaí atá ag tabhairt faoin 
nós imeachta faofa faoi láthair go dtí go 
bhfaomhtar an RCC. Chomh maith leis 


sin, chabhraíomar le ÚCS na Beilge leis 

an measúnú a rinne siad ar an iarratas 

ar RCC a rinne Óstáin agus lonaid Saoire 
Starwood, a faomhadh idir an dá linn. Tá na 
hathbhreithnithe RCC ar bun, anuas ar na 
hiarratais bhreise ar RCC a fuarthas go luath 
in 2016. 


In 2015, tugadh faoi deara gur tháinig 
fairsingiú ar ár n-idirchaidreamh, a bhí 
ar bun go leanúnach cheana féin, le 
heagraíochtaí ilnáisiúnacha in Éirinn. 
Lorg rialaitheoirí, i measc rudaí eile, 

ár gcomhairle agus treoir ar réimse 
fairsinge de cheisteanna eagraíochtúla 
agus teicneolaíochta. Leagtar amach 
thíos sampla den idirchaidreamh sin. 
De bhreis air sin, bhunaigh an Oifig seo 


saotharlann theicniúil fóiréinsice. Rinneamar 


infheistíocht i dtrealamh ar mhaithe lenár 
gcumas teicniúil a fhorbairt chun cabhrú le 


tabhairt faoi iniúchtaí teicniúla, imscrúduithe 


teicniúla agus taighde teicniúil. Bunaíodh 
an tsaotharlann theicniúil fóiréinsice ar 


líonra iargúlta neamhspleách, a cheadaíonn 


macasamhlú agus tástáil a dhéanamh ar 
chásanna éagsúla agus leas á bhaint as 
uirlisí bogearraí agus as trealamh teicniúil. 
Chuir seo feabhas ar chumas na hOifige, 

i gcaitheamh obair leanúnach, chun 


tabhairt faoi anailís theicniúil ar leaganacha 


éagsúla de bhogearraí agus cheadaigh 

sé do theicneolaithe éagsúla tástálacha 

a dhéanamh arís eile agus na critéir 
chéanna thosaithe á n-úsáid chun torthaí a 
bhailíochtú. Sa mhullach air sin, cheadaigh 
sé tástáil a dhéanamh ar na bogearraí seo i 


measc fearais iomadúla, e.g. ríomhairí glúine 


agus fearais shoghluaiste, agus córais 

éagsúla oibriúcháin, agus chuir sé ar ár 
gcumas a sheiceáil cé acu an raibh nó nach 
raibh an t-iompar comhsheasmhach i measc 
na dtimpeallachtaí athraitheacha seo. 


Seo a leanas samplaí d'idirchaidreamh 
le roinnt de na cuideachtaí ilnáisiúnacha 
teicneolaíochta i rith 2015: 


Críochnaíodh athbhreithniú ar dhul 
chun cinn ar an gcur i bhfeidhm a rinne 
LinkedIn ar ár moltaí iniúchta de chuid 
iniúchadh 2013/14. B'éard a bhí i gceist 
leis seo ná comhfhreagras, cruinnithe 
agus athbhreithnithe a dhéanamh ar 
an tseirbhís agus ar an gcáipéisíocht 
agus ar na sonraí tacaíochta, anuas 

ar thuarascáil chuimsitheach ar 

staid sheirbhís LinkedIn faoi mar ba 
dhealraitheach dúinn í. Leanamar ag 
tabhairt faoi agus ag dul i ngleic le 
ceisteanna i gcaitheamh 2015. 


Cruinnithe agus comhfhreagras le 
Facebook Ireland Ltd i ndiaidh gur 
seoladh a mBeartas Sonraí agus Ráitis 
Fianán, socruithe agus rialúcháin 
phríobháideachais leasaithe. Leis seo, 
áiríodh athbhreithniú eagraíochtúil agus 
teicniúil a dhéanamh ar shocrúcháin 
agus rialúcháin maidir le fógraíocht, 
gnéithe nuashonraithe agus nua, ar 

nós cuntais leagáide agus clibeáil 
teaghlaigh, toiliú d'úsáid a bhaint as 
fianáin a láimhseáil, fardail sonraí 
pearsanta, sonraí láithreach a úsáid agus 
a choimeád, sonraí teagmhála a úsáid, 
agus idirchaidreamh fairsing ar shonraí 
láimhseála iarratais ar rochtain. 


Nuashonruithe ó Microsoft maidir 

lena mbunaíochtaí agus a ngnólachtaí 
Eorpacha agus athbhreithniú 
teicneolaíochta den bheartas nua-eisithe 
agus nuashonraithe príobháideachais. 


An iomaí cruinniú agus go leor 
comhfhreagrais maidir le rialacha 
aistrithe bunaithe ar chlásail 
chonarthacha agus rialacha 
corparáideacha ceangailteacha ó 
phróiseálaithe sonraí agus rialaitheoirí 
atá bunaithe anseo agus san Eoraip. 


e Tosú le hiniúchadh dírithe 
teicneolaíochtbhunaithe ar limistéir 
áirithe de bhunaíocht agus táirgí Adobe 
Systems Ireland. 


e Cruinnithe agus comhfhreagras le AirBnb 


maidir lena mbunaíocht nua in Éirinn 
agus le hoibriú an mhéid a chuireann a 
seirbhís agus a dtáirgí ar tairiscint san 
Eoraip. 


e Roinnt cruinnithe le heagraíochtaí a 
bhfuil an fhéidearthacht a fiosrú acu 
chun bunú anseo mar rialaitheoir sonraí 
nó mar phróiseálaí sonraí sa tionscal 
seirbhísí airgeadais, ‘Olltiomsú Sonraí” 
agus próiseála anailísí. 


e Cruinniú agus comhfhreagras le Google 


maidir le cur i bhfeidhm bhreithiúnas “an 


Ceart go Ligfí i nDearmad'” de chuid an 
CBAE. 


Idirchaidreamh le Linkedin 


Chasamar le hionadaithe sinsearacha 
beartais agus um chosaint sonraí Linkedin 
i mBaile Átha Cliath roinnt uaireanta 

chun nuashonruithe a fháil ar mholtaí a 
rinneadh de bhun iniúchadh 2013, agus 
chun treoir agus moltaí dea-chleachtais a 


sholáthar a bhaineann le táirgí agus gnéithe 


LinkedIn. Bhí na cruinnithe seo dírithe ar 
go leor rudaí, a dtagraítear do rogha díobh 
thíos. | gcaitheamh 2015, bhí cruinnithe 
duine ar dhuine, físchomhdhálacha, 
malartuithe ríomhphoist agus glaonna 
gutháin le pearsanra LinkedIn maidir le 


saincheisteanna éagsúla um chosaint sonraí 


agus ríomhphríobháideachais a bhaineann 
le seirbhís agus athruithe beartaithe agus 
gnéithe nua Linkedin. 


Thit an t-idirchaidreamh seo amach i 
gcomhthráth le malartuithe le LinkedIn ar 
cheisteanna laethúla anuas ar cheisteanna 
a fuair ár nOifig ón bpobal. In 2015, 
thugamar roinnt idirchaidreamh agus plé 
táirgiúil faoi deara faoi ghnéithe nua táirgí, 
nuashonruithe ar tháirgí reatha, agus 
cruinnithe faisnéise ar chuideachtaí a rinne 
Linkedin a éadáil. I roinnt cásanna, b'éard 
a d'eascair as seo go ndearnadh substaint 
nó sceideal na n-athruithe pleanáilte siúd a 
athrú. Leanann an t-idirchaidreamh seo le 

LinkedIn ar aghaidh in 2016 agus leanann sé 
i dturas na huaire le táirgí agus gnéithe nua 
a leasú agus a fhorbairt. Déantar cur síos ar 
chuid de na hathruithe a rinne Linkedin de 
bhun an iniúchta a rinneamar in 2013. 


Socruithe Comhaltaí 


I rith iniúchadh 2013, thugamar chun solais 
do Linkedin an tábhacht a bhaineann le 
socruithe ábhartha atá i gcomhthéacs 
agus intáirge a fheabhsaíonn an smacht 

a bhíonn ag comhaltaí ar a sonraí agus 

é a dhéanamh níos fusa do chomhaltaí 
chun na rialúcháin seo a rochtain agus a 
úsáid. Gné thábhachtach í seo nach mór do 
sheirbhísí faisnéise-sochaí aird a thabhairt 
uirthi chun tacú lena n-iarrachtaí i dtaobh 
trédhearcachta agus d'fhonn cáilíocht agus 
bailíocht an toilithe a fhaigheann siad óna 
n-úsáideoirí a chinntiú. Chuige sin, ag 
gníomhú i leith ár dtreorach, tá an méid a 
leanas déanta ag Linkedln: 


e leagan amach agus láthair na socruithe 
intáirge ar phróifíl chomhalta a choigertú; 


e nuashonrú déanta ar inrochtaineacht na 
socruithe i roinnt d'aipeanna soghluaiste 
Linkedln; 


e socruithe inlíne a chur leis a chuireann 
ar chumas comhaltaí lucht féachana a 
roghnú dá n-ábhar comhroinnte. 


De bhreis air sin, leagamar béim ar an 
tábhacht a bhaineann le conas a chuirtear 
socruithe Linkedin i láthair d'ábhair shonraí 
agus tugaimid faoi deara go ndearna 
LinkedIn iarrachtaí chun socruithe a 
athdhearadh d'fhonn na próisis rialaithe a 
shimpliú d'ábhair shonraí. 


Iarratais ar Rochtain ar Shonraí 


Rinneamar idirchaidreamh, chomh maith 
leis sin, le LinkedIn maidir leis an uirlis 
Iarratais ar Rochtain ar Shonraí a cruthaíodh 
mar thoradh ar ár moltaí a d'eascair ó 
dhualgais Linkedin faoi Alt 4 den Acht 

um Chosaint Sonraí, 2008. I rith 2008, 
dhírigh an t-idirchaidreamh seo timpeall ar 
chomhsheasmhacht fhreagairtí LinkedIn ar 
Alt 4, Iarratais ar Rochtain ar Ábhar, tríd an 
uirlis nua agus trí bhealaí eile cumarsáide. 

Cé nach bhfuil an uirlis ceaptha teacht 

in ionad freagairt oifigiúil ar Iarratas ar 
Rochtain ar Shonraí, is modh áisiúil é 
d'úsáideoirí chun an ceart seo a fheidhmiú 
nuair a iarrann siad ar shonraí áirithe 
pearsanta a choimeádann LinkedIn fúthu. 
In 2015, thugamar faoi deara gur cheart go 
n-áireofaí le forbairt na huirlise seo faisnéis 
cheangail agus teachtaireachtaí ríomhphoist 
a sheoladh. Leanaimid le Linkedin a 
spreagadh chun na saghsanna sonraí a 
mhéadú atá ar fáil d'úsáideoirí na huirlise 
seo chun tacú lena ndualgais faoi Alt 4. 


Bainistíocht Fianán 


Moladh creat cuimsitheach bainistíochta 
fianán do LinkedIn mar bhealach chun 
cabhrú leo chun na ceanglais a bhaint 
amach a leagtar ar rialaitheoirí sonraí ó 
pheirspictíocht ríomhphríobháideachais 
(féach I.R. Uimh. 336 de 2011). Tá sé 
beartaithe go dtacóidh an creat sin le foirne 
dearaidh agus innealtóireachta LinkedIn 

in úsáid chomhsheasmhach a bhaint as 
fianáin nó as stóráil eile brabhsálaithe agus 
fearais. Anuas air sin, ba cheart go mbeadh 
sé mar chuspóir chun trédhearcacht agus 
soiléireacht a sholáthar d'ábhair shonraí 
faoi bhailiú, úsáid agus coinneáil shonraí 
Linkedin a úsáidtear ar threalamh úsáideora, 
ar an tseirbhís a chuireann LinkedIn ar fáil 
agus as an tseirbhís a chuireann siad ar 
fáil. Anuas air sin, leagamar an bhéim air 
gur cheart do LinkedIn dul i ngleic lena 
ndualgais maidir le fógra agus faisnéis 
fheiceálach a thabhairt ina mbeartas 
fianán. D'iarramar go soláthródh Linkedin 
níos mó sonraí ina mbeartas fianán a 
bhaineann le coincheapa ar nós ‘Ná 
Rianaigh, rialúcháin lena roghnú gan bheith 
páirteach, fianáin tríú páirtí, meicníochtaí 
stórála neamhfhianán agus catagóiriú fianán 
aonair. Tá “Comhairle Fianán” bunaithe 
anois ag LinkedIn chun dul i ngleic le agus 
bainistiú comhsheasmhach a dhéanamh 

ar cheisteanna a bhaineann le fianáin i 
measc an mhéid a chuireann a seirbhísí ar 
fáil agus i measc a n-oibríochtaí próiseála, 
agus tá obair ar na ceisteanna seo ar bun. 
Tugaimid faoi deara go bhfuiltear ag dul 

i ngleic lenár moltaí agus go bhfuil obair 

ar bun. Leanaimid le monatóireacht agus 
idirchaidreamh a dhéanamh le LinkedIn ar 
éifeachtúlacht, comhsheasmhacht agus 


oiriúnacht thabhairt isteach na n-athruithe 
seo a rinneadh in 2015 agus a dhéanfar 
amach anseo in 2016. 


Príobháideachas trí Dhearadh 


| gcaitheamh 2015, leagamar béim ar an 
tábhacht a bhaineann le príobháideachas 
trí dhearadh i measc gach rialaitheora a 
chuireann táirgí coimpléascacha ar fáil, 

iad siúd a bhfuil lucht féachana mór agus 
ilnáisiúnach, agus go minic nuair a bhíonn 
an teicneolaíocht ina príomhghné i soláthar 
táirgí. | gcás eagraíochtaí, príomhchoincheap 
is ea seo a théann chun sochair ábhair 
shonraí go díreach. Cabhraíonn sé leis 

na heagraíochtaí siúd a ndualgais um 
chosaint sonraí a chomhlíonadh ó chás 

gnó agus dearadh a fhad le cothabháil 
táirgí agus deireadh ré. Tá de chuspóir aige 
a chinntiú go ndéanann iad siúd go léir 

atá laistigh den eagraíocht atá páirteach 

in, a bhfuil caidreamh gníomhach acu le 

nó a bhfuil baint acu le táirgí nó seirbhísí 
eagraíochta, breithniú gníomhach agus go 
dtéitear i ngleic go gníomhach le cosaint 
sonraí óna coincheap go dtí a soláthar 
agus a fhad lena hiarchúram. D'iarramar ar 
LinkedIn go sonrach chun breis forbartha 

a dhéanamh ar an gcaidreamh dlúth idir a 
fhoirne dlíthiúla agus innealtóireachta lena 
chinntiú go leantar le breithniú a dhéanamh 
ar phríobháideachas i rith gach céime 

de dhearadh táirgí. Chuige sin, bhunaigh 
LinkedIn foireann láraithe anuraidh 
d'innealtóirí príobháideachais agus slándála 
i mBaile Átha Cliath chun pearsanra 
innealtóireachta agus táirgí a thástáil agus 
chun oiliúint a chur orthu. Tá dlúthnasc 

ag an bhfoireann seo le foireann dhlíthiúil 
Linkedin in Éirinn, agus i dteannta a chéile, 
oibríonn siad lena spreagadh úsáid a bhaint 
as príobháideachas trí mhodheolaíochtaí 
dearaidh fud fad eagraíocht Linkedln. Arís 
eile, leanfaimid le monatóireacht agus 
tomhas a dhéanamh ar éifeachtacht agus 
cur i bhfeidhm na foirne nua seo in 2016. 


Seachas na nithe a luaitear thuas, leanaimid 
in 2016 ag oibriú le LinkedIn ag tabhairt faoi 
athruithe a théann i ngleic le moltaí iniúchta 
sa teicneolaíocht agus san eagraíocht 
araon, agus ar ghnéithe, aipeanna agus 
seirbhísí nua agus nuashonraithe a 
chuireann Linkedin agus a pháirtithe nó 


a chleamhnaithe ar fáil, ar ardán LinkedIn 
agus a mhalairt araon. 


Idirchaidreamh le Facebook 


I rith 2015, rinne foireann na hoifige seo 
idirchaidreamh le bainistíocht shinsearach 
Facebook maidir le héagsúlacht fhairsing de 
shaincheisteanna um chosaint sonraí. Rinne 
an Oifig seo athbhreithniú ar bheartais 

agus táirgí éagsúla nua agus sholáthair 

sí treoir agus moltaí dea-chleachtais ar 
shaincheisteanna. Tugtar cuntas thíos 

ar roinnt samplaí de shaincheisteanna a 
bhreithnigh an Oifig seo. Leanfaidh an 
rannpháirtíocht seo in 2016. 


Roghnú gan bheith páirteach i 
bhFógraíocht Iompraíochta ar Líne 


Tá muintir an phobail ag éirí níos feasaí 
ar an rianú atá á dhéanamh ar a n-iompar 
ar líne. Ar aon dul leis an reachtaíocht 
infheidhme um chosaint sonraí, is 
tábhachtach go mbíonn gach úsáideoir in 
ann rogha níos mó a fheidhmiú maidir le 
conas agus a phróiseáiltear a sonraí agus 
cén cuspóir dá bpróiseáiltear a sonraí. 


Bealach atá i bhfógraíocht iompraíochta 

ar líne (FIL) chun faisnéis a úsáid faoi 
ghníomhaíocht bhrabhsála Gréasáin 
úsáideora d'fhonn grúpaí úsáideoirí a 
chatagóiriú isteach ina ngrúpaí spéise 
agus a chur ar chumas fógraí a dhíriú ar na 
húsáideoirí bunaithe ar a suimeanna. In go 
leor cásanna, níl an fhaisnéis a úsáidtear 
chun spriocdhíriú ar fhógraí pearsanta 

sa mhéid nach féidir an t-úsáideoir a 
shainaithint. Sa chás go n-úsáidtear 
fógraíocht atá inaitheanta go pearsanta, 

ní mór don bheartas agus don fhógra 
príobháideachais d'úsáideoirí faisnéis 
shoiléir intuigthe agus chuimsitheach a 
sholáthar maidir leis an gcéanna ionas gur 
féidir leis an úsáideoir cinneadh feasach a 
dhéanamh maidir leis an úsáid a bhaineann 
siad as sonraí, idirdhealú a dhéanamh idir 
fógraíocht atá bunaithe ar shuim agus 
fógraíocht atá saincheaptha dó/di, agus 
rogha a fheidhmiú gan bheith páirteach, faoi 
mar a cheanglaítear. 


An 15 Meán Fómhair 2015, i ndiaidh 
rannpháirtíocht dhian leis an Oifig i 

gcaitheamh roinnt míonna maidir le 
fógraíocht iompraíochta ar líne a thabhairt 
isteach san AE, d'fhógair Facebook Ireland 
Ltd tabhairt isteach feidhmiúlacht bhreise a 
cheadaíonn d'úsáideoirí roghnú gan bheith 
páirteach i bhfógraíocht iompraíochta ar líne 
trí sheirbhís féin Facebook, a chiallaíonn a 
luaithe a roghnaíonn úsáideoir gan bheith 
páirteach agus leas á bhaint as an uirlis, 
cuirfidh Facebook na roghanna i bhfeidhm 
a rinneadh gach áit a n-úsáideann siad 
Facebook. I bhfriotal eile, bíonn feidhm 

ag na roghanna a dhéanann úsáideoirí i 
measc fearais éagsúla. Glacadh leis an uirlis 
seo mar fhreagairt ar aiseolas uainn agus 

ó pháirtithe leasmhara eile go mb'fhearr 
d'úsáideoirí chun a rogha OBA a fheidhmiú 
ar fud an idirlín gan bheith orthu cuairt a 
thabhairt ar láithreán tríú páirtí a d'úsáid 
fianáin. 


Bunphrionsabail Phríobháideachais 


I gcaitheamh a rannpháirtíochta le Facebook 
Ireland Ltd, measann an Oifig, nuair a 
lorgaíonn úsáideoirí faisnéis faoi rialúcháin 
phríobháideachais ar an meán, gur cheart 
go mbeadh bealach ann chun an fhaisnéis 
sin a scaipeadh anuas ar an mBeartas 
Sonraí. Mar fhreagairt ar ár n-aiseolas, 
d'fhorbair agus sheol Facebook Ireland Ltd 
Bunphrionsabail Phríobháideachais (Privacy 
Basics), a sholáthraíonn uirlis bheochana 
foghlama agus treoracha idirghníomhacha 
d'úsáideoirí a chuireann ar chumas 
úsáideoirí chun a bhfaisnéis a úsáid i measc 
réimse fairsing ábhar. 


Seiceáil Príobháideachais 


Leagann an Oifig, i ngach idirghníomhaíocht 
a dhéanann sí le Facebook Ireland Ltd, 

an bhéim go leanúnach ar an tábhacht 

go dtuigeann úsáideoirí cé ar féidir leis/ 

léi an t-ábhar a roinntear a fheiceáil. Mar 
fhreagairt ar an aiseolas seo, d'fhorbair agus 
sheol Facebook Ireland Ltd a uirlis Seiceála 
Príobháideachais. 


Uirlis feabhsaithe príobháideachais atá i 
Seiceáil Príobháideachais a chabhraíonn 
le húsáideoirí Facebook athbhreithniú 
agus coigeartú a dhéanamh ar a socruithe 
príobháideachais, a chabhraíonn le 
húsáideoirí a chinntiú go bhfuil ábhar á 


roinnt acu go cuí agus go bhfuil roghanna 
príobháideachais úsáideoirí á lárú acu. 


D'Fhaisnéis a Íoslódáil 


Mar fhreagairt do na moltaí a chuimsítear 
in iniúchadh na hOifige seo, d'fhorbair 
Facebook Ireland Ltd uirlis a cheadaíonn 
d'úsáideoirí cóip a íoslódáil dá sonraí 
Facebook gan stró (Íoslódáil d'fhaisnéis/ 
Download your information’ nó “DYI”). 
Soláthraíonn Facebook Ireland Ltd anois 
pointe tiomnaithe teagmhála trí sheoladh 
ríomhphoist - datarequests@support. 
facebook.com - d'úsáideoirí a bhfuil 
riachtanais mhionsonraithe acu i dtaobh 
rochtana ar shaghsanna sonraí pearsanta nó 
ar ghearáin faoin bhfáil atá ar roinnt sonraí. 


I Meitheamh 2007, ghlac rialtais 

an OECD le Moladh ar Chomhar 
Trasteorann i bhforfheidhmiú Dlíthe a 
Chosnaíonn Príobháideacht. D'iarr an 
moladh ar bhalltíortha chun bunú líonra 
neamhfhoirmiúil d'Údaráis Forfheidhmithe 
Príobháideachais a chothú chun tacú 

le comhthionscnaimh forfheidhmithe 

agus le feachtais feasachta. Bunaíodh 
Líonra Forfheidhmithe Príobháideachais 
Dhomhanda (LFPD) in 2010 de bhun an 
mholta seo. Is é cuspóir an Líonra chun 
comhoibriú a chruthú idir rialaitheoirí 
cosanta sonraí ar fud an domhain chun 
príobháideachas pearsanta a threisiú, agus 
tá 51 údarás um chosaint sonraí i measc 39 
dlínse ann faoi láthair. 


Idir an T1 agus an 15 Bealtaine 2015, ghlac 
29 rialaitheoir um chosaint sonraí timpeall 

an domhain, Éire ina measc, páirt sa tríú 
Rianú den LFPD, a scrúdaigh cleachtais 
phríobháideachas sonraí 1,494 láithreán 
gréasáin agus aipeanna soghluaiste 
(aipeanna) atá dírithe ar leanaí nó a bhfuil 
an-tóir orthu i measc leanaí. 


Dheimhnigh na torthaí idirnáisiúnta go 
ndearna 41% de láithreáin ghréasáin agus 
d'aipeanna a measúnaíodh ábhair bhuartha 
a thabhairt chun solais, go háirithe maidir le 
méid na sonraí pearsanta a bailíodh agus an 
bealach inar roinneadh iad ina dhiaidh sin le 
tríú páirtithe. 


Bhí an méid a leanas ina chonclúid ag na 
torthaí idirnáisiúnta: 


e As na suíomhanna/aipeanna a 
scrúdaíodh, bhailigh 67% díobh faisnéis 
phearsanta faoi leanaí. 


e Níraibh rialuithe éifeachtacha i bhfeidhm 
ach ag 31% de na suíomhanna/na 
haipeanna chun teorainn a chur ar 
fhaisnéis phearsanta ó leanaí. B'ábhar 
mór buartha nach ndearna go leor 
eagraíochtaí ar shoiléir go raibh an-tóir 
ar a láithreáin/a n-aipeanna i measc 
leanaí ach a mhaíomh ina bhfógraí 
príobháideachais nár beartaíodh go 
mbainfeadh leanaí leas astu, agus 
níor chuir siad aon rialúcháin bhreise i 
bhfeidhm, ina dhiaidh sin, chun cosaint 
a dhéanamh i gcoinne sonraí pearsanta 
ó na leanaí a gheobhadh rochtain ar 
deireadh thiar ar an aip nó an láithreán. 


e Rinne leath de na láithreáin/aipeanna 
faisnéis phearsanta a roinnt le tríú 
páirtithe. 


e Sholáthair 22% de na láithreáin/aipeanna 
deis do leanaí chun a n-uimhir ghutháin 
a thabhairt agus cheadaigh 23% díobh 
grianghraif nó físeán a sholáthar. Is 
léir gurb ábhar buartha íogaireacht 
fhéideartha na sonraí seo. 


e Chuir 58% de na láithreáin/aipeanna seo 
an deis do leanaí a bheith atreoraithe 
chuig láithreán gréasáin eile. 


e Níor spreag ach 24% de na láithreáin/ 
aipeanna go mbeadh baint ag 
tuismitheoir. 


e Níor chuir 71% de na láithreáin/aipeanna 
bealach inrochtana ar fáil chun faisnéis 
faoi chuntas a scriosadh. 


I gcás na hÉireann, bhain scrúdú a 
dhéanamh ar 18 n-aip agus láithreán 

Gréasáin leis an rianú (idir cinn idirnáisiúnta 
agus Éireannacha) a bhfuil an-tóir orthu 

i measc leanaí na hÉireann. Dheimhnigh 
torthaí na hÉireann gur iarr na haipeanna/ 
na láithreáin Ghréasáin a tástáladh sonraí 
teicniúla ar nós fianán (61%), seoltaí IP 
(28%), Uimhir Uathúil Aitheantais (50%) 
agus geoshuíomh (28%). Thug foireann an 
rianaithe faoi deara, chomh maith leis sin, go 
raibh fógraíocht tríú páirtí le sonrú ar 45% 
de na haipeanna/láithreáin Ghréasáin, nach 
mbainfeadh go leor di le leanaí ach nach 
mbeadh go leor di oiriúnach do leanaí. 


D'éirigh le torthaí foriomlána an rianaithe 
roinnt limistéar de dhea-chleachtas a 
shainaithint, agus sholáthair láithreáin 
ghréasáin agus aipeanna áirithe rialuithe 
éifeachtacha cosanta, ar nós deaiseanna 
tuismitheora, agus abhatáranna agus/nó 
ainmneacha úsáideora réamhshocraithe 
chun cosc a chur ar leanaí a bhfaisnéis féin 
phearsanta a roinnt gan chuimhneamh. 

I measc na dea-shamplaí eile, bhí 
feidhmeanna comhrá nár cheadaigh leanaí 
ach focail nó frásaí ó liostaí réamhfhaofa, 
agus rabhaidh “díreach in am’ a úsáid 

chun leanaí a dhíspreagadh ó fhaisnéis 
phearsanta a iontráil gan ghá. 


Tá ar láithreáin ghréasáin agus aipeanna 
atá dírithe ar leanaí nó a bhfuil an-tóir 
orthu i measc leanaí feabhas mór a chur ar 
shlándáil sonraí, áfach. 


Shainaithin rianú na hÉireann 5 láithreán/ 
aip a thug ábhair ar leith chun solais don 
Oifig seo. Cé nach raibh 4 cinn díobh seo 
bunaithe sa dlínse seo, thugamar faoi anailís 
ní ba mhionsonraithe ar gach ceann de 

na láithreáin/aipeanna seo. | gcás amháin, 
chuireamar an ICO sa Ríocht Aontaithe 

ar an eolas ar ár dtorthaí. I gcás eile, 
rinneamar teagmháil leis an ISAI i ngeall 

go raibh fógraíocht mhíchuí á déanamh ar 
láithreán Gréasáin Éireannach. Níor ghá 

ná níorbh fhéidir tabhairt faoi mheasúnú 
breise leantach leis na láithreáin/aipeanna 
eile, mar gheall gur réitigh ceann amháin 

na saincheisteanna, ní ann do cheann eile, 
agus sa tríú cás, níorbh fhéidir linn an dlínse 
ábhartha a shainaithint. 


Dlíthe Nua um Chosaint Sonraí an AE 


Lean tograí an Choimisiúin Eorpaigh do 
chreat nua um Chosaint Sonraí Ginearálta, 
a foilsíodh in 2012, bheith mar ábhar go 
leor plé in 2015. I Nollaig 2015, baineadh 
comhaontú polaitiúil amach leis an 
gCoimisiún Eorpach, Parlaimint na hEorpa 
agus le Comhairle na hEorpa i ndiaidh 
idirbheartaíocht “idirphlé trípháirteach' idir 
na trí institiúid. Tá dhá ionstraim i gceist 
leis an leasú: an Rialachán Ginearálta 

um Chosaint Sonraí agus Treoir um 
Chosaint Sonraí maidir le sonraí pearsanta 
a phróiseáiltear ar mhaithe le cuspóirí 
forfheidhmithe dlí. Cuirfidh an RGCS ar 
chumas daoine rialú níos fearr a dhéanamh 
ar a sonraí pearsanta agus ceadóidh sé do 
ghnólachtaí chun an sochar is mó a bhaint 
as deiseanna an Mhargaidh Dhigitigh 
Aonair. Cinnteoidh an Rannóg um Chosaint 
Sonraí don earnáil phóilíní agus cheartais 
choiriúil go gcosnaítear go cuí sonraí 
íospartach, finnéithe agus daoine a bhfuil 
amhras fúthu go ndearna siad cionta, i 
gcomhthéacs imscrúdú coiriúil nó gníomh 
forfheidhmithe dlí. Éascóidh na dlíthe 
comhchuibhithe seo comhoibriú trasteorann 
póilíní nó ionchúisitheoirí, chomh maith, 
chun coireacht agus sceimhlitheoireacht a 
chomhrac níos éifeachtaí ar fud na hEorpa. 


Déanfaidh an leasú dlíthe um chosaint 
sonraí san Eoraip a chomhchuibhiú 

agus a nuachóiriú. De réir suirbhé 
Eorabharaiméadair, luaigh dhá thrian 
d'Eorpaigh (67%) go bhfuil siad buartha 
mar gheall nach bhfuil smacht iomlán acu 
ar an bhfaisnéis a sholáthraíonn siad ar 
líne. Treiseoidh an leasú um chosaint sonraí 
an ceart i leith cosaint sonraí, ar ceart 
bunúsach é san AE, agus a cheadóidh do 
shaoránaigh chun muinín a bheith acu nuair 
a roinneann siad a sonraí pearsanta. 


Meitheal Oibre Airteagal 29 


In 2015, d'fhreastail an Coimisinéir 

nó an Leas-Choimisinéir ar gach 
réamhchruinniú de chuid Mheitheal 

Oibre Airteagal 29, a ghníomhaíonn mar 
chomhairleoir don Choimisiún Eorpach 
maidir le saincheisteanna um chosaint 
sonraí. Anuas air sin, cuireann siad cur 

i bhfeidhm aonfhoirmeach de dhlí um 
chosaint sonraí an AE chun cinn ar fud 

an Limistéir Eacnamaíoch Eorpaigh. I rith 
2015, mhalartaigh siad smaointe ar go leor 
saincheisteanna oibríochtúla agus beartais. 


| nDeireadh Fómhair 2015, thionóil Meitheal 
Oibre Airteagal 29 a chéad réamhchruinniú 
chun scrúdú a dhéanamh ar iarmhairtí rialáil 
Schrems an CBAE a rinneadh an mhí sin. 
Ag an gcruinniú sin, shoiléirigh Meitheal 
Oibre Airteagal 29 go raibh aistrithe faoi 
Thearmann ina n-aistrithe dlíthiúla anois 
agus thug sé faoi scrúdú a dhéanamh ar 
iarmhairtí na rialála ar mheicníochtaí eile 
d'aistriú (SCCanna agus RCCanna) agus 
spreag sé ballstáit agus an Coimisiún chun 
na réitigh riachtanacha pholaitiúla agus 
dhlíthiúla a aimsiú ar aistrithe AE-SAM. 


Foghrúpaí Airteagal 29 


I rith 2015, d'fhreastail comhaltaí foirne 

ar chruinnithe Fhoghrúpaí Airteagal 29. 
Baineann ríthábhacht lenár rannpháirtíocht 
i bhFoghrúpa Teicneolaíochta Airteagal 29 
i dtaca le comhsheasmhacht i mbeartas 
agus forfheidhmiú ar leibhéal na hEorpa i 
dtaobh saincheisteanna teicneolaíochta. 
Tá na hábhair a chuimsítear sna cruinnithe 
seo fairsing agus éagsúil ach d'eascair 
comhoibriú astu le bliain anuas i dtuairimí 
maidir le ceisteanna ar nós dróin a úsáid, 
néalríomhaireachta agus rianú fianán ar 
fud na hEorpa. I gcaitheamh 2015, lean 

an Foghrúpa Teicneolaíochta ag díriú ar 
bheartais phríobháideachais Google agus 
Facebook agus leanann sé le hamhlaidh a 
dhéanamh in 2016. 


Bhí foghrúpaí eile gníomhach sna limistéir 

a leanas: clásail samhail chonartha, rialacha 
ceangailteacha corparáideacha, slándáil 
náisiúnta, leasanna dlisteanacha, an dlí 
infeidhme agus cur chuige riosca i leith 
cosaint sonraí. Mar gheall ar ról gníomhach 
na hÉireann sna grúpaí seo agus agus i 
dtuairimí a dhréachtú, is féidir linn saineolas 
agus eolas a roinnt lenár gcomhghleacaithe 
san Eoraip ar réimse fairsing ábhar, agus plé 
á dhéanamh, i gcomhthráth, ar chur chuige 

i leith forfheidhmiú, agus tuiscint a fháil ar 
na difríochtaí a tharlaíonn amanna i gcur 

i bhfeidhm náisiúnta Threoir um Chosaint 
Sonraí an AE. 


Comhchomhlachtaí Maoirsithe 


| rith 2015, d'fhreastail comhaltaí foirne ar 
chruinnithe Chomhchomhlachtaí Maoirsithe 
JSB Europol agus JSA Customs. Bunaíodh 
na grúpaí seo chun monatóireacht a 
dhéanamh ar shonraí pearsanta a phróiseáil 
i mbunachair shonraí mhóra uile-Eorpacha 
a oibríonn Europol agus údaráis chustaim 
Eorpacha. 

Sáruithe ar Shonraí 


Ghlac an Oifig páirt, chomh maith, i 
gCleachtadh mórscála uile-Eorpach um 
Shárú ar Shonraí i Samhain 2015 ina bhfuair 
comhaltaí foirne taithí phearsanta ar an 
modheolaíocht chun déileáil le sárú ar 
shonraí a tharchéimníonn teorainneacha 
agus a imríonn tionchar ar ábhair shonraí i 
roinnt ballstát den AE. 


Cúirt Bhreithiúnais an Aontais Eorpaigh 
(an CBAE) 

Maximilian Schrems agus Facebook (Cás 
€-362/14) 


Éisteadh leis an éisteacht ag an CBAE 

ar ghearán an Uasail Schrems i gcoinne 
CCS na hÉireann i Lucsamburg i Márta 
2015. D'eisigh an tArd-Abhcóide a thuairim 
ina leith seo an 23 Meán Fómhair 2015. 

Go gairid ina dhiaidh sin, an 6 Deireadh 
Fómhair, d'eisigh an CBAE a rialáil 
thábhachtach agus fhadréimseach sa chás, 
lenar áiríodh Tearmann a chur ar neamhní. 


I gcaitheamh na héisteachta dá éis sin, in 
Ard-Chúirt na hÉireann an 20 Deireadh 
Fómhair 2015, rinneadh an cheist a tharchur 
lena breithniú chuig an CCS, a thug faoi :.. 
substaint an ghearáin, anuas ar an dícheall 
cuí go léir” a imscrúdú. 


Thug an Chúirt cuireadh don Uasal 
Schrems gearán athcheaptha a sheoladh 

ar ais i gcomhthéacs Tearmann a chur ar 
neamhaí agus tá seo ina ábhar imscrúdaithe 
leanúnaigh. 


D'eisigh an CBAE dhá bhreithiúnas eile a 
bhain go sonrach le cosaint sonraí i rith 
2015: 


e | nDeireadh Fómhair 2015, d'eisigh 
an CBAE rialáil i gcás Smaranda Bara 
(C-201/14), ina raibh baint ag sonraí a 
roinnt idir na húdaráis chánach agus 
an Ciste Náisiúnta Árachas Sláinte sa 
Rómáin ar mhaithe le haon riaráistí 
infheidhme a bhailiú. Mhaígh an Chúirt, 
sa chás sin, go gcuirtear cosc i ndlí an 
AE ar shonraí pearsanta a aistriú agus a 
phróiseáil idir dhá chomhlacht riaracháin 
phoiblí gan fógra a bheith tugtha do 
na daoine atá i gceist (ábhair shonraí) 
roimh ré. Sholáthair an cás seo soiléiriú 
tábhachtacha do chomhlachtaí poiblí a 
bhféadfadh gur mian leo tabhairt faoi 
shonraí a roinnt. 


e Sa mhí chéanna, i gCás C-230/14 
Weltimmo v Nemzeti, rinne an Chúirt 
staidéar ar dhlínse agus ‘bunú’ a eisiúint 


ar mhaithe le cuspóirí na Treorach um 
Chosaint Sonraí (95/46/CE) i gcás lenar 
bhain cuideachta chláraithe na Slóvaice 
ach a rinne fógraíocht do réadmhaoin 
Ungáracha i dteanga na hUngáirise 

agus a ghearr táillí fógraíochta a 
tarchuireadh ar aghaidh iad chuig 
cuntas bainc Ungárach. Is gá staidéar 

a dhéanamh ar bhreithiúnas iomlán na 
Cúirte i dtaobh a fhíricí sonracha ach, dá 
ainneoin, réiteoidh an RGCS go leor de 
na saincheisteanna a scrúdaíodh sa chás 
seo maidir le dlínsí ÚCS agus rialaitheoirí 
a bhunú araon. 


Rinneadh ionadaíocht don Oifig ag 
searmanas sínithe an Líonra Forfheidhmithe 
Príobháideachais Dhomhanda (an LFPD) 
agus ag cruinnithe gaolmhara dá chuid 
den téama ‘2016 agus ina dhiaidh - Ré 
Nua i gComhoibriú Domhanda’ (2016 

and beyond - A New Era in Global 
Enforcement Cooperation’). Líonra 
neamhfhoirmiúil d'Údarás Forfheidhmithe 
Príobháideachais atá sa LFPD a thacaíonn 
le comhthionscnaimh forfheidhmithe 
agus comhfheachtais feasachta ar fud an 
domhain agus tá 51 údarás um chosaint 
sonraí ann i measc 39 dlínse, an Oifig seo 
ina measc. 


Leanamar le caidreamh trasatlantach 

a chothú trí fhreastal ar imeachtaí a 
d'eagraigh Cumann Tráchtála SAM agus an 
Coimisiún um Thrádáil Chónaidhme. 


Taobh amuigh de leibhéal an AE, 
leanaimid go gníomhach le páirt a 
ghlacadh i gceisteanna a bhaineann 

le cúrsaí teicneolaíochta sa Meitheal 
Idirnáisiúnta Oibre um Chosaint Sonraí i 
dTeileachumarsáid (an IWGDPT) agus sa 
Líonra Innealtóireachta um Príobháideachas 
Idirlín (an IPEN) a cruthaíodh le déanaí 
agus ghlacamar páirt in 37ú Comhdháil 
na gCoimisinéirí um Chosaint agus 
Príobháideachas Sonraí in Amstardam. 

Annual Report of the Data Protection Commissioner of Ireland 2015 

Liosta na nEagraíochtaí ar a ndearadh Iniúchadh nó Cigireacht in 2015 


Cás-Staidéir 

1) Cionta margaíochta ag MTS Property Management Limited - ionchúiseamh 

2) Cionta margaíochta ag Greyhound Household - ionchúiseamh 

3) Cionta margaíochta ag Imagine Telecommunications Business Limited - ionchúiseamh 
4) Cionta margaíochta ag Eircom Limited — ionchúiseamh 

5) Fórsaí Cosanta na hÉireann - teip ar shonraí a choimeád slán agus sábháilte 

6) Breis próiseála a dhéanamh ar shonraí pearsanta ag comhlacht stáit 

7) Úsáid iomarcach a bhaint as CCTV ag ollmhargadh chun monatóireacht a dhéanamh ar 
chomhalta foirne 

8) Faisnéis phearsanta a nochtadh do thríú páirtí ag an Roinn Coimirce Sóisialaí 

9) CCTV ceilte suiteáilte gan an bhainistíocht a bheith curtha ar an eolas 

10) Roinneann Danske Bank faisnéis faoi chuntas le tríú páirtithe go hearráideach 

11) Baineann teip ar sheoladh custaiméara a nuashonrú de rúndacht sonraí pearsanta 

12) Úsáid éagórach a bhaint as sonraí CCTV 

Cur i Láthair agus Caidreamh Gníomhach le Páirtithe Leasmhara 

Staitisticí Clárúchán 

An Cuntas loncaim agus Caiteachais 

22 


Ba mhian leis an gCoimisinéir buíochas a 
ghlacadh le gach ceann de na heagraíochtaí 
ar a ndearnadh iniúchadh agus cigireacht 

i gcaitheamh na bliana mar gheall ar 

a gcomhoibriú. Cé gur dheimhnigh na 
foirne cigireachta go raibh feasacht agus 
comhlíonadh sách ard i leith na bprionsabal 
um chosaint sonraí sna heagraíochtaí 

ar a ndearnadh cigireacht, theastaigh 
gníomh ceartaithe ón tromlach mór díobh i 
limistéir áirithe. Léirigh an tromlach díobh 
go siad toiliúil chun nósanna imeachta a 
chur i bhfeidhm lena chinntiú go bhfuil a 
gcuid freagrachtaí um chosaint sonraí á 
gcomhlíonadh go hiomlán acu. 


Grafton Recruitment 
Electric Ireland 
Scéim Rothar Bhaile Átha Cliath 


An tAonad Ceadúnaithe Oibreoirí Iompair 
de Bhóthar 


Marks & Spencer 

Woodies DIY 

SSE Airtricity 

Aldi 

Aturnaetha Croskerry 
Rigney Dolphin 

Littlewoods 

Dalmac Recruitment & Aviation Services 
Bord Gáis 

Pepper Ireland 

MJG Investigations 

ECO Group Services 

James Cowley & Associates 


Rannóg Saincheadúnais Chomhairle 
Cathrach Bhaile Átha Cliath 


Shoreline 

Oracle 

Banc-Aontas Éireann (tugadh faoi 
dhá iniúchadh ar leith maidir le 
ceisteanna scoite) 

Banc Uladh 

Start Mortgages 


Aviva Insurance 


Axa Insurance 

An Chónaidhm Náisiúnta Earcaíochta 
(iniúchadh deisce) 


Adobe 
Kerry Foods 
Arizun Services 


Údarás Maoirseachta Iniúchta agus 
Cuntasaíochta na hÉireann 


Coiste Meánoideachais 

Ospidéal Ollscoile Mater Misercordiae 
lonad Sláinte Shoird 

An tOspidéal Réigiúnach Lár Tíre 

Aer Lingus 

Cuntasóirí Cairte BDO 


An Chorparáid Éireannach um 
Réiteach Banc 


Dunnes Stores 

Banc na hÉireann 

Caisleán Bhaile an Bharbaigh 
CEIST Ltd 

Páirtnéirí Lawlor, Aturnaetha 

J.F. Harrington & Company 
Allianz 

An Ghníomhaireacht um Éilimh ar an Stát 
Zurich Insurance 

Greendoor Property Management 
QED Recruitment 

Europol 


Caidreamh san Áit Oibre 
(Binse Comhionannais) 


Cás-Staidéar 1: 
Cionta margaíochta ag MTS Property 
Management Limited - ionchúiseamh 


Rinne duine aonair gearán linn i bhFeabhra 
2013 ar seoladh teachtaireachtaí 
margaíochta i dteachtaireachtaí téacs chuici 
ó MTS Property Management Limited a 
rinne fógraíocht ar sheirbhísí bainistíochta 
réadmhaoine na cuideachta. Chuir an 
gearánaí ar an eolas sinn gur dhéileáil sí 
leis an gcuideachta uair amháin breis agus 
cúig bliana ó shin ach níor thug sí toiliú go 
n-úsáidfí a huimhir ghutháin ar mhaithe le 
cuspóirí margaíochta. Thug sé le fios, lena 
chois sin, nár sholáthair na teachtaireachtaí 
téacs a fuair sí bealach chun diúltú a bheith 
páirteach. 


Rinne imscrúdú fadálach den ghearán a 
rinneamar ar an ngearán seo mar gheall 
gur shéan an chuideachta go raibh eolas 
acu ar an uimhir ghutháin ar seoladh na 
teachtaireachtaí téacs chuici agus shéan 
siad go raibh cur amach acu ar shealbhóir 
cuntais na huimhreach gutháin a sheol na 
teachtaireachtaí. Ar a shon sin, tháinig 

ár n-imscrúdú ar dhóthain fianaise lena 
shásamh dó féin go raibh MTS Property 
Management Limited freagrach as na 
teachtaireachtaí margaíochta téacs a 
sheoladh chuig an ngearánaí. Rinneamar an 
cinneadh chun ionchúiseamh a dhéanamh i 
leith na gcionta. 


Cuireadh MTS Property Management 
Limited ar ár n-aird cheana féin i samhradh 
2010 nuair a rinne beirt daoine aonair 
gearán faoi theachtaireachtaí margaíochta 
téacs gan iarraidh a bheith seolta chucu gan 
toiliú agus gan meicníocht a bheith ar fáil 
chun roghnú gan bheith páirteach. I ndiaidh 
imscrúdú a dhéanamh ar na gearáin siúd, 
thugamar rabhadh don chuideachta gur 
dhóchúil go ndéanfaí iad a ionchúiseamh 

dá ndéanfaidís aon chionta breise faoi 
Rialachán 13 de I.R. Uimh. 336 de 2011 ag 
dáta ar bith amach anseo. 


Ag Cúirt Dúiche Chathair Bhaile Átha 
Cliath an 23 Feabhra 2015, phléadáil MTS 
Property Management Limited ciontach 

i leith cúiseamh amháin inar seoladh 

teachtaireachtaí téacs margaíochta gan 
iarraidh gan toiliú agus phléadáil siad 
ciontach i leith cúiseamh amháin inar 
theip orthu meicníocht um roghnú gan 
bheith páirteach sa teachtaireacht téacs. 
Chiontaigh an Chúirt an chuideachta sa 
dá chúiseamh agus ghearr sí dhá fhíneáil 
€1,000 an ceann uirthi. Chomhaontaigh an 
cosantóir chun íoc as costais ionchúisimh 
an Choimisinéara Cosanta Sonraí. 


Cás-Staidéar 2: 
Cionta margaíochta ag Greyhound 
Household - ionchúiseamh 


I mBealtaine 2014, rinne duine aonair gearán 
i gcoinne Greyhound Household ar chuir 
rannóg díolachán na cuideachta glao guthán 
margaíochta gan iarraidh air ar a ghuthán 
póca. Rinne an duine aonair céanna gearán 
linn roimhe seo i Nollaig 2013 mar gheall go 
raibh teachtaireachtaí margaíochta téacs á 
bhfáil aige ó Greyhound Household nár thug 
sé toiliú lena bhfáil. Chuir sé ar an eolas 

sinn gur chuir sé deireadh le bheith mar 
chustaiméir den chuideachta i mBealtaine 
2013. Ag eascairt ón imscrúdú a rinneadh 

ar an ngearán a rinneadh roimhe seo, thug 
Greyhound Household gealltanas sonraí an 
iar-chustaiméara a scriosadh agus ghabh 
siad leithscéal leis i scríbhinn. Ar an mbonn 
sin, thugamar an cheist chun críche tar éis 
rabhadh foirmiúil a thabhairt inar sonraíodh 
gur dhóchúil go ndéanfaí aon chionta a 
dhéanfaí amach anseo a ionchúiseamh. 


I ndiaidh an gearán is déanaí a fháil, 
chuireamar tús le himscrúdú breise. 
D'admhaigh Greyhound Household gur 
cuireadh glao gutháin ar ghuthán póca an 
ghearánaí gan toiliú ach níorbh fhéidir leo 
a mhíniú cén fáth nár scriosadh a shonraí 
ar aon dul leis an ngealltanas a thug an 
chuideachta roimhe sin. Rinneamar an 
cinneadh chun ionchúiseamh a dhéanamh i 
leith an chiona. 


Ag Cúirt Dúiche Chathair Bhaile Átha Cliath 
an 23 Feabhra 2015, phléadáil Greyhound 
Household ciontach i leith cúiseamh amháin 
inar cuireadh glao margaíochta gan iarraidh 
ar uimhir ghuthán póca gan toiliú. Rinne 

an Chúirt Alt 1(1) den Acht um Promhadh 
Ciontóirí a chur i bhfeidhm faoi réir go 
ndearna an cosantóir tabhartas carthanúil 


€1,000 le Pieta House. Chomhaontaigh an 
cosantóir chun íoc as costais ionchúisimh 
an Choimisinéara Cosanta Sonraí. 


Cás-Staidéar 3: 

Cionta margaíochta ag Imagine 
Telecommunications Business Limited — 
ionchúiseamh 


I Márta 2015, rinne cuideachta ar ar chuir 
Imagine Telecommunications Business 
Limited glaonna margaíochta gan iarraidh 
gearán linn. Rinne an chuideachta chéanna 
gearán linn in 2014 faoi ghlaonna leantacha 
mangaireachta gutháin a chur ar a hoifigí. 
In ainneoin gur sheol an chuideachta 
iarratas um roghnú gan bheith páirteach 
chuig Imagine Telecommunications 
Business Limited, leanadh le glaonna 
gutháin mhargaíochta a chur uirthi. I ndiaidh 
dúinn imscrúdú a dhéanamh ar an gcéad 
ghearán, agus i ndiaidh gur dearbhaíodh 
dúinn gur baineadh uimhir ghutháin 
chuideachta an ghearánaí ón mbunachar 
sonraí margaíochta, d'eisíomar rabhadh 
foirmiúil do Imagine Telecommunications 
Business Limited gur dhóchúil go ndéanfaí 
aon chionta a dhéanfaí amach anseo a 
ionchúiseamh. 


Tar éis dúinn imscrúdú a dhéanamh 

ar an ngearán reatha, chuir Imagine 
Telecommunications Business Limited ar 
an eolas sinn gur theip orthu an uimhir 
ghutháin a bhí i gceist a mharcáil mar ‘ná 
déan teagmháil leis’ ar an dara liosta de dhá 
liosta ar a raibh sí le sonrú. Mar thoradh air 
sin, cuireadh glao ar an uimhir arís i Márta 
agus i Meitheamh 2015. Luaigh siad gurbh 

í an t-aon chúis gur glaodh ar an uimhir i 
ndiaidh an rabhaidh a tugadh roimhe sin ná 
mar gheall ar an earráid seo agus ghlac siad 
le freagracht iomlán as. 


Rinneamar na cionta a ionchúiseamh ag 
Cúirt Dúiche Chathair Bhaile Átha Cliath 
an 2 Samhain 2015. Phléadáil Imagine 
Telecommunications Business Limited 
ciontach i leith cúiseamh amháin inar 
cuireadh glao gutháin mhargaíochta gan 
iarraidh gan toiliú. Rinne an Chúirt Alt 
1(1) den Acht um Promhadh Ciontóirí a 
chur i bhfeidhm faoi réir go ndearnadh 
tabhartas carthanúil €2,500 le Tionscadal 


Ché na gCeannaithe. Rinneadh costais an 
ionchúisimh a aisghabháil ón gcosantóir. 


Cás-Staidéar 4: 
Cionta margaíochta ag Eircom Limited — 
ionchúiseamh 


Rinne beirt daoine aonair gearán linn i 
bhFeabhra agus in Aibreán 2015 maidir 

le glaonna gutháin mhargaíochta ar chuir 
Eircom Limited orthu ar a ngutháin líne 
thalún. Sa dá chás, agus sular sheol siad a 
ngearáin ar aghaidh, sheol na daoine aonair 
ríomhphoist chuig Eircom Limited inar 

iarr siad orthu gan glao orthu arís. Thug 
Foireann Riaracháin Chúram Custaiméirí 
Eircom freagra ar gach iarratas agus chuir 
siad na daoine aonair ar an eolas gur 
baineadh a n-uimhreacha ó bhunachar 
sonraí margaíochta Eircom. Ina ainneoin 
seo, cuireadh glao breise margaíochta 

ina dhiaidh sin ar gach duine aonair i 
gcaitheamh na míonna dá éis sin, agus 
spreag seo a gcuid gearán a dhéanamh leis 
an Oifig seo. 


Chuir Eircom in iúl dár n-imscrúduithe nár 
nuashonraigh na gníomhairí ina Fhoireann 
Riaracháin Chúram do Chustaiméirí a 
láimhseáil na hiarratais um roghnú gan 
bheith páirteach an córas chun an rogha 
nua margaíochta a chur i gcuntas i ndiaidh 
an ríomhphost freagartha a sheoladh chuig 
na daoine aonair a bhí i gceist. Thug sé 
gealltanas chun an oiliúint riachtanach 
athnuachana a chur ar na gníomhairí a bhí 
i gceist. 


Ar leithligh, rinne iar-chustaiméir de chuid 
Eircom gearán i mBealtaine 2013 gur lean 
Eircom le glaonna gutháin mhargaíochta 
gan iarraidh a chur air ar a ghuthán líne 
thalún in ainneoin gur chuir sé in iúl go 
soiléir do gach glaoiteoir nár mhian leis go 
gcuirfear breis glaonna air. Luaigh sé gur 
cuireadh roinnt glaonna air agus gurbh 
ionann iad agus ionradh gan údar i leith a 
phríobháideachais. Lean Eircom le deich 
nglao gutháin mhargaíochta gan iarraidh 
a chur ar an duine aonair i ndiaidh gur 
chuireamar tús le himscrúdú a dhéanamh 
ar a ghearán. Dheimhnigh ár n-imscrúdú, 
ina dhiaidh sin, gur ndearna Eircom breis 
agus 50 teagmháil mhargaíochta leis ó 

2009 i leith nuair a stop sé de bheith ina 
chustaiméir de chuid Eircom. Mhínigh 
Eircom gur eascair na glaonna leantacha 
ó mhíthuiscint ar cén córais ar roghnaigh 
uimhir ghutháin an iar-chustaiméara gan 
bheith páirteach inti a thuilleadh. 


Il nDeireadh Fómhair 2014, rinne custaiméir 
de chuid Eircom gearán gur sheol Eircom 
teachtaireacht téacs margaíochta chuige 
nár sholáthair bealach dó lena roghnú gan 
bheith páirteach i dteachtaireachtaí breise 
téacs margaíochta a fháil. Chuir Eircom in 
iúl dár n-imscrúdú ar an ngearán seo gur 
gnáthchleachtas é bealach lena roghnú 
gan bheith páirteach i ngach ceann dá 
fheachtais mhargaíochta leictreonaí ach, 
sa chás seo, agus i ngeall ar earráid an 
duine, níor socraíodh i gceart an nasc leis 
an rogha gan bheith páirteach riachtanach. 
Dheimhnigh ár n-imscrúdú go ndearna an 
earráid seo difear do bhreis agus 11,600 
teachtaireacht mhargaíochta a seoladh san 
fheachtas a bhí i gceist. 


Leanamar ar aghaidh leis na cionta a 
sainaithníodh a ionchúiseamh de bhun na 
ngearán a fuarthas sna cásanna thuasluaite. 
Ag Cúirt Dúiche Chathair Bhaile Átha 
Cliath an 2 Samhain 2015, phléadáil Eircom 
Limited ciontach i leith sé chúiseamh inar 
cuireadh glaonna margaíochta gan iarraidh 
gan toiliú agus phléadáil sé ciontach 

i leith cúiseamh amháin inar seoladh 
teachtaireacht téacs margaíochta gan 
seoladh bailí go bhféadfadh an faighteoir 
iarratas um roghnú gan bheith páirteach a 
sheoladh chuige. Rinne an Chúirt Alt 101) 
den Acht um Promhadh Ciontóirí a chur i 
bhfeidhm faoi réir go ndearna an cosantóir 
tabhartais charthanúla arbh ionann iad ar an 
iomlán agus €35,000, ina measc: €15,000 le 
Pieta House, €10,000 le LauraLynn (Ospís 
Leanaí) agus €10,000 le hOpsidéal Mhuire 
do Leanaí, Cromghlinn. Chomhaontaigh an 
chuideachta chun an costais ionchúisimh a 
íoc a thabhaigh an Oifig seo. 


Cás-Staidéar 5: 
Fórsaí Cosanta na hÉireann - teip ar 
shonraí a choimeád slán agus sábháilte 


Rinne comhalta de na Fórsaí Cosanta gearán 
leis an Oifig seo nár coimeádadh roinnt 
sonraí pearsanta a bhain leis sábháilte agus 
slán ag na Fórsaí Cosanta. 


Tháinig cúinsí ghearán an duine aonair 
chun solais dár nOifig nuair a ceapadh 
Oifigeach Imscrúdaithe Míleata (OIM) chun 
athbhreithniú a dhéanamh ar ghearán 
inmheánach a rinne sé mar chomhalta de 
na Fórsaí Cosanta. Ina dhiaidh sin, ceapadh 
Ombudsman na bhFórsaí Cosanta chun 
athbhreithniú a dhéanamh ar phróiseas 
láimhseála an ghearáin agus, i gcaitheamh 
athbhreithniú an ghearáin, deimhníodh 
nach bhféadfadh an OIM sonraí a sholáthar 
faoi nótaí agallaimh faoinar thug sé leis 

an ngearánaí mar gheall gur stóráil sé iad 
ag láthair neamhshlán agus go ndearnadh 
díobháil dóibh nó gur cailleadh iad i ndiaidh 
tuile agus buirgléireachta ag an láthair sin 
nuair a bhí an OIM ar misean thar lear. Ba 

é teach príobháideach an OIM an láthair 
neamhshlán, i bhfírinne. 


Thugamar an cheist chun solais leis na 
Fórsaí Cosanta, a dheimhnigh líomhain an 
ghearánaí gur stóráladh na nótaí ag láthair 
neamhshlán agus go ndearnadh díobháil 
dóibh nó gur cailleadh iad, faoi mar a luadh. 


Chuir na Fórsaí Cosanta ar an eolas sinn ar 
na bearta a glacadh chun sonraí a choimeád 
slán agus sábháilte, agus thagair siad dá 
nOrdú Riaracháin, a dhéanann soláthar do 
thoirmeasc a chur ar thaifid a bhaint. 


Luaigh na Fórsaí Cosanta, anuas air sin, go 
sáródh baint taifead óna n-áit choimeádta 
go dtí áit chónaithe phríobháideach an 
t-ordú seo agus go bhféadfadh gurbh 
ionann sárú na forála seo agus cion faoi 
Alt 168 den Acht Cosanta, 1954. Chuir siad 
in iúl, mar gheall nach raibh an OIM ag 
fónamh a thuilleadh mar chomhalta de na 
Fórsaí Cosanta, nach bhfuil sé faoi réir an 
dlí mhíleata. 


D'aithin na Fórsaí Cosanta go díreach nár 
cheart gur tharla caillteanas na sonraí 


sa chás seo agus b'ábhar mór aiféala é. 
Chuir siad ar an eolas sinn gur thug siad 
faoi athbhreithniú iomlán, le déanaí, ar 
chleachtais agus nósanna imeachta maidir 
le próiseáil agus nochtadh sonraí chun an 
fhéidearthacht a mhaolú go ndéanfar aon 
nochtadh neamhúdaraithe nó de thimpiste 
ar shonraí pearsanta amach anseo. 


Eisíodh cinneadh an Choimisinéara sa 
ghearán seo i Meitheamh 2015, agus 
deimhníodh gur sháraigh na Fórsaí 
Cosanta Alt 2(1)(d) de na hAchtanna um 
Chosaint Sonraí mar gheall gur theip 

orthu bearta cuí slándála a ghlacadh i 
gcoinne rochtain neamhúdaraithe ar, nó 
athrú neamhúdaraithe a dhéanamh ar, 
nochtadh nó milleadh, shonraí pearsanta an 
ghearánaí nuair a cheadaigh siad na sonraí 
a stóráil ag láthair neamhshlán, is é sin, 
teach príobháideach. 


Aithníonn an Oifig seo go bhfuil nósanna 
imeachta i bhfeidhm ag na Fórsaí Cosanta 
maidir le sonraí pearsanta a chosaint, faoi 
mar a leagtar amach ina nOrdú Riaracháin. 
Níor cloíodh leis na nósanna imeachta siúd 
sa chás seo, áfach, agus nuair a baineadh 
taifead oifigiúil dá áit choimeádta, d'eascair 
gur cailleadh nó gur goideadh sonraí 
pearsanta an ghearánaí mar gheall nár 
cloíodh leis na bearta cuí slándála. 


Is iomaí cás san áit oibre atá ann ina 
bhféadfadh gur ghá don fhoireann agus 

do bhainisteoirí, ach go háirithe, comhaid, 
sonraí pearsanta ina measc, a thabhairt 
abhaile leo. Ba cheart a bheith fíor- 
chúramach i gcónaí sna cásanna siúd 

lena chinntiú nach ann d'aon riosca i leith 
shlándáil na sonraí pearsanta cibé acu fad 

a bhíonn na comhaid á n-iompar nó fad 

a bhíonn na comhaid i dteach an fhostaí. 

Ní mór do rialaitheoirí sonraí a chinntiú 

go ngníomhaíonn fostaithe ar bhealach 
freagrach maidir le coimeád agus láimhseáil 
shlán chomhaid na háite oibre. Teastaíonn 
córas ceart uaidh seo ina gcuirtear i dtaifead 
comhaid a ghlacadh agus a thabhairt ar 

ais agus na nósanna imeachta forordaithe 

a leanúint chun sonraí pearsanta a 
choimeád slán fad nach mbíonn na comhaid 
san áit oibre. Ar an gcuma chéanna, is 
ríthábhachtach go gcuirtear toirmeasc ar 
fhostaithe ó chomhaid oifigiúla a sheoladh 

ar ríomhphoist óna gcuntas ríomhphoist 
áit oibre chuig a gcuntas ríomhphoist 
pearsanta chun tabhairt faoi obair i ndiaidh 
uaireanta oibre nó ar chúis ar bith eile. 

Sna cásanna siúd, ní bhíonn smacht ag 
rialaitheoirí sonraí ar shonraí pearsanta a 
leagann an dlí dualgas orthu a chosaint. 


Cás-Staidéar 6: 
Breis próiseála a dhéanamh ar shonraí 
pearsanta ag comhlacht stáit 


I bhFeabhra 2015, rinne fostaí de chuid 
comhlacht stáit gearán linn maidir le 
próiseáil líomhnaithe éagórach a shonraí 
pearsanta. Luaigh an gearánaí, i gcaitheamh 
cruinnithe, gur cuireadh in iúl dó gur iarr 

a bhainisteoir rochtain ar a shonraí óna 
svaidhpchárta slándála d'fhonn iad a 

chur i gcomparáid lena bhileoga ama a 
chomhlánaigh sé de láimh. Mhínigh an 
gearánaí gur tugadh faoi seo gan dul i 
gcomhairle leis nó lena bhainisteoir líne 
roimh ré. I dtaobh cúlra de, chuir an gearánaí 
ar an eolas sinn gurb ar mhaithe le rochtain 
a fháil ar an bhfoirgneamh agus ar limistéir 
shlána amháin a úsáideann na fostaithe na 
svaidhpchártaí, agus nach n-úsáidtear iad 
mar chóras bainistíochta ama/tinrimh. 


Lorgaíomar míniú ón gcomhlacht a bhí 

i gceist maidir le conas a mheas siad a 
chomhlíon siad a chuid dualgas faoi na 
hAchtanna um Chosaint Sonraí agus 
faisnéis phearsanta an ghearánaí á 
próiseáil a fuarthas ó na sonraí a bhí ar 

a svaidhpchárta. Chuireamar in iúl don 
chomhlacht, anuas air sin, go raibh an mhír 
ábhartha dá lámhleabhar foirne léite againn 
agus gur thugamar faoi deara nach raibh 
aon tagairt ann don svaidhpchárta a úsáid 
ar mhaithe le tinreamh a sheiceáil. 


Fuaireamar freagra inar míníodh gur tugadh 
na sonraí ón svaidhpchárta a bhain leis an 
ngearánaí do bhainisteoir an ghearánaí le 
dea-intinn ar an mbonn gurbh ionann agus 
sonraí corparáideacha, seachas sonraí 
pearsanta a bhí i gceist. Dheimhnigh an 
eagraíocht, anuas air sin, gur sheiceáil 

siad an lámhleabhar foirne agus aon 
fhaisnéis eile a d'fhéadfaí a scaipeadh 

ar an bhfoireann i dtaobh chuspóirí an 
svaidhpchárta agus nár luadh úsáid 
svaidhpchártaí maidir le ham nó tinreamh 


a chur i dtaifead in áit ar bith. Chuir an 
comhlacht in iúl go raibh an fhaisnéis a 
scaipeadh maidir le svaidhpchártaí dírithe ar 
shlándáil agus rochtain amháin. 


I ndiaidh breithniú a dhéanamh ar an 
bhfreagra a fuarthas, anuas ar ábhar an 
ghearáin, chuireamar an eagraíocht ar 

an eolas gur mheasamar gur sáraíodh na 
hAchtanna um Chosaint Sonraí nuair a 
soláthraíodh sonraí svaidhpchárta an fhostaí 
dá bhainisteoir chun a uaireanta oibre a 
fhíordheimhniú. Thagraíomar d'fhorálacha 
Alt 2C€102(c2(Gii) de na hAchtanna um Chosaint 
Sonraí, ina luaitear nár cheart próiseáil 
bhreise a dhéanamh ar shonraí ar bhealach 
nach bhfuil comhoiriúnach don chuspóir 
lena bhfuarthas iad. Nuair a chuirtear san 
aireamh gur mheasamar gur sháraigh 
próiseáil na faisnéise a bhí i gceist na 
hAchtanna um Chosaint Sonraí, 1988 agus 
2003, lorgaíomar dearbhú go scriosfaí gach 
taifead ríomhphoist a cruthaíodh maidir le 
próiseáil bhreise na sonraí svaidhpchárta 

a bhí i gceist óna chórais; soláthraíodh an 
dearbhú seo mar ba chuí. 


Chomhaontaigh an gearánaí sa chás 

seo, mar réiteach cairdiúil lena ghearán, 
go nglacfadh sé le leithscéal scríofa óna 
fhostóir. Aithníodh sa leithscéal seo gur 
sáraíodh cearta um chosaint sonraí an 
ghearánaí agus deimhníodh ann gur ghlac 
an eagraíocht bearta lena chinntiú nach 
dtarlóidh an saghas seo d'earráid arís 
amach anseo. 


Tugann an cás seo an cathú a bhíonn ar 
eagraíochtaí chun sonraí pearsanta a úsáid a 
chuirtear ar fáil dóibh ar mhaithe le cuspóir 
eile seachas an cuspóir dá bhfuarthas agus 
dá bpróiseáladh na sonraí siúd i dtosach 
báire. Tagann an cás a dtugtar cuntas thuas 
air chun solais go minic, ar an drochuair. 

Is dealraitheach go mbaineann deacracht 

le monatóireacht a dhéanamh ar am 

agus ar thinreamh do bhainisteoirí, agus 
tagann saincheisteanna conspóideacha 
aníos ó thráth go chéile. Nuair a bhíonn na 
saincheisteanna siúd á réiteach, níor cheart 
go ndéanfaí sárú ar chearta um chosaint 
sonraí fostaithe faoina mhacasamhail de 
chúinsí nó faoi chúinsí éagsúla leo siúd a 
sonraíodh sa chás seo. 


Cás-Staidéar 7: 

Úsáid iomarcach a bhaint as CCTV ag 
ollmhargadh chun monatóireacht a 
dhéanamh ar chomhalta foirne 


Chuir iar-chomhalta foirne d'ollmhargadh 
gearán faoi bhráid na hOifige seo maidir leis 
an úsáid a bhain a fostóir as CCTV. 


Chuir an gearánaí ar an eolas sinn go 
ndearna a fostóir í a dhífhostú mar gheall 
gur chlúdaigh sí ceamara CCTV le mála i 
gceaintín na foirne. Chui sí ar an eolas sinn 
gurbh í an chúis a chlúdaigh sí an ceamara 
CCTV go ndearna comhghleacaí í a stíleáil 
a cuid gruaige i gceaintín na foirne fad a bhí 
sí ar sos oifigiúil. Luaigh an gearánaí, anuas 
air sin, gur suiteáladh an ceamara i gcúinne 
cheaintín na foirne agus nach raibh aon 
chomharthaíocht ann leis an bhfoireann a 
chur ar an eolas go raibh faireachas ar bun. 
Chuir sí ar an eolas sinn nár cuireadh ar an 
eolas go hoifigiúil riamh í gurbh ann don 
cheamara ná níor chuir a fostóir ar an eolas í 
ar chuspóir an CCTV sa cheaintín. 


Mar fhreagairt ar ár n-imscrúdú, chuir 

an t-ollmhargadh ar an eolas sinn gur 
dífhostaíodh an gearánaí i ngeall ar mhí- 
iompar tromchúiseach a tharla nuair a 
chlúdaigh sé an ceamara sa cheaintín le 
mála chun cosc a chur ar a gníomhartha 

a thaifeadadh, agus gur sáraíodh beartas 
ionracais an siopa faoi mar a dtugtar breac- 
chuntas air sa lámhleabhar. Chuir úinéir an 
ollmhargaidh ar an eolas sinn go ndearnadh 
ceamaraí CCTV a oibriú laistigh den 
timpeallacht mhiondíola chun cosc a chur ar 
chrapadh, ar féidir leis titim amach i ngeall 
ar ghoid ag custaiméirí, cur amú agus goid 
ag an bhfoireann. Luaigh sé gur úsáideadh 
é, chomh maith leis sin, ar mhaithe le sláinte 
agus sábháilteacht, chun bulaíocht agus 
ciapadh a chomhrac agus ar mhaithe le 
sláinteachas foriomlán an cheaintín. Maidir 
leis an teagmhas a bhain leis an ngearánaí, 
chuir an t-úinéir ar an eolas sinn, ar an lá a 
bhí i gceist, gur thug bainisteoir an tsiopa 
faoi deara go raibh roinnt custaiméirí ag 
gníomhú go hamhrasach timpeall ar an 
limistéar saincheadúnais agus go ndearnadh 
an píosa scannáin CCTV a athbhreithniú 

an lá dar gcionn. Fad a bhíothas ag amharc 
ar an bpíosa scannáin a bhain leis an 
ngníomhaíocht amhrasta sa limistéar 

saincheadúnais, thug sé an gearánaí faoi 
deara agus an ceamara á chlúdach ag mála. 


I ndiaidh do dhuine dár nOifigigh Údaraithe 
imscrúdú a dhéanamh, chuireamar úinéir an 
ollmhargaidh ara n eolas, inár dtuairim, nach 
raibh aon údar ó pheirspictíocht slándála 
de, le ceamara a bheith suiteáilte i limistéar 
an cheaintín. 


Dhiúltaigh an gearánaí sa chás seo tairiscint 
de réiteach cairdiúil agus d'iarr sí ar 
chinneadh foirmiúil an Choimisinéara. 


Dheimhnigh cinneadh an Choimisinéara in 
Eanáir 2015 gur sháraigh an t-ollmhargadh 
Alt 2€12€c2(iii) de na hAchtanna um Chosaint 
Sonraí, 1988 agus 2003, trí phróiseáil 
iomarcach a dhéanamh ar shonraí pearsanta 
an ghearánaí trí cheamara CCTV i gceaintín 
na foirne. 


Bíonn cathú ar rialaitheoirí sonraí faisnéis 
phearsanta a úsáid a ghabhtar ar chórais 
CCTV ar mhaithe le réimse iomlán cuspóirí. 
Bíonn cúiseanna ag go leor gnólachtaí ar 
féidir údar a thabhairt leo, a bhaineann 

le slándáil de ghnáth, chun córais CCTV 

a úsáid ar a n-áitreabh ach má bhaintear 
aon úsáid bhreise as sonraí pearsanta a 
ghabhtar ar an mbealach seo, tá an dlí á 
shárú faoi na hAchtanna um Chosaint Sonraí 
murar chuir an rialaitheoir sonraí in iúl, ar 

a laghad, ag tráth an taifeadta, gur féidir 
íomhánna a gabhadh a úsáid do na cuspóirí 
breise siúd, anuas ar chothromaíocht 

a bhaint amach idir cearta bunúsacha 
fostaithe i leith príobháideachais ag an obair 
i gcásanna áirithe, ar nós ceaintíní foirne 
agus seomraí feistis. 


Cás-Staidéar 8: 
Faisnéis phearsanta a nochtadh do thríú 
páirtí ag an Roinn Coimirce Sóisialaí 


Rinneadh gearán leis an Oifig seo in Iúil 
2014 a bhain le nochtadh neamhúdaraithe 
líomhnaithe d'fhaisnéis phearsanta an 
ghearánaí ag an Roinn Coimirce Sóisialaí 
le tríú páirtí. Chuir an gearánaí ar an eolas 
sinn, i gcaitheamh éisteacht an Bhinse 
Achomhairc Fostaíochta, gur sholáthair a 
fostóir don éisteacht ráiteas um shochar 
breoiteachta a bhain léi. Cuimsíodh sa 
ráiteas faisnéis ar nós a hainm, a seolta, a 


UPSP, a dáta breithe, a sonraí bainc agus 
líon na gcleithiúnaithe linbh. Luaigh sí 

gur fiafraíodh dá fostóir conas a fuair sé 

an ráiteas um shochar breoiteachta seo. 
Luaigh sé gur chuir sé glao ar an Roinn 
Coimirce Sóisialaí agus gur seoladh an 
ráiteas chuige ina dhiaidh sin ar ríomhphost. 
Sula ndearna sí an gearán leis an Oifig 

seo, gabhadh leithscéal leis an ngearánaí, 
trína haturnaetha, ón Roinn, a d'aithin gur 
nochtadh a sonraí go hearráideach agus nár 
leanadh nósanna imeachta cearta. Chuir 

sí ar an eolas sin go raibh fíor-bheagán 
faisnéise aici maidir le conas a tharla an 
nochtadh agus gur chruthaigh an cheist 
suaitheadh suntasach di. 


Chuireamar tús le himscrúdú trí scríobh 
chuig an Roinn Coimirce Sóisialaí. Mar 
fhreagairt, luaigh an Roinn gur ghlac sí 

leis gur nochtadh ráiteas um shochar 
breoiteachta d'fhostóir an ghearánaí go 
hearráideach de bhun glao gutháin a chuir 
an fostóir ar an Roinn. D'aithin an Roinn 

nár cheart gur seoladh an fhaisnéis chuig 
an bhfostóir agus nár leanadh na nósanna 
imeachta cearta an babhta seo. Luaigh 

an Roinn nach raibh an comhalta foirne a 
sholáthair an fhaisnéis ag oibriú sa Roinn 
ach ar feadh tamaill. Mhínigh an Roinn 
nárbh ionann agus gnáthchleachtas é chun 
gabháil scáileáin a eisiúint don fhostóir, ba é 
an nós imeachta ceart chun ráiteas a eisiúint 
don fhostaí anuas ar nóta a chuireann an 
fostaí ar an eolas gur iarr a bhfostóir ar 

an bhfaisnéis. 


Roghnaigh an t-ábhar sonraí gach 
glacadh le leithscéil ón Roinn mar réiteach 
cairdiúil ar a gearán um chosaint sonraí, 
agus roghnaigh sí, ina ionad sin, chun 
cinneadh foirmiúil a lorg ón gCoimisinéir 
Cosanta Sonraí. 


Eisíodh cinneadh an Choimisinéara Cosanta 
Sonraí i nDeireadh Fómhair 2015. Ina 
cinneadh, bhí an Coimisinéir faoin tuairim 
gur sháraigh an Roinn Coimirce Sóisialaí Alt 
2(12(c2(ii) de na hAchtanna um Chosaint 
Sonraí, 1988 agus 2003 mar gheall go 
ndearnadh próiseáil bhreise ar shonraí 
pearsanta an ghearánaí ar bhealach nach 
raibh comhoiriúnach don chuspóir lena 
bhfuarthas iad. Tharla an sárú nuair a nocht 


an Roinn Coimirce Sóisialaí sonraí pearsanta 
an ghearánaí do thríú páirtí neamhúdaraithe. 


Is ionann an cás seo agus meabhrúchán 

do rialaitheoirí sonraí ar an tábhacht a 
bhaineann lena chinntiú go gcuirtear an 
oiliúint iomlán ar an bhfoireann nua agus 
go ndéantar iad a mhaoirsiú i ngach tasc 

a dhéanann siad, go háirithe sna tascanna 
siúd lena mbaineann sonraí pearsanta 

a phróiseáil. Cruthaíonn earráidí ag an 
bhfoireann ardriosca i leith sáruithe ar 
shonraí ar bhonn leanúnach agus tá sé 
ríthábhachtach go ndéantar iarrachtaí chun 
maolú a dhéanamh i gcoinne na rioscaí siúd 
trí fheasacht um chosaint sonraí a chur 
chun cinn ar fud na heagraíochta, agus béim 
ar leith ar fhoireann nua nó athshannta. 


Cás-Staidéar 9: 
CCTV ceilte suiteáilte gan an bhainistíocht 
a bheith curtha ar an eolas 


Rinne foireann Ospidéal Ginearálta Leitir 
Ceanainn gearán leis an Oifig seo maidir le 
faireachas ceilte CCTV ag an mbainistíocht 
laistigh de Rannóg Chothabhála Ospidéal 
Ginearálta Leitir Ceanainn. 


Chomh naith leis sin, fuaireamar 
“Tuairisc Theagmhais um Shárú Sonraí” 

ó Fheidhmeannacht na Seirbhíse Sláinte 
(FSS) faoin gceist seo. Cuireadh i gcuntas 
sa tuairisc seo ar shárú an teagmhas mar 
“Faireachas Neamhúdaraithe CCTV ar 
Limistéar na hOifige’ agus luadh inti gur 
shuiteáil beirt saoistí cothabhála ceamara 
ceilte CCTV ina n-oifig beirt fhear mar 
gheall ar bhuarthaí a raibh orthu maidir le 
slándáil a n-oifige. 


Chuireamar tús le himscrúdú ar an ngearán 
trí scríobh chuig Feidhmeannacht na 
Seirbhíse Sláinte (FSS), ina dtugtar breac- 
chuntas ar shonraí an ghearáin. Lorgaíomar 
faisnéis ó FSS a bhain leis na socruithe 
tuairiscithe idir an fhoireann chothabhála 
in Ospidéal Ginearálta Leitir Ceanainn agus 
an saoiste cothabhála a shuiteáil an CCTV 
ceilte; an áit ar ghabháil an píosa scannáin 
CCTV ceilte; toradh an imscrúdaithe 
inmheánaigh; conas a suiteáladh an CCTV 
ceilte gan fógra a thabhairt do lucht 
bainistíochta Ospidéal Ginearálta Leitir 
Ceanainn; agus sonraí faoi aon ordú nó fógra 

a eisíodh don fhoireann de bhun imscrúdú 
inmheánach. 


Mar fhreagairt, luaigh FSS gur mhaoirseoirí 
díreacha fhoireann na rannóige cothabhála 
a bhí sna saoistí a shuiteáil an ceamara agus 
go raibh an píosa scannáin a taifeadadh 
stóráilte ar DVD agus go raibh sé á 
choimeád i dtaisceadán faoi ghlas. Luaigh 
sa tuairisc, lena chois sin, go raibh sé ina 
chonclúid ag imscrúdú inmheánach gur 
shuiteáil beirt chomhaltaí foirne an CCTV 
ceilte gan údarás, toiliú nó eolas lucht 
bainistíochta Ospidéal Ginearálta Leitir 
Ceanainn, i ngeall ar bhuarthaí a bhain 

le rochtain/slándáil neamhúdaraithe ina 
n-oifig. Dheimhníomar gur suiteáladh an 
ceamara a bhí faoi chaibidil roimhe sin i 
limistéar den ospidéal nach n-úsáidtear faoi 
láthair, go ndearnadh é a dhíchoimisiúnú 
agus gur athshuiteáladh é san oifig atá 

i gceist. 


Anuas ar a dheimhniú gur ghabháil an píosa 
scannáin a ghabháil an ceamara ceilte 
gnáthghníomhaíochtaí laethúla isteach agus 
amach ón oifig cothabhála, luaigh FSS gurbh 
ionann seo agus gníomh neamhúdaraithe ag 
an bhfoireann sa rannóg cothabhála agus 
go raibh siad an-fheasach ar a ndualgas i 
leith na foirne uile chun áit oibre a sholáthar 
atá saor ó fhaireachas neamhúdaraithe. 
Dheimhnigh FSS go gcuirfidís tús le bearta 
lena chinntiú nach dtarlódh an gníomh 

seo arís. 


Ghabh leithscéal scríofa leis na gearánaithe, 
ina dhiaidh sin, inar dheimhnigh siad gur 
milleadh na taifeadtaí, chomh maith. 


Eisíodh cinneadh an Choimisinéara Cosanta 
Sonraí in Aibreán 2015. Ina cinneadh, bhí an 
Coimisinéir faoi tuairim gur sháraigh FSS 

Alt 2(1X(a) de na hAchtanna um Chosaint 
Sonraí, 1988 agus 2003 mar gheall gur 

theip orthu sonraí daoine aonair a fháil nó a 
phróiseáil, ar ghabh agus ar thaifead CCTV 
ceilte a n-íomhánna a suiteáladh i ngan fhios 
dóibh nó gan a dtoiliú. 


Ní gnách go gceadaítear faireachas ceilte 
ach ar bhonn cás ar chás, sa chás go 
gcoimeádtar na sonraí ar mhaithe le cosc a 
chur ar chionta, cionta a bhrath nó imscrúdú 
a dhéanamh ar chionta, nó chun ciontóirí 


a ghabháil nó a ionchúiseamh. Tugann seo 
le fios nach mór beartas sonrach scríofa a 
chur i bhfeidhm ina sonraítear an cuspóir, 
an fírinniú, na nósanna imeachta, na bearta 
agus na cosaintí a chuirfear i bhfeidhm 
maidir le faireachas ceilte arb é an cuspóir 
deiridh go mbíonn baint ghníomhach ag an 
nGarda Síochána nó ag údarás ionchúisimh 
eile. Is soiléir gur cheart go ndéanfadh 
rialaitheoir sonraí aon chinneadh chun 
ceamaraí ceilte a shuiteáil mar rogha 
deiridh i ndiaidh triail a bhaint as gach beart 
imscrúdaithe uile eile atá ar fáil. 


Cás-Staidéar 10: 
Roinneann Danske Bank faisnéis faoi 
chuntas le tríú páirtithe go hearráideach 


Rinneadh gearán linn i gcoinne Danske 
Bank inar líomhnaíodh gur nocht sé sonraí 
pearsanta agus faisnéis chuntais maidir 

le morgáiste ar réadmhaoin a bhí faoi 
úinéireacht an ghearánaí le tríú páirtithe. 
Chuireamar tús le himscrúdú na ceiste trí 
scríobh chuig Danske Bank agus cuntas 

a thabhairt dóibh ar shonraí an ghearáin. 
Fuaireamar freagra mear ó Danske Bank, 
inar luadh gur chomhiasachtaithe an 
gearánaí agus an duine aonair a fuair a 
shonraí pearsanta ar shaoráidí áirithe 
iasachta agus gurb i gcaitheamh cumarsáid 
ríomhphoist a dhéanamh leis an duine 
aonair eile maidir le riaráistí iasachta an 
duine aonair sin gur nochtadh na sonraí 
pearsanta a bhain leis an ngearánaí do dhá 
thríú páirtí. D'admhaigh Danske Bank gurbh 
ionann seo agus earráid thar a gceann 
agus luaigh siad go raibh an mí-ádh orthu 
gur tharla sé. Lean siad ar aghaidh lena 
mhíniú, fad a bhí siad ag déileáil leis na 
ceisteanna a thug an duine aonair eile chun 
solais maidir lena riaráistí agus a nochtadh 
iomlán le Danske Bank, chuir an bainisteoir 
caidrimh faisnéis san áireamh, chomh maith, 
ar gach riaráiste maidir le ceangail an duine 
aonair sin, an gearánaí ina measc. Léirigh 
an comhalta foirne a bhí i gceist go raibh 
aiféala air gur tharla an teagmhas agus 
dheimhnigh Danske Bank gur mheabhraíodh 
don chomhalta foirne a chuid nósanna 
imeachta maidir le cosaint sonraí agus an 
gá a bheith aireach nuair a dhéileáiltear 

le sonraí pearsanta custaiméirí. Ghabh 
Danske Bank leithscéal as an teagmhas 
agus dhearbhaigh sé go dtabharfadh sé 

faoin chinntiú nach dtarlódh a leithéid arís 
amach anseo. 


Luaigh Danske Bank, lena chois sin, go raibh 
rialúcháin dhaingne i bhfeidhm aige lena 
chinntiú nach dtarlaíonn na teagmhais sin; 
ach d'admhaigh sé, áfach, in ainneoin na 
rialúchán siúd, gurbh earráid an duine a bhí 
i gceist leis an gcás seo agus níor chreid 

sé go ndearnadh an earráid d'aon turas ar 
bhealach ar bith. 


D'iarr an gearánaí go n-eiseodh an 
Coimisinéir Cosanta Sonraí cinneadh 
foirmiúil ar a ghearán. Eisíodh cinneadh an 
Choimisinéara in Eanáir 2015, agus luadh 
ann, i ndiaidh imscrúdú a dhéanamh ar an 
ngearán, gur sháraigh Danske Bank Alt 2(1) 
(d) de na hAchtanna um Chosaint Sonraí, 
1988 agus 2003 trí shonraí pearsanta an 
ghearánaí a nochtadh do líon tríú páirtithe 
gan é a bheith curtha ar an eolas nó toiliú a 
bheith tugtha aige. 


Léiríonn an cás seo gur gá d'institiúidí 
airgeadais a bheith aireach nuair a 
dhéileálann siad le sonraí pearsanta 

daoine aonair a bhfuil caidreamh coiteann 
baincéireachta acu le daoine eile, agus lena 
chinntiú go bhfuil na cosaintí cuí i bhfeidhm 
chun cosc a chur ar shonraí pearsanta a 
roinnt go hearráideach nó de thimpiste. 


Cás-Staidéar 11: 
Baineann teip ar sheoladh custaiméara a 
nuashonrú de rúndacht sonraí pearsanta 


Rinneadh gearán leis an Oifig seo gur 

theip ar Bhanc-Aontas Éireann (AIB) 

sonraí pearsanta an ghearánaí a choimeád 
cothrom le dáta i gcaitheamh tréimhse 
fhadálach, in ainneoin gur iarr an duine 
aonair go ndéanfaí amhlaidh, agus gur 
theip orthu slándáil fhaisnéis phearsanta 

an duine aonair a choimeád. Chuir an 
gearánaí ar an eolas sinn gur iarr sé go 
leanúnach ar AIB chun a shonraí seolta a 
nuashonrú ach gur theip orthu amhlaidh 

a dhéanamh. Mar thoradh air sin, leanadh 
lena chomhfhreagras ó AIB a sheoladh chuig 
a iar-sheoladh. Líomhnaigh an gearánaí, ag 
eascairt ón teip ar AIB chun a sheoladh a 
nuashonrú, gur nochtadh a chomhfhreagras 
inar cuimsíodh a shonraí pearsanta, a sheol 

AIB chuig a iar-sheoladh, do thríú páirtithe 
anaithnid ag a iar-sheoladh. 


Chuireamar tús le himscrúdú na ceiste trí 
scríobh chuig AIB, agus cuntas a thabhairt 
ar shonraí an ghearáin. Dheimhnigh AIB 
dúinn, i ngeall ar chliseadh ar phróisis 
inmheánacha, nár nuashonraíodh seoladh 
comhfhreagrais an ghearánaí ar a gcórais 
go léir ar bhealach tráthúil, as ar eascair gur 
leanadh le litreacha uathoibrithe riaráistí a 
eisiúint do sheanseoladh. 


Faoi chúinsí inar cuireadh in iúl do AIB gur 
athraigh an gearánaí a sheoladh, sásaíodh 
dár n-imscrúdú gur theip ar sheoladh 
leanúnach comhfhreagrais sa phost nó 
comhfhreagras a sheachadadh de láimh 
ag AIB a bhí beartaithe don ghearánaí, 
chuig an iar-sheoladh sonraí pearsanta 

an ghearánaí a choimeád slán i gcoinne 
rochtain neamhúdaraithe ag páirtithe a 
raibh rochtain acu ar an mbosca litreacha ag 
an iar-sheoladh. 


Níor éirigh le hiarrachtaí chun an gearán a 
réiteach trí réiteach cairdiúil agus lorg an 
gearánaí cinneadh foirmiúil. Ina cinneadh, 
bhí an Coimisinéir faoin tuairim gur 
sháraigh AIB Alt 2(1)(b) de na hAchtanna 
um Chosaint Sonraí, 1988 agus 2003 mar 
gheall gur theip orthu sonraí pearsanta 

an ghearánaí a choimeád cothrom le dáta. 
Tharla an sárú seo nuair a theip ar AIB 
iarsheoladh an ghearánaí a bhaint óna 
chuntas in ainneoin gur chuir sé in iúl 
amhlaidh a dhéanamh. Bhí an Coimisinéir 
faoin tuairim, chomh maith, gur sháraigh AIB 
Alt 2(1)(d) mar gheall gur theip ar bearta 
slándála tosaíochta a ghlacadh i gcoinne 
rochtain neamhúdaraithe i leith shonraí 
pearsanta an ghearánaí trí chomhfhreagras 
a sheoladh sa phost agus a sheachadadh de 
láimh chuig seoladh nár chónaigh sé ann a 
thuilleadh, agus é sin a dhéanamh agus AIB 
feasach air nárbh é seo a sheoladh cónaithe 
a thuilleadh. 


Léiríonn an cás seo an gá atá leis go 
gcinntíonn gach rialaitheoir sonraí go 
gcoimeádtar sonraí pearsanta cruinn agus 
cothrom le dáta ag gach tráth. Má theipeann 
orthu amhlaidh a dhéanamh, d'fhéadfaí 
sonraí pearsanta a nochtadh do dhaoine 
neamhúdaraithe anuas ar bheith ina údar le 


suaitheadh agus buairt neamhriachtanach 
ar ábhair shonraí a nuashonraigh an 
rialaitheoir sonraí leis an bhfaisnéis is 
cruinne, seachas nach raibh na cosaintí 
riachtanacha i bhfeidhm chun cosc a chur 
ar chomhghéilleadh a dhéanamh ar a sonraí 
pearsanta trí iar-sheoladh a úsáid, faoi mar a 
tharla sa chás seo. 


Cás-Staidéar 12: 
Úsáid éagórach a bhaint as sonraí CCTV 


Ba é ábhar an ghearáin seo gur bhain an 
rialaitheoir sonraí úsáid as píosa scannáin 
CCTV i bpróiseas disciplíne ina raibh 

duine dá thiománaithe i gceist. Chuir 

an rialaitheoir sonraí, Aircoach, go raibh 
athbhreithniú á dhéanamh aige ar phíosa 
scannáin CCTV ó cheann dá chóistí 

fad a bhíothas ag déileáil le saincheist 
neamhghaolmhar ghearáin ó chustaiméir 
nuair a thug an rialaitheoir sonraí faoi deara 
go raibh a guthán póca a úsáid ag tiománaí 
fad a bhí cóiste á thiomáint aici. 


Faoi mar a bhíonn i gceist go minic i dtaobh 
na ngearán seo, chuir an gearánaí in 
aghaidh an phíosa scannáin CCTV a úsáid 

i bpróiseas disciplíne faoinar thug Aircoach 
ina leith. Ba é bunús a haighneachta 

ná go bhfuarthas an fhianaise seo ar 
bhealach éagórach. 


Chuir Aircoach ar an eolas sinn gur thug sé 
CCTV isteach ar fud a fhlít d'fhonn feabhas 
breise a chur ar shábháilteacht agus 
slándáil don fhoireann agus do chustaiméirí 
araon. Thug sé le fios, ina theannta sin, 

go gcuirtear an fhoireann go léir ar an 
eolas go bhfuil CCTV suiteáilte agus ar na 
cúiseanna atá le úsáid, ach d'admhaigh sé 
nach ndearnadh iarrachtaí suntasacha ach 
go dtí lár na bliana 2014 chun an fhoireann 
agus na custaiméirí a chur ar an eolas go 
hiomlán maidir le láithreacht CCTV ar a 
chóistí. Sholáthair Aircoach cóip dúinn 

dá bheartas nua CCTV agus sholáthair 

sé grianghraif dúinn ar a dtaispeántar an 
chomharthaíocht CCTV ag doirse iontrála 
na gcóistí, agus luaigh sé, anuas air sin, gur 
cuireadh tús leis an bpróiseas inar cuireadh 
an chomharthaíocht chuí i bhfeidhm ar a 
chóistí in Eanáir 2014 agus gur tugadh chun 
críche é faoi Dheireadh Fómhair 2014. 


Foráiltear don dlí a rialaíonn próiseáil sonraí 
pearsanta, íomhánna CCTV ina measc, faoi 
Alt 2 de na hAchtanna um Chosaint Sonraí, 
1988 agus 2003. Is éard atá i gceist le 
próiseáil, i measc rudaí eile, sonraí pearsanta 
a fháil agus a úsáid ag rialaitheoir sonraí 
agus ní mór go mbeadh sé dlisteanach trí 
thagairt a dhéanamh do cheann amháin de 
na coinníollacha a dtugtar cuntas orthu faoi 
Alt 2A(1) de na hAchtanna. Anuas air sin, 

ní mór do rialaitheoir sonraí na ceanglais 
um próiseáil chóir a shásamh a leagtar 
amach faoi Alt 2D(1) de na hAchtanna, 

a cheanglaíonn go soláthraítear faisnéis 
áirithe ríthábhachtach d'ábhar sonraí sula 
gcuirtear aon sonraí pearsanta i dtaifead. 


Dheimhnigh an t-imscrúdú sa chás seo, ag 
tráth an teagmhais ábhartha an 19 Feabhra 
2014, go raibh tús curtha le tabhairt isteach 
na Comharthaíochta CCTV ag Aircoach; 
ach gur theip ar an gcuideachta an 
fhoireann a chur ar an eolas go hiomlán go 
bhféadfadh go n-úsáidfí CCTV in imeachtaí 
disciplíneacha. Ba cheart go dtabharfaí faoi 
aon mhonatóireacht ar iompar fostaithe 

trí cheamaraí CCTV a úsáid faoi chásanna 
eisceachtúla seachas mar ghnáthamh 

agus ní mór gurb ionann agus freagairt 
chomhréireach í ag fostóir ar an riosca 

a bhíonn i gceist, agus aird á tabhairt ar 

an bpríobháideachas dlisteanach agus ar 
leasanna eile oibrithe. Sa chás seo, nuair a 
bhí íomhá an ghearánaí á próiseáil, ní raibh 
Aircoach feasach ar aon riosca ar leith a 
chruthófaí agus, faoi mar a d'admhaigh sé 
féin, bhí ceist neamhghaolmhar á imscrúdú 
aige. Cé gur tharla, ina dhiaidh sin, gur 
theagmhas an-tromchúiseach a bhí sa 
teagmhas a bhí i gceist, ina raibh úsáid 
líomhnaithe guthán póca ag tiománaí fad 

a bhí sí ag tiomáint i gceist, níor tugadh le 
fios in aon chor ag tráth féin na próiseála 
gurbh amhlaidh a bhí i gceist agus bhain 
easpa fírinnithe leis an bpróiseáil dá bharr. 
Sa mhullach air sin, níor comhlíonadh na 
ceanglais um próiseáil chóir a leagtar amach 
in Alt 2D agus níor tugadh fógra cóir i 

leith na próiseála ar mhaithe le himeachtaí 
disciplíne, go sonrach, do thiománaithe a 
bhféadfadh gur gabhadh a n-íomhánna agus 
a bhféadfadh go n-úsáidfí ina leith iad. Faoi 

na cúinsí siúd, ní fhéadfaí a mhaíomh go 
ndearnadh an phróiseáil i gcomhlíonadh 
na nAchtanna agus ba dhealraitheach don 
Choimisinéir gur sáraíodh Alt 2(12(a). 


Is tábhachtach a thabhairt faoi deara go 
mbraitheann próiseáil íomhánna CCTV in 
imeachtaí disciplíneacha i gcoinne fostaí 
go mór ar chúinsí. Ar an ábhar sin, cé gur 
deimhníodh gur sháraigh an fostóir na 
hAchtanna mar gheall gur próiseáladh na 
híomhánna gan cúis inchosanta nó gan 
fógra cóir don fhostaí a bhí faoi chaibidil, 
faoi chúinsí eile, d'fhéadfaí caitheamh leis 
an bpróiseáil amhail bheith i gcomhréir agus 
cóir, go háirithe má dhéantar an phróiseáil 
mar fhreagairt ar chás práinneach agus 
go bhfuil na nósanna imeachta cearta i 
bhfeidhm ag an bhfostóir. Ba cheart go 
mbeadh fostóirí cúramach lena chinntiú 
go bhfuil beartas cuimsitheach CCTV i 
bhfeidhm agus go leantar é más mian leo 
a ndualgais dhlíthiúla a chomhlíonadh 

i gcónaí. 

In 2015, choimeád an Coimisinéir agus a 
foireann sceideal leanúnach for-rochtana 
ar bun agus rinne siad idirchaidreamh 
gníomhach le bonn fairsing páirtithe 
leasmhara. Ina measc seo, bhí cruinnithe 
le hionadaithe na gcuideachtaí iomadúla 
ilnáisiúnta teicneolaíochta, meán sóisialta 
agus idirlín bunaithe sa dlínse seo, anuas 


ar fhreastal ar imeachtaí iomadúla tionscail. 


Chomh maith leis sin, chun infheictheacht 
agus inrochtaineacht na hOifige a mhéadú, 
chuir an Coimisinéir agus a foireann cur i 
láthair ar bun ag seimineáir, comhdhálacha 
agus d'eagraíochtaí aonair, ina measc 
comhlachtaí earnála poiblí, breis agus 60 
uair i rith na bliana. I measc na samplaí tá: 


Comhdháil Bhliantúil Údarás Forbartha 
Tionscail na hÉireann 


Comhdháil na hInstitiúide Gnóthaí 
Idirnáisiúnta agus Eorpacha (an 

IGIE) maidir le Cosaint Sonraí agus 
Príobháideachas sa Ré Dhigiteach 


Cruinniú Mullaigh um Príobháideachas 
Domhanda an IAPP, Washington DC 


Comhdháil Earraigh Údaráis um Chosaint 
Sonraí na hEorpa, Manchain 


Comhdháil um Chosaint Sonraí Ghnóthaí 
Poiblí Éireann (Public Affairs Ireland) 


Cruinniú Mullaigh Sonraí Náisiúnta 
Anailísíochta Olltiomsaithe Sonraí 


Imeacht ‘Gnó a Thógáil i gCúram” 
(Taking Care of Business’) Phort Láirge 


An Coiste Idir-Rannach um 
Chosaint Sonraí 


Lárionad na hÉireann um Dhlí na hEorpa 
agus Imeacht Chomhairle Barra na 
hÉireann ar Thosaíochtaí Rialála faoi 
Chóras um Chosaint Sonraí ag a bhfuil 
Acmhainní níos Fearr 


Comhdháil Bhliantúil Idirnáisiúnta de 
Dhlíthe Príobháideachais agus Gnó, 
Cambridge 


Coiste Eitic Thaighde na Roinne Leanaí 
agus Gnóthaí Óige ‘Ag Fás Aníos in 


Éirinn' 


Imeacht Feasachta faoi Urraíocht an 
Stáit de chuid Roinn an Taoisigh 


Rang Máistreachta sa Dlí UCD 


Seimineár Chumann Bainisteoir Comhar 
Creidmheasa 


Clár Forbartha Céimithe na Roinne 
Caiteachais Phoiblí agus Athchóirithe 


Imeacht Foirne Maoirseoirí Eorpacha ar 
Chosaint Sonraí 


An ISACA - Cruinniú Ginearálta Bliantúil 
Ireland Chapter 


Tá ceanglas dlíthiúil ar roinnt catagóirí de 
rialaitheoirí sonraí chun clárú a dhéanamh 
leis an gCoimisinéir Cosanta Sonraí ar 
bhonn bliantúil. Tugtar sainmhíniú in 

Alt 16C12) de na hAchtanna um Chosaint 
Sonraí, 1988 agus 2003 ar na daoine 

lena mbaineann an ceanglas clárúcháin. 
Baineann an ceanglas chun clárú le gach 
rialaitheoir sonraí agus gach próiseálaí 
sonraí atá i seilbh sonraí pearsanta thar 
ceann na rialaitheoirí sonraí, seachas sna 
cásanna a leanas: 


e eagraíocht ‘neamhbhrabúis’ atá sa 
rialaitheoir; 


e déantar próiseáil ar shonraí ar mhaithe le 
clár atá ar fáil go poiblí; 


e déantar próiseáil ar shonraí de láimh 
(seachas d'aon chatagóirí sonracha de 
shonraí forordaithe). 


D'fhéadfadh go mbeadh rialaitheoirí sonraí 
díolmhaithe ó chlárú, chomh maith, faoi 
fhorálacha Rialachán 3 de I.R. 657 de 2007. 
Is gá na díolúintí seo a scrúdú, áfach, i 
gcomhar le Rialachán 4 de I.R. Uimh. 657 
de 2007, ina leagtar amach na catagóirí 

de rialaitheoirí sonraí a gceanglaítear 
orthu chun clárú i gcónaí. Má shonraítear 
rialaitheoir sonraí faoi Rialachán 4, ní 
bhaineann na díolúintí a liostaítear faoi 
Rialachán 3 de I.R. Uimh. 657 de 2007. 


Tá gach rialaitheoir sonraí, gan aird ar cé 
acu an gceanglaítear nó nach gceanglaítear 
orthu clárú a dhéanamh, faoi cheanglas 

na bhfreagrachtaí um chosaint sonraí a 
leagtar amach sna hAchtanna um Chosaint 
Sonraí 1988 agus 2003. Ar an gcuma 
chéanna, próiseas ar leith dlíthiúil atá i 
gclárúchán agus níor cheart an tuiscint 

a bhaint go huathoibríoch go meastar go 
bhfuil eagraíocht go hiomlán comhlíontach 
i dtaobh cosaint sonraí de bhua go bhfuil a 
n-iontráil chlárúcháin cothrom le dáta acu. 


B'ionann an líon iomlán iontrálacha cláraithe 
in 2015 agus 6,235. Is féidir an figiúr seo a 
mhiondealú sna catagóirí a leanas: 

Institiúidí airgeadais agus 591 
creidmheasa 


Daoine a bhfuil margaíocht 78 
dhíreach, teistiméireachtaí 
creidmheasa a sholáthar nó 

fiachais a bhailiú i gceist go 


teileachumarsáide/idirlín 


Cógaiseoirí a AT 
Ilghnéitheach . 447 


In 2015, tháinig méadú 39 eagraíocht, thart 
ar 0.6%, ar an líon eagraíochtaí a cláraíodh. 

Cuntas fáltas agus íocaíochtaí sa bhliain dar críoch an 31 Nollaig 2015 


2015 2014 
Fáltais € € 
Airgead a sholáthair an tOireachtas 2,961,190 274,438 
Táillí 670,307 715,697 


Íocaíochtaí 

Costais foirne 1,988,987 1,654,900 
Costais bhunaíochta 283,396 73115 
Táillí dlíthiúla agus gairmithe 549,365 522,145 
Táillí iniúchóirí 4,600 4117 
Costais ilghnéitheacha 134,842 20,161 


Íocaíochtaí fáltas don bhliain leis an Vóta d'Oifig 648,073 415,347 
an Aire Dlí agus Cirt agus Comhionannais 


Fáltais atá iníoctha leis an Vóta d'Oifig an Aire Dlí 22,234. 300,350 
agus Cirt agus Comhionannais ag deireadh na bliana 


2631497 — 2990139 - 


Léargas Ginearálta 


Baile Átha Cliath 

D'oscail an CCS a bhunáit i mBaile Átha 
Cliath, a chuir le láthair reatha Chúil an 
tSúdaire i lár na bliana 2015. Tá sé suite 

go sealadach i bhFoirgneamh Regus, 
Bóthar Fhearchair, Baile Átha Cliath 2, agus 
meastar go n-aistreofar an fhoireann go dtí 
láthair bhuan i mBaile Átha Cliath i lár na 
bliana 2016, agus soláthrófar tuarascálacha 
iomlána fuinnimh amach anseo. 


Cúil an tSúdaire 

Tá bunáit an CCS i gCúil an tSúdaire 
lonnaithe ar an urlár uachtarach i 
bhfoirgneamh dhá stór a tógadh in 2006 ina 
bhfuil achar urláir 13.38 méadar cearnach. 
Ag deireadh 2015, cuireadh cóiríocht ar fáil 
do 28 comhalta foirne sa limistéar seo. 


In 2015, lean gás agus leictreachas le 
haghaidh téimh, soilsiú agus úsáidí eile 
bheith mar fhoinsí na príomhúsáide 
fuinnimh. 


In 2015, b'ionann an rátáil fuinnimh don 
fhoirgneamh agus C1. 


Gníomhartha faoinar Tugadh 

Ghlac an CCS páirt i gcóras ar líne an SEAI 
in 2015 ar mhaithe lenár n-úsáid fuinnimh 
a thuairisciú i gcomhlíonadh Rialacháin 

na gComhphobal Eorpach (Éifeachtúlacht 
Úsáid Deiridh agus Seirbhísí Fuinnimh), 
2009 (I.R. 542 de 2009). 


Úsáid bhliantúil fuinnimh na hOifige don 
bhliain 2015: 


Neamhleictreach 44,631.25 KWH 


Lean an CCS lena chuid iarrachtaí chun 
úsáid fuinnimh a íoslaghdú trína chinntiú 
go múchtar gach trealamh leictreach agus 
soilsiú ag deireadh gach lae gnó. 

